year
stringclasses 2
values | id
stringlengths 1
3
| intro
stringlengths 53
1.08k
⌀ | main
stringlengths 303
6.4k
⌀ | summary
stringlengths 51
406
⌀ |
|---|---|---|---|---|
2022 | 63 | Rauðu hættustigi var lýst yfir á Keflavíkurflugvelli og um þúsund viðbragðsaðilar virkjaðir í nótt þegar áhöfn farþegaflugvélar Play fékk viðörun um skort á eldsneyti. Rannsóknarnefnd samgönguslysa rannsakar atvikið. | Farþegaþotan er af gerðinni Airbus 320 og var að koma frá Malga á Spáni á vegum flugfélagsins Play. Tilkynning barst frá áhöfn vélarinnar á öðrum tímanum í nótt um vandræði vegna eldsneytis. Viðvörun kom frá eldsneytiskerfi vélarinnar sem var þá að koma inn til lendingar. 105 farþegar voru í vélinni. Nadine Guðrún Yaghi er forstöðumaður samskiptadeildar Play.
Í rauninni eru þetta bara skilaboð um að það sé ekki allt eðlilegt en þetta snýr í rauninni að varaeldsneyti sem okkar ferlar gera ráð fyrir að sé um borð í vélinni þega rhún lendir. síðan kemur í ljós ða það er nóg af eldsnyeit þannig eins og astaðan er núna þá teljum við fullvíst að þetta hafi verið villumelding og að allt hafi veirð i´lagi en við erum auðvitað bara í þessum töluðu að yfirfara allt saman o grannsaka málið.
Flugslysaáætlun er hægt að virkja á þremur stigum í þremur litum eftir umfangi. Útkallið í nótt var flokkað sem rautt hættustig. Hættustig er skilgreint sem ástand þar sem ótti ríkir um öryggi loftfars og þeirra sem í því eru og rauði liturinn miðar við að fimmtíu og sex eða fleiri séu um borð í vélinni og þörf sé á samhæfingu viðbragsaðila. Samkvæmt upplýsingum frá Isavia fengu um þúsund manns útkall í nótt.
þegar þessi villuskilaibð koma upp eru eðlilgear varúðarráðstafanir geðrar og flugmennirnir tilkynna um hættustig - en þegar vélin var í aðflugi kemur í ljós að öll kerfi starfa eðlilega og flugöryggi var í rauninni aldrei í hættu.
4 - óttaðist áhöfnin um öryggi faþrega á einhvejrum ´timapunkti? nei áhöfnin óttaðist í raun ekki u möryggi faþrega ´aneinum tímapunkti. því þeir vissu að þeir heðfu nægt eldsneyti e nverklagsreglur eru bara með þeim hætti að þega rmelding sem þessi kemur upp er tilkynnt um það og þessi hættutilkynning er í raun bara varúðarráðstöfun
Nadine segir að farþegar hafi verið látnir vita en allir hafi haldið ró sinni. Vélin lenti heilu og höldnu rétt fyrir klukkan tvö og hættustigið var afturkallað. Rannsóknarnefnd samgönguslysa rannsakar nú atvikið og fer yfir flugvélina. Play hefur vegna þessa aflýst flugi til og frá París síðar í dag. | Rauðu hættustigi var lýst yfir á Keflavíkurflugvelli og þúsund viðbragðsaðilar kallaðir út í nótt þegar farþegaflugvél Play fékk viðvörun um eldsneytisskort. Forstjóri samskipta hjá flugfélaginu segir að ekki hafi verið óttast um öryggi farþega. |
2022 | 63 | Á fyrsta fundi nýrrar bæjarstjórnar Vestmannaeyja í síðustu viku var samþykkt að taka upp samtal við stjórnvöld um að kanna fýsileika á gerð jarðganga milli lands og Eyja. Njáll Ragnarsson, bæjarfulltrúa E listans, sem lagði fram tillöguna, var gestur Morgunútvarpsins á Rás 2 í morgun. Hann segir að þrátt fyrir að samgöngur til Vestmannaeyja hafi batnað mikið á undanförnum árum sé tími til kominn að klára þær rannsóknir sem hafnar voru á jarðlögum milli lands og eyja. | null | null |
2022 | 63 | Þetta er undanúrslitaleikur segir Arnar Þór Viðarsson, landsliðsþjálfari karla í fótbolta, um viðureignina við Ísrael í þjóðadeildinni á Laugardalsvelli í kvöld. Ísland verður að vinna til að eiga möguleika á efsta sæti riðilsins. | Karlalandslið Íslands í fótbolta tekur á móti Ísrael í þjóðadeildinni á Laugardalsvelli í kvöld. Ísland verður helst að vinna leikinn til að eiga möguleika á sigri í riðlinum.
Þetta er fjórði og síðasti leikur liðsins í fjögurra leikja glugga nú í júní. Ísland gerði 2-2 jafntefli við Ísrael ytra, 1-1 jafntefli við Albaníu hér heima og vann San Marínó svo 1-0 í vináttulandsleik. Ísraelsmenn unnu Albani á föstudagskvöld og eru nú á toppi riðilsins með fjögur stig, Ísland er með tvö og Albanía eitt. Ísland verður því að vinna leikinn í kvöld til að eiga möguleika á sigri í riðlinum. Þjóðadeildin er eins konar varaleið inn á EM því í gegnum deildina er hægt að vinna sér inn síðustu sætin á mótið. Arnar Þór Viðarsson, þjálfari liðsins, sat fyrir svörum á blaðamannafundi í gær.
sagði Arnar Þór Viðarsson. Leikur Íslands og Ísrael hefst klukkan 18:45 og verður sýndur beint á Viaplay. | Landsliðsþjálfari karla í fótbolta segir að viðureignin gegn Ísrael í þjóðadeildinni á Laugardagsvelli í kvöld sé undanúrslitaleikur. Ísland verður að vinna til að eiga möguleika á efsta sæti riðilsins. |
2022 | 63 | Alþjóðlegu mannréttindasamtökin Amnesty International saka Rússa um stríðsglæpi í Úkraínu og segja þá hafa drepið hundruð almennra borgara í árásum sínum á borgina Karkív. Þar hafi þeir meðal annars beitt klasasprengjum, sem eru bannaðar samkvæmt alþjóðalögum. | Endurteknar sprengjuárásir á íbúðahverfi í Karkív voru handahófskenndar árásir sem drápu og særðu hundruð óbreyttra borgara, og flokkast því sem stríðsglæpir,? segir í skýrslu samtakanna um hernað Rússa í Karkív, næst fjölmennustu borg Úkraínu. Þetta á jafnt við um árásirnar sem gerðar voru með klasasprengjum og hinar, þar sem notaðar voru aðrar gerðir af óstýrðum flugskeytum og sprengikúlum, segir í skýrslunni. Viðvarandi notkun svo ónákvæmra sprengjuvopna í borgaralegum íbúðarbyggðum, vel vitandi að þær valdi ítrekað dauða og limlestingum fjölda óbreyttra borgara, má jafnvel flokka sem beinar árásir á almenning. Skýrslan ber yfirskriftina Hver sem er getur dáið hvenær sem er. Fólk hefur verið drepið á heimilum sínum og á götum úti, á leikvöllum og í kirkjugörðum, í biðröð eftir neyðaraðstoð eða í matvöruverslunum og lyfjabúðum, segir Donatella Rovera, sem leiðir rannsóknir og viðbrögð Amnesty í alþjóðlegum krísum á borð við Úkraínustríðið, og segir brýnt að rússnesku hersveitirnar sem frömdu þessar viðbjóðslegu árásir verði dregnar til ábyrgðar. | null |
2022 | 64 | Þorsteinn Eyþórsson 68 ára gamall Borgnesingur lagði af stað í morgun í hjólaferð um Vestfjarðahringinn, alls um 755 kílómetra. Fréttastofa tók Þorstein tali áður en hann lagði af stað, en hann hjólar í minningu tengdasonar síns. | Ég er svona aðeins að græja til húsbílinn fyrir konuna sem ætlar að fylgja mér eftir. Ég verð einhvers staðar að sofa.
Þorsteinn stefnir á að hjóla um 71 kílómetra á dag og ætlar að hjóla í 11 daga en tekur sér einn hvíldardag á Ísafirði.
Þetta er ekki fyrsta hjólaferð Þorsteins en árið 2016 hjólaði hann hringinn í kringum Ísland. Hann segist hafa haldið sér í ágætu formi síðan, hann fékk covid fyrir skömmu en segir að það eigi ekki að koma að sök, hann sé stálsleginn í dag.
Þeir sögðu mér vinir mínir á Ísafirði að Vestfirðirnir væru hluti af hringnum þannig ég átti eftir að klára hringinn
Það hefur lengi staðið til hjá Þorsteini að klára hringinn en þegar hann missti tengdason sinn ákvað hann að nú væri tíminn. Þegar hann fór hringinn fyrir sex árum síðan lét hann gott af sér leiða og safnaði til styrktar ADHD samtökunum. Í þetta skiptið ætlar hann að styrkja Píeta samtökin.
Upphaflega var þetta til að reyna á sjálfan mig en ég ákvað að vera með söfnun fyrir Píeta samtökin. Ástæðan er að tengdasonur minn tók líf sitt í vetur það var nú eiginlega þá sem ég ákvað það, svona til minningar um hann. | 68 ára gamall Borgnesingur lagði hjólandi af stað í morgun en fram undan eru 755 kílómetrar um Vestfirði. Hann hjólar í minningu tengdasonar síns og eiginkona hans fylgir honum eftir á húsbíl. |
2022 | 64 | Hundruðir þúsunda komu saman víðs vegar í Bandaríkjunum í gær til að krefjast strangari laga um vopnaeign og aðgerða stjórnvalda til að fækka skotárásum. Yfir nítján þúsund manns hafa fallið fyrir byssukúlum í Bandaríkjunum það sem af er árinu. | I speak as a mayor, a mom, and I speak for millions of Americans and America's mayors who are demanding that Congress do its job. And its job is to protect us, to protect our children from gun violence.
Ég tala sem borgarstjóri, móðir og fyrir hönd milljóna Bandaríkjamanna og bandarískra borgarstjóra og við krefjumst þess að þingið sinni hlutverki sínu. Sem er að vernda okkur, að vernda börnin okkar fyrir byssuofbeldi, sagði Muriel Bowser, borgarstjóri Washington á mótmælunum í gær.
Það sem af er þessu ári hafa 19.300 manns í Bandaríkjunum látist eftir að byssu hefur verið beitt. Yfir helmingur þeirra svipti sig lífi með byssu. Stuttu eftir mótmælin í Louisville í Kentuchy í gær var skotið á fimm unglinga sem allir særðust. | null |
2022 | 64 | Mikill eldur kviknaði í efnaverksmiðju í borginni Severodonetsk í Úkraínu í nótt eftir árásir Rússlandshers. Hundruðir almennra borgara höfðu leitað skjóls í verksmiðjunni. Rússar gerðu í gærkvöld eldflaugaárásir á íbúahverfi í vesturhluta Úkraínu. | Rússar hafa lagt áherslu á árásir í austurhluta Úkraínu að undanförnu en í gærkvöld gerði her þeirra eldflaugaárásir á fjögur fjölbýlishús í borginni Chortkiv í vesturhlutanum. Tuttutu og tveir særðust. Flaugunum var skotið af herskipi á Svartahafi.
Harðir bardagar geisa enn í borginni Severodonetsk í austurhlutanum og er meirihluti hennar á valdi Rússa. Úkraínska ríkissjónvarpið hefur eftir ríkisstjóranum Serhiy Haidai að Úkraínumenn ráði enn yfir Azot efnaverksmiðjunni í borginni þar sem talið er að um átta hundruð manns hafi leitað skjóls. Sprengjum var varpað á verksmiðjuna í nótt og eldur braust út. Ekki hafa borist fregnir af mannfalli. Bardagar eru á götunum næst verksmiðjunni. Úkraínumenn telja að Rússar eigi eftir að herða sókn sína og leggja allt í sölurnar til að ná Severodonetsk á sitt vald í dag eða á morgun. Með yfirráðum yfir borginni komast Rússar nær því að ná fullum yfirráðum í Luhansk-héraði. | Úkraínumenn telja að Rússlandsher herði sókn sína til muna í dag og á morgun í borginni Severodonetsk. Harðir bardagar eru við efnaverksmiðju í borginni þar sem hundruðir hafa leitað skjóls. |
2022 | 64 | Umhverfis og samgöngunefnd Alþingis er klofin í afstöðu sinni til verndar og orkunýtingar landsvæða, og annar af tveimur fulltrúum Vinstri Grænna skrifar ekki undir niðurstöðu nefndarinnar. Nefndin leggur til að Kjalölduveita og Héraðsvötn verði færð úr verndarflokki í biðflokk og þessir kostir verði rannsakaðir betur. | Umhverfis og samgöngunefnd Alþingis leggur til að Kjalölduveita og Héraðsvötn verði færð úr verndarflokki í biðflokk og virkjanakostirnir rannsakaðir betur. Nefndin er klofin í afstöðu sinni og annar af tveimur fulltrúum Vinstri grænna stendur ekki að áliti meirihlutans.
Þriðji áfangi rammaáætlunar hefur lengi verið í meðförum Alþingis og stjórnkerfisins - þetta er í fjórða sinn sem málið kemur fyrir þingið. Umhverfis- og samgöngunefnd - eða meirihluti hennar - birti sína tillögu í gær - sem virðist vera tilraun til málamiðlunar og biðstöðu hvað varðar umdeilda kosti. Lagt er til að virkjanakostir sem áður voru í ýmist nýtingar eða verndarflokki verði færðir í biðflokk, og þeir verði rannsakaðir betur. Það gildir til dæmis um Kjalölduveitu og Héraðsvötn sem meirihlutinn vill að fari úr verndarflokki í biðflokk, og sömuleiðis um Skrokköldu og virkjanir í neðri hluta Þjórsár, sem meirihlutinn vill að verði færðir úr nýtingarflokki í biðflokk. Orri Páll Jóhannsson er annar af tveimur fulltrúum Vinstri Grænna í nefndinni.
Ef þarf að stækka biðflokkinn, eins og við erum að gera, með flutning á átta kostum eins og við erum að gera, til að ná fram afgreiðslu á honum, þá stend ég alveg heilshugar að þeirri afgreiðslu með þeim rökum sem eru í nefndarálitinu, og ítreka að það sem flutt í biðflokk er bara að fara aftur í endurmat.
Hvað flutning á virkjanakostum í Héraðsvötnum og Kjalöldu í biðflokk varðar segir Orri að þar séu rík náttúruverndarsjónarmið - en að skiptar skoðanir séu með báða kostina - þá þurfi að rannsaka betur.
Því er það tillaga nefndarinnar að verkefnisstjórn - og það er hennar verkefni - endurskoði og endurmeti þessa kosti, á grundvelli þess tíma sem hefur liðið síðan að fyrri verkefnisstjórn gerði tillögu um þetta. Það þýðir alls ekki að þessir kostir, sér í lagi þeir sem eru fara úr vernd, fari lóðbeint í nýtingu; bara alls ekki.
Hinn fulltrúi VG í nefndinni - Bjarni Jónsson, stendur ekki að áliti meirihlutans - og hefur lýst því yfir að hann sé ósáttur við að Héraðsvötn séu flutt úr verndarflokki í biðflokk. Ekki náðist í Bjarna fyrir fréttir - en Orri segir að þessi afstaða Bjarna hafi legið fyrir í langan tíma.
Ég hef fullan skilning á því, og það er auðvitað ekkert einsdæmi að stjórnarþingmenn greiði allir atkvæði sem einn. Við erum auðvitað bara bundin af sannfæringu okkar og við höfum alveg heyrt og séð það áður í sögunni að það eru kannski ekki alveg allir stjórnarþingmenn sem standa að tillögum. | Umhverfis og samgöngunefnd Alþingis er klofin í afstöðu sinni til verndar og orkunýtingar landsvæða, og annar af tveimur fulltrúum Vinstri Grænna skrifar ekki undir niðurstöðu nefndarinnar um rammaáætlun. Nefndin leggur til að Kjalölduveita og Héraðsvötn verði færð úr verndarflokki í biðflokk og þessir virkjanakostir rannsakaðir betur. |
2022 | 64 | Til skoðunar er að loka Reynisfjöru á tímum þegar hætta þykir þar hvað mest. Ferðamálastjóri segir að þó svo að lagalegar heimildir séu fyrir því - eigi að forðast að loka vinsælum ferðamannastöðum eins og Reynisfjöru. | Aðstæður í Reynisfjöru eru hættulegri nú en oft áður. Sjórinn hefur fært til sandinn í fjörunni þannig að nokkuð brattur bakki hefur myndast við stuðlabergshellinn í fjörunni en þangað sækja flestir ferðamenn sem fara um Reynisfjöru. Brimið brýtur svo á horninu þar sem stuðlabergið er og margir sitja í. Maður lést á þessum slóðum í fjörunni á föstudag þegar alda hreif hann með sér. Þá var þýsk fjölskylda hætt komin í gær á sama stað.
Þetta er náttúrulega skelfilegt öll svona slys og auðvitað verður að beita öllum ráðum til að koma í veg fyrir þau. Hvað varðar þennan stað þá eru merkingar ítarlegar. Allir sem þarna koma eru varaðir við þeim hættum sem þarna eru. Og eins og komið hefur fram var þarna fararstjóri sem brýndi fyrir fólki að fara varlega. Þannig að það virðist allt hafa verið gert til þess að vara fólk við þeim hættum sem þarna voru en samt gerist þetta.
Ferðamálaráðherra skipaði fyrir nokkru starfshóp sem skoða á hvort unnt sé að bæta öryggi ferðamanna í Reynisfjöru. Skarphéðinn segir að hópurinn skoði hvort unnt sé að loka Reynisfjöru þegar hún er hvað hættulegust.
Það virðist að lagaheimildir til að loka hættulegum stöðum séu til staðar. En það er hæpið að vera að nota það mikið. Ísland er ekkert hættulaus áfangastaður. Og eins og með Reynisfjöru, kemur til greina að loka þeim stað út af þessu? Ég held að það sé eitthvað sem við eigum ekki að gera heldur gera betur í forvörnum og að reyna að koma í veg fyrir slysin. | null |
2022 | 64 | Áratugalangt en afar kumpánlegt og allsendis óblóðugt stríð Kanada og Danmerkur um óbyggða klettaeyju milli Kanada og Grænlands er loks á enda eftir að samningar tókust um skiptingu hennar. | Eyjan heitir Tartupaluk á máli inúíta en Hans-eyja á dönsku og er ekki annað en nakinn og gróðurlaus klettur á miðju Kennedysundi, milli Ellesmere-eyju og Norður-Grænlands. Deilur Kanada og Danmerkur um eignarhald hennar hófust snemma á áttunda áratug síðustu aldar en eignarhald hennar skiptir máli í tengslum við auðlindanýtingu og norðurskautsleiðina svonefndu; siglingaleið sem er líklega að opnast um Norður-Íshafið vegna minnkandi hafíss. Óhætt er að fullyrða að stríð Kanada og Danmerkur um Hanseyju sé með þeim óvenjulegri sem háð hafa verið, og eitt af fáum stríðum - og jafnvel það eina - í sögunni, sem dátarnir sem það heyja munu raunverulega sakna. Það byrjaði þegar þáverandi Grænlandsmálaráðherra Dana gaf fyrirmæli um að reisa danska fánann á eyjunni árið 1984, ellefu árum eftir að deila ríkjanna hófst og bardagarnir sem fylgdu voru alltaf eins: Kanadískir dátar stigu á land, fjarlægðu danska fánann, reistu þann kanadíska í staðinn og skildu eftir flösku af kanadísku viskíi. Nokkru síðar stigu danskir dátar á land, fjarlægðu kanadíska fánann, reistu þann danska, og skildu eftir flösku af ákavíti. Og svo koll af kolli. En nú sér sem sagt fyrir endann á þessu stríði og hinum sérstöku bardögum þess. | null |
2022 | 64 | 21 árs landslið Íslands í fótbolta tryggði sér í gærkvöld keppnisrétt í umspili um laust sæti á Evrópumótinu sem haldið verður í Rúmeníu og Georgíu að ári liðnu. Ísland vann 5-0 sigur á Kýpur í lokaleik sínum í riðli undankeppninnar. | Ísland þurfti að vinna Kýpverja og treysta á það á sama tíma að Portúgal myndi vinna Grikkland. Það gekk eftir og Ísland fer því í umspil um laust sæti á EM. Dregið verður í umspilið 21. júní. Kristall Máni Ingason skoraði tvö mörk fyrir Ísland í sigrinum á Kýpur, Sævar Atli Magnússon og Kristján Nökkvi Hlynsson sitt markið hvor og eitt mark var svo sjálfsmark. Davíð Snorri Jónasson er landsliðsþjálfari íslenska 21 árs landsliðsins.
Sagði Davíð Snorri Jónasson landsliðsþjálfari Íslands. A-landsliðið á svo leik annað kvöld. Þá tekur Ísland á móti Ísrael í Þjóðadeild Evrópu og freistar þess að vinna sinn fyrsta leik í keppninni.
Guðlaug Edda Hannesdóttir endaði í 31. sæti á sterku þríþrautarmóti í Leeds í gær. Mótið er hluti af heimsmeistaramótaröðinni. Einungis 55 sterkustu þríþrautarkonur komast inn á hvert mót í heimsmeistaramótaröðinni.
Lokaumferð efstu deildar Þýskalands í handbolta verður spiluð í dag. Magdeburg hefur þegar tryggt sér meistaratitilinn og fær verðlaun sín afhent eftir leik sinn á móti Rhein-Neckar Löwen. Spennan er hins vegar meiri um það hver verður markakóngur deildarinnar. Hans Lindberg hjá Füchse Berlín er markahæstur fyrir lokaumferðina með 233 mörk. Ómar Ingi Magnússon, Magdeburg kemur svo næstur með 231 mark. Bjarki Már Elísson, Lemgo er svo þriðji markahæstur fyrir lokaumferðina með 230 mörk. | 21 árs landslið Íslands í fótbolta tryggði sér í gærkvöld keppnisrétt í umspili um laust sæti á Evrópumótinu sem fram fer á næsta ári. |
2022 | 65 | Dagur B. Eggertsson, borgarstjóri, vill ekki svara því hvort hann ætli að segja skilið við borgarpólitíkina þegar Einar Þorsteinsson tekur við borgarstjórastólnum. Hann segist spenntur fyrir komandi kjörtímabili með nýjum meirihluta. | Dagur var meðal gesta í Vikulokum á Rás 1 í dag.Líkt og greint var frá við myndun nýs meirihluta í vikunni deila Dagur og Einar með sér borgarstjórastólnum á komandi kjörtímabili. Hann segir að ýmiss spennandi verkefni bíði á kjörtímabilinu.
Ég held að þetta sé svolítið spennandi leið allavega í þessu tilviki. Það er kannski byggt á þeirri reynslu sem ég hef fyrrihlutan og Einar tekur síðan við. Borgarpólitíkin er eins og önnur sveitarstjórnarpólitík er ekki einstaklingsíþrótt heldur hópgrein. Byggir mikið á samstarfi allra þeirra sem eru í meirihluta og allra í borgarstjórn.
Því hefur verið fleygt fram að Dagur muni færa sig yfir í landsmálin þegar Einar tekur við keflinu í lok næsta árs.
Það hefur oft verið rætt en ég hef aldrei tekið það skref vegna þess að borgarmálin eru bæði mjög mikilvæg. Þau eru spennandi og skemmtileg og skipta rosalega miklu máli ef við segjum eitthvað hátíðlegt, samkeppnishæfni landsins. Ef við horfum inn í framtíðina þurfum við að vera spennandi borg þar sem er eftirsóknarvert að búa.
Einhverjar svona framtíðarspeggulasjónir, eigum við ekki bara að geyma þær fyrir framtíðina. Þannig þú vilt ekki lýsa því yfir hér að þú æltir að klára þetta kjörtímabil í borgarstjórn.Það var nú bara að byrja. | Dagur B. Eggertsson, borgarstjóri vill ekki lýsa því yfir að hann ætli að hætta í borgarstjórn eftir kjörtímabilið. . |
2022 | 65 | Formaður Félags íslenskra hjúkrunarfræðinga segir að loksins hafi heilbrigðisyfirvöld gert sér grein fyrir slæmri stöðu á bráðamóttöku Landspítala og annarra sjúkrahúsa. Tími hafi verið kominn til og vonandi rætist nú úr. | Athygli hefur ítrekað verið vakin á slæmri stöðu bráðamóttöku að undanförnu og í gær sendi heilbrigðisráðuneytið frá sér tilkynningu þar sem sagði að öryggi sjúklinga þar væri ógnað og að myndað hefði verið viðbragðsteymi um bráðaþjónustu á landinu sem á að koma með tillögur til að bæta úr stöðunni.
Þá á, á næstu vikum, að efla starfsemi bráðamóttöku Heilbrigðisstofnunar Suðurlands, Heilbrigðisstofnunar Suðurnesja og Heilbrigðisstofnunar Vesturlands.
Guðbjörg Pálsdóttir formaður Félags íslenskra hjúkrunarfræðinga fagnar því að yfirvöld hafi loks áttað sig á stöðunni eftir að heilbrigðisstarfsfólk hafi bent á hana í mörg ár:
Þannig að það er bara gott að heyra það loksins og fá það viðurkennt frá yfirvöldum. En þetta er í fyrsta skipti sem ráðuneytið tekur til orða með þessum hætti? Já, og ég fagna því að það skuli stíga fram og viðurkenna vandann á þann hátt og ætla að grípa þarna inn í með einhverskonar neyðaráætlun sem ég er mjög spennt að sjá
Guðbjörg segir að þetta sé ekki í fyrsta skiptið sem skipaðir séu starfshópar til að leita lausna á vandanum, en vonast til þess að nú rætist úr:
Nú er ráðherra að stíga fram og viðurkenna vandann, sem búið er að benda á lengi. Og ég vil auðvitað taka viljann fyrir verkið og fagna því og er mjög spennt að sjá hvaða lausnir verða þarna settar á borðið. | Formaður Félags íslenskra hjúkrunarfræðinga segir yfirlýsingu heilbrigðisráðuneytisins um að öryggi sjúklinga sé ógnað á bráðamóttöku Landspítala vera til marks um að loksins hafi heilbrigðisyfirvöld áttað sig á stöðunni. |
2022 | 65 | Hækka þarf afurðaverð til sauðfjárbænda og jafnvel taka upp tímabundnar endurgreiðslur á virðisaukaskatti til þeirra, segir Sigurður Ingi Jóhannson, innviðaráðherra. Í nýrri skýrslu Byggðastofnunar er fullyrt að forsendur fyrir sauðfjárbúskap séu brostnar, verði ekki breyting á starfsumhverfi bænda. | Sigurður Ingi Jóhannsson, innviðaráðherra segist hafa verulegar áhyggjur af byggðaröskun, verði ekki brugðist kröftuglega við þeim vandræðum sem sauðfjárbúskapur á við að stríða. Sigurður segir að hækka þurfi afurðaverð, og jafnvel taka upp tímabundnar endurgreiðslur á virðisaukaskatti.
Dökk mynd er dregin upp af horfum í sauðfjárbúskap hér á landi í nýrri skýrslu Byggðastofnunar, sem unnin var að beiðni innviðaráðherra - og þar er fullyrt að forsendur fyrir búskap af þessu tagi séu brostnar, verði ekki breyting á starfsumhverfi bænda. Sigurður Ingi segist sammála því að hækka þurfi afurðaverð talsvert - enda hafi það ekki náð jafnvægi síðan það lækkaði verulega fyrir fimm sex árum.
En síðan þarf þá að lækka verulega, ekki síst í slátrun, og það hefur verið rætt um það að það sé hægt að gera það með samstarfi afurðastöðva. Það hafa líka verið ræddar hugmyndir um hvernig er hægt að koma stuðningi til bænda. Þórarinn Ingi Pétursson, þingmaður minn hefur rætt það þessa vikuna með endurgreiðslur á virðisaukaskatti. Allavega liggur það fyrir í mínum huga að það þarf að grípa til margvíslegra aðgerða, því þessi skýrsla afhjúpar það að vandinn er stærri og meiri en ég held að flestir hafa gert sér grein fyrir.
Sigurður bendir á að Norðurlöndin séu að grípa til aðgerða vegna stöðu bænda, sem sé þó ekki eins alvarleg og hér á landi.
Það er meðal annars vegna þess að afurðaverðið er allt of lágt, og í samanburði við aðrar kjötvörur, og það þarf að hækka það. En það er ekki hægt að hækka það eins mikið og bændur þyrftu og þess vegna þyrftu afurðastöðvarnar að koma inn, og þess vegna verður að heimila þeim samstarf til að hagræðingin, sem getur verið allt að tveir milljarðar, geti skilað sér til bænda og að hluta til að halda niðri verði til neytenda. Síðan eru til aðgerðir af hendi ríkisins, til dæmis að fella niður virðisaukaskatt um tíma, eitt eða tvö ár, meðan þessi hagræðing er að skila sér, og það er búið að sýna fram á að með útreikningum að það gæti dugað. Allt þetta kostar fjármuni, en það eru engir fjármunir miðað við þá byggðaröskun og erfiðleika sem myndu ganga yfir ef þessi atvinnugrein yrði fyrir þeim búsifjum sem þessi skýrsla er að benda á. | Hækka þarf afurðaverð til sauðfjárbænda og jafnvel taka upp tímabundnar endurgreiðslur á virðisaukaskatti til þeirra segir innviðaráðherra. Í nýrri skýrslu er fullyrt að forsendur fyrir sauðfjárbúskap séu brostnar, verði ekki breyting á starfsumhverfi bænda. |
2022 | 65 | Miklar vonir eru bundnar við ný lyf við aldurstengdri hrörnun í augnbotni. Hér landi hafa tæplega þúsund manns greinst með þennan sjúkdóm en Sigþór Hallfreðsson, formaður Blindrafélagsins, segir að þeir séu mun fleiri. | Það er ekki búið að greina alla. Það eru einhverjir sem eru byrjaðir að þróa þetta með sér núna en eru ekki kannski farnir að taka mikið eftir því, finnst bara að eðlilegt að sjónin hafi aðeins daprast með árunum.
Segir Sigþór lfreðsson. Hann segir að hægt sé að hægja á sjúkdómnum, greinist hann nógu snemma. Hrörnun í augnbotni er algengasti sjóngallinn með hærri lífaldri fjölgar þeim sem glíma við hann. Lyfjastofnun Bandaríkjanna er með til skoðunar lyf sem miklar vonir eru bundnar við.
Um lyf sem sem miðar að því sem kallað er þurrt afbrigði af aldurstengdri hrörnun. Það eru stórtíðindi því það þýðir að ef það gengur eftir þá verður þetta lyf vonandi komið á markaðinn eftir ár
Lengi hefur lítið verið hægt að gera fyrir þá sem eru með meðfæddan hrörnunar augnsjúkdóm.
Þá voru skilaboðin að lítið væri um rannsóknir og lítið að gerast. Það landslag hefur gjörbreyst. Nú eru fjölmargar tilraunir og rannsóknir í gangi á grunnstigi og lengra komnar
Genameðferðir á tilteknu afbrigði eru þegar byrjaðar sem miklar vonir eru bundnar við.
Um leið og þú ert búinn að sjá fyrsta lyfið sem kannski fyrir 15 árum var talið óhugsandi sjá það komið á markaðinn og það gagnast og það virkar að þá er maður fullur bjartsýni og gleði í það minnsta hönd fyrir komandi kynslóðar. | Miklar vonir eru bundnar við ný lyf við aldurstengdri hrörnun í augnbotni. Hér landi hafa tæplega þúsund manns greinst með sjúkdóminn. |
2022 | 65 | Dómsmálaráðherra segir að málþóf á Alþingi í vetur hafi komið í veg fyrir afgreiðslu frumvarps sem hefði gert lögreglu auðveldara að rannaka skipulagða brotastarfsemi. Hann tekur undir með saksóknara að nauðsynlegt sé að lengja þann tíma sem úrskurða megi fólk í gæsluvarðhald meðan mál eru rannsökuð. | Lengd gæsluvarðhaldsúrskurða í rannsóknum á skipulagðri brotastarfsemi er til skoðunar í dómsmálaráðuneytinu. Ráðherra segir að litið verði til nágrannaríkjanna í þessum efnum. Málþóf alþingismanna hafi komið í veg fyrir afgreiðslu frumvarps sem hefði auðvelda lögreglu rannsóknir á skipulagðri brotastarfsemi.
Fram kom í máli Huldu Elsu Björgvinsdóttur, sviðsstjóra ákærusviðs lögreglunnar á höfuðborgarsvæðinu, á blaðamannafundi á fimmtudag að íslensk löggæsluyfirvöld sitji ekki við sama borð og erlendar systurstofnanir þegar kemur að rannsókn skipulagðrar glæpastarfsemi. Gæsluvarðhald á rannsóknarstigi mála megi hér að jafnaði ekki vara lengur en í tólf vikur. Jón Gunnarsson dómsmálaráðherra tekur undir með Huldu Elsu að tólf vikur séu of skammur tími.
Já, ég tek undir það. Við erum með frumvarp tilbúið sem gefur lögreglu víðtækari rannsóknarheimildir sem eru nauðsynlegar í þessu samhengi líka. Það eiginlega komst ekki inn í þingið út af öllu málþófinu sem er búið að vera þar í vetur og litlum afköstum þingsins. Það mun þá verða lagt fram strax í haust. Svo tengist þetta líka þessum gæsluvarðhaldsúrskurðum sem í þessum alvarlegri og stærri málum þarf að endurskoða. Við verðum að taka þessi skilaboð mjög alvarlega. Skýrslur sem hafa komið um skipulagða brotastarfsemi á Íslandi á undanförnum árum, segja okkur það svart á hvítu hver vöxturinn er í þessu og ábendingar okkar nágrannalanda, Norðurlandanna lögregluyfirvalda þar, er mjög skýrar í þessum efnum. - Hvað ætti gæsluvarðhaldsúrskurður að geta orðið langur? Ég ætla eki að koma inn á það sérstaklega í þessu viðtali. Við erum núna í úttekt einmitt á því hvernig þetta er í nágrannalöndum okkar og erum að reyna að spegla okkur inn í það umhverfi. | Dómsmálaráðherra segir að málþóf á Alþingi í vetur hafi komið í veg fyrir afgreiðslu frumvarps sem hefði gert lögreglu auðveldara að rannaka skipulagða brotastarfsemi. Hann tekur undir með saksóknara að nauðsynlegt sé að lengja þann tíma sem úrskurða megi fólk í gæsluvarðhald meðan mál eru rannsökuð. |
2022 | 65 | Úkraínumenn ætla ekki að leyfa heimsbyggðinni að beina athygli sinni frá hörmungunum í landinu, segir Zelensky forseti. Harðir bardagar geisa enn í austurhluta landsins. Forseti Framkvæmdastjórnar Evrópusambandsins er í heimsókn í höfuðborginni Kænugarði. | Í dag er hundraðasti og sjöundi dagur stríðsins í Úkraínu og endalok þess ekki í sjónmáli. Volodymyr Zelensky, forseti landsins, sagði í ávarpi sínu í gærkvöld að mjög erfiðir bardagar standi enn yfir í austurhlutanum í Donbass. Hann segir úkraínuher gera allt sem hann geti til að stöðva Rússa.
Now is the time that all Ukrainians must be one - a nation that is fighting and does not allow the world to divert its attention away from what is happening on the battlefield in Ukraine.
Í ávarpinu sagði Zelensky að Úkraínumenn verði að vera sameinaðir, þeir séu þjóð í átökum og ætli ekki að leyfa heimsbyggðinni að beina athygli sinni frá því sem eigi sér stað á vígvellinum. Varnarmálaráðherra Breta, Ben Wallace, kom til fundar við Zelensky í Kænugarði í gær til að ræða möguleika til að binda enda á stríðið. Í dag átti forsetinn fund með Ursulu von der Leyen, forseta framkvæmdastjórnar Evrópusambandsins. Þetta var önnur heimsókn hennar til Úkraínu síðan stríðið braust út í lok febrúar. Úkraínumenn hafa óskað eftir því að fá hraða afgreiðslu á umsókn sinni um inngöngu í bandalagið. Embættismenn og leiðtogar hafa þó varað við því að ferlið geti tekið nokkur ár og jafnvel áratugi. ESB heldur leiðtogafund 23. til 24. júní og er líklegt að aðildarumsóknin verði rædd þar. | Forseti Úkraínu segir að heimsbyggðinni verði ekki leyft að gleyma hörmungum stríðsins þar. Varnarmálaráðherra Bretlands heimsótti Zelensky í Kænugarð í gær og í dag kom forseti framkvæmdastjórnar Evrópusambandsins þangað til fundar. |
2022 | 65 | Kraftlyftingakonan Kristín Þórhallsdóttir átti afar góðu gengi að fagna á heimsmeistaramótinu í klassískum kraflyfgtingum í Sun City í Suður-Afríku. Kristín vann til silfurverðlauna í -84 kg flokki og tvíbætti eigið Evrópumet í hnébeygju. | Kristín lyfti 212,5 kg í fyrstu lyftu hnébeygjunnar. Hún bætti svo Evrópumetið sitt sem hún setti í Vesterås í Svíþjóð í desember og var 220 kg þegar hún tók 222,5 kg í annarri lyftu. Í lokalyftunni tók Kristín svo 230 kg mjög örugglega og bætti því Evrópumet sitt í greininni aftur. Í klassískum kraflyftingum notast keppendur ekki við neinn hjálparbúnað, eins og hnéhlífar, lyftingabelti eða þrönga og styrkta lyftingagalla sem geta hjálpað við að lyfta þungu. Kristín bætti sinn persónulega árangur í bekkpressunni á HM þar sem hún lyfti þyngst 120 kg og bætti sig um 5 kg. Í réttstöðulyftunni tók hún þyngst 230 kg og bætti Íslandsmetið. Samanlagður árangur Kristínar var því 580 kg. Sá árangur tryggði Kristínu silfrið í -84 kg flokknum á HM. Amanda Lawrance frá Bandaríkjunum varð heimsmeistari í þyngdarflokknum. Hún lyfti samanlagt 615 kg í greinunum þremur, hnébeygju, bekkpressu og réttstöðulyftu.
Golden State Warriors vann fjórða úrslitaleik liðsins og Boston Celtics um NBA meistaratitilinn í körfubolta. Leiknum lauk 107-97 fyrir Golden State, en leikið var í Boston. Staðan í úrslitaeinvíginu er nú jöfn, 2-2, en vinna þarf fjóra leiki í seríunni til að verða meistari. Stephen Curry fór fyrir Golden State í leiknum og skoraði 43 stig. Jayson Tatum skoraði 23 stig fyrir Boston. Boston var yfir í hálfleik, 54-49 en í seinni hálfleiknum tóku stríðsmenn Golden State smám saman völdin á vellinum sem skilaði liðinu þessum tíu stiga sigri. Fimmti leikur liðanna í úrslitaeinvíginu verður spilaður í San Francisco, heimavelli Golden State seint að kvöldi mánudags.
EM hópur íslenska kvennalandsliðsins í fótbolta verður kynntur á miðlum KSÍ núna klukkan eitt. Þar kemur í ljós hvaða 23 leikmenn Þorsteinn Halldórsson landsliðsþjálfari tekur með fyrir hönd Íslands á Evrópumótið í Englandi í næsta mánuði. | null |
2022 | 66 | Stuðningur almennings við aðild Íslands að Atlantshafsbandalaginu hefur aukist um tæp tuttugu prósentustig á einu ári samkvæmt nýrri könnun Maskínu, sem utanríkisráðuneytið hefur látið gera. Meira en sjötíu prósent landsmanna segjast hafa meiri áhyggjur af þróun alþjóðamála nú en fyrir ári. | Rúmlega sjötíu prósent Íslendinga segjast vera jákvæð gagnvart aðild Íslands að Atlantshafsbandalaginu - tuttugu prósentustigum fleiri en fyrir ári síðan. Álíka margir segja að áhyggjur þeirra af þróun alþjóðamála hafi aukist.
Þetta kemur fram í nýrri könnun sem Maskína gerði fyrir utanríkisráðuneytið. Niðurstöðurnar koma ekki beinlínis á óvart - nú, þegar meira en hundrað dagar eru liðnir frá innrás Rússa í Úkraínu og þegar margvíslegar afleiðingar af innrásinni - fyrir efnahagsmál, orkumál og fæðuöryggi - eru farnar að koma fram og hafa áhrif. Sex af hverjum tíu segjast hafa miklar eða fremur miklar áhyggjur af þróun alþjóðamála - og sjötíu prósent segja að þau hafi nokkru meiri - eða miklu meiri áhyggjur en fyrir ári. Það kemur því heldur ekki á óvart að stuðningur við aðild Íslands að NATO hefur tekið stökk - um tuttugu prósentustig milli ára; núna segist næstum sjötíu og eitt prósent aðspurðra vera mjög eða fremur jákvæð gagnvart aðild: á sama tíma í fyrra lýstu um fimmtíu prósent yfir þessari afstöðu. Athygli vekur að meðal kjósenda Vinstri grænna segjast yfir sjötíu prósent vera jákvæð gagnvart aðild að NATO - tiltölulega fá svör eru á bak við þessa tölu - en hlutfallið hefur hins vegar hækkað um næstum helming síðan í fyrra. Eins og í fyrri könnunum sem utanríkisráðuneytið hefur látið gera, mælist yfirgnæfandi stuðningur við norrænt samstarf. Næstum 92 prósent aðspurðra segjast jákvæð gagnvart því að Ísland taki virkan þátt í norrænu samstarfi. Þegar spurt er með hvaða ríkjum fólk telur að Ísland eigi helst samleið á alþjóðavettvangi raðast Norðurlöndin einnig í efstu sætin. Flestir telja Ísland helst eiga samleið með Noregi, Danmörku og Svíþjóð. Bretland er í fjórða sæti og Bandaríkin því fimmta.
Af öðrum niðurstöðum má nefna að rúm 77 prósent landsmanna telja hagsæld Íslands byggjast að miklu leyti á alþjóðlegri samvinnu og 80,5 prósent að hagsæld Íslands byggist að miklu leyti á alþjóðlegum viðskiptum. Þá telja 78,4 prósent að Ísland treysti að miklu leyti á alþjóðalög og alþjóðastofnanir til að tryggja að landamæri og lögsaga séu virt.
Nánari upplýsingar um könnunina má lesa á ruv.is | Stuðningur almennings við aðild Íslands að Atlantshafsbandalaginu hefur aukist um tæp tuttugu prósentustig á einu ári samkvæmt nýrri könnun. Meira en sjötíu prósent landsmanna segjast hafa meiri áhyggjur af þróun alþjóðamála nú en fyrir ári. |
2022 | 66 | Sviðsstjóri skóla- og frístundasviðs Reykjavíkurborgar segir erfitt að tryggja börnum frá eins árs aldri leikskólapláss í leikskólum borgarinnar í haust. Margar ástæður liggi að baki, allt frá húsnæðisskorti sem stafar af skorti á aðföngum vegna stríðsátaka, til fjölgunar barna á leikskólaaldri umfram það sem áætlanir gerðu ráð fyrir. | Rými skortir fyrir um tvö hundruð leikskólabörn í Reykjavík fyrir haustið. Helgi Grímsson sviðsstjóri skóla- og frístundasviðs segir ástæðurnar margþættar. Börnum hafi fjölgað meira í höfuðborginni vegna flutninga og eftirspurn eftir erlendu vinnuafli eigi sinn þátt í fjölguninni.
bæði það að á seinustu vikum bættist talsverður fjöldi í hóp þeirra barna sem eru að óska eftir leikskólavistun og eins líka þá voru tafir á skilum á því húsnæði sem að við höfðum væntingar um að við gætum tekið í notkun í haust eins líka hafa skapast aðstæður þar sem að við höfum þurft að tæma húsnæði vegna viðhalds núna í sumar og það mun taka einhvern mánuði að ljúka því viðhaldi og einnig líka þetta að við höfum ekki nægilegar upplýsingar frá sjálfstætt starfandi leikskólum um hvernig gengur með að tryggja vistun þar og hversu margir sem eru á biðlista hjá okkur munu færast yfir til þeirra
hversu margir sem eru á biðlistum hjá okkur munu færast yfir til þeirra.
Helgi vonast til að betri mynd fáist á leikskólamál þegar líður á júnímánuð.
Hefði þá ekki verið nær að lofa ekki upp í ermina á sér að taka inn á leikskóla árs gamalt barn?
Sko ég get ekkert svarað til um það. Þetta er markmið okkar þetta er áherslan sem við erum að vinna eftir og við fylgjum þessari línu en svo geta skapast aðstæður sem að því miður er ekki hægt að ná því markmiði sem að búið er að setja en við erum að vinna eins vel og við getum að þetta náist saman en eins og staðan er núna er lokamarkið óljóst | Erfitt verður að tryggja börnum frá eins árs aldri leikskólavist í haust vegna margra erfiðra þátta, að mati sviðsstjóra skóla- og frístundasviðs Reykjavíkurborgar. Um tvö hundruð börn bíða eftir leikskólaplássi. |
2022 | 66 | Meirihluti fjárlaganefndar tekur undir tillögur fjármálaráðherra um aðgerðir gegn þenslu og verðbólgu. Lækka á afslátt af áfengis- og tóbaksgjaldi í fríhöfninni og leggja gjald á ferðamenn. | Þingmaður Samfylkingarinnar segir að nær hefði verið að skoða hærri álögur á sjávarútveginn.
Bjarni Benediktsson fjármála- og efnahagsráðherra kynnti tillögur að breytingum á fjármálaáætlun á ríkisstjórnarfundi í fyrradag. Aðgerðunum er ætlað að draga úr halla á ríkissjóði, umfangið er um 0,7 prósent af vergri landsframleiðslu, sem er 26 milljarðar króna, og þær verða útfærðar nánar í fjárlagafrumvarpi næsta árs.
Meðal tillagnanna eru gjöld til að vega á móti minni tekjum ríkisins af sölu eldsneytis. Lögð er til lækkun afsláttar af áfengis- og tóbaksgjaldi í fríhöfninni og gjald á ferðamenn. Lagt er til að lækka framlög til stjórnmálasamtaka um 5%, endurskoða fjárfestingaráform og fresta framkvæmdum. Málið var afgreitt úr fjárlaganefnd rétt fyrir hádegi:
Nefndin tekur undir þær tillögur sem ríkisstjórnin kom með og leggur til að þær verði samþykktar
segir Bjarkey Olsen Gunnarsdóttir þingmaður VG og formaður fjárlaganefndar.
Hún segir að fæstar af tillögunum hafi verið útfærðar:
Það á eftir að útfæra þessi fjárfestingaráform, horfa dálítið yfir sviðið.
Kristrún Frostadóttir þingmaður Samfylkingarinnar situr í fjárlaganefnd. Hún segir ekkert óeðlilegt við að ríkið beiti sér núna á þennan hátt.
Við hefðum viljað sjá öflugri aðgerðir á tekjuhliðinni þar sem ráðrúm er meira. Það er verið að ráðast þarna í krónutöluhækkanir sem eru flötustu skattahækkanir sem völ er á og ljóst að viðkvæmir hópar eru að finna hlutfallslega meira en aðrir fyrir verðbólgunni í samfélaginu.
Hvar hefði verið hægt að afla tekna á annan hátt? Við sjáum til að mynda í dag methagnað í sjávarútvegi. Það væri til að mynda hægt að skoða svigrúmið þar. Við sjáum líka að fjármagnstekjur eru í hæstu hæðum, samt eru engar tillögur um að koma í veg fyrir þenslu sem af þeim hlýst. | null |
2022 | 66 | Efla á hinsegin fræðslu í skólum borgarinnar og styrkja Hinsegin félagsmiðstöðina til að bregðast við auknu aðkasti sem hinsegin ungmenni verða fyrir. Oddviti Pírata í Reykjavík segir að ástandið sé algjörlega óásættanlegt. | Hópur hinsegin unglinga á höfuðborgarsvæðinu steig fram í viðtali við fréttastofu á dögunum og sagðist verða fyrir grófu aðkasti á hverjum degi. Forsvarsmenn Samtakanna 78' hafa áhyggjur af þróuninni.
Í samstarfssáttmála nýs meirihluta í Reykjavík segir að standa eigi vörð um mannréttindi og velferð hinsegin barna og ungmenna. Dóra Björt Guðjónsdóttir er oddviti Pírata sem munu fara fyrir mannréttindaráði í borginni, sem á þó enn eftir að skipa. Dóra Björt segir að það hafi komið henni mikið á óvart hve slæm staðan væri.Við það verði ekki unað og nauðsynlegt að bregðast við.
Það er náttúrlega bara ótrúlega alvarlegt að sjá að þetta sé staðan og að það sé að verða svona ákveðið bakslag í þessari mikilvægu mannréttindabaráttu hinsegin fólks, og aðstæður ungmennanna og barnanna séu þessar, það er bara algjörlega óásættanlegt og mjög mikilvægt að bregðast við.
Grunnskólakennari sem hefur látið sig málefni hinsegin barna varða, sagði skólakerfið hafa brugðist þessum hópi og kallaði eftir aukinni fræðslu í viðtali við fréttastofu. Dóra Björt segir það á dagskrá.
Við erum að tala um að auka jafnréttis- og hinseginfræðslu og kynja- og kynfræðslu í skólum og tryggja að börn hljóti slíka fræðslu á mismunandi stigum og við erum að ávarpa líka velferð hinsegin barna í tengslum við það að styrkja Hinsegin félagsmiðstöðina sem hefur verið haldið úti,
Hinsegin félagsmiðstöð Samtakanna 78' er sú eina sinnar tegundar. Þjónustunni er haldið uppi af sjálfboðaliðum og einum starfsmanni í hlutastarfi en þangað koma vel yfir hundrað unglingar þegar opið er, sem er einungis einu sinni í viku. Félagsmiðstöðin hefur verið tilraunaverkefni hjá Reykjavíkurborg í átta ár. Dóra segir að til standi að breyta því.
í síðustu fjárhagáætlun bættum við í stuðninginn við Hinsegin félagsmiðstöðina svo hún gæti haldið úti enn öflugra starfi en það er vilji til að gera enn betur en það væri þá mjög gott að eiga samtalið við ríkið og önnur sveitarfélög um það vegna þess að það eru fleiri börn en bara börn innan Reykjavíkur sem sækja í Hinsegin félagsmiðsötðina, þannig að við höfum nú þegar átt samtal við ráðherra um það og sem ég vona að skili þá enn frekari árangri | Efla á hinsegin fræðslu í skólum borgarinnar og styrkja Hinsegin félagsmiðstöðina til að bregðast við auknu aðkasti sem hinsegin ungmenni verða fyrir. Oddviti Pírata segir að ástandið sé algjörlega óásættanlegt. |
2022 | 66 | Bandaríska tónlistarkonan Britney Spears gekk í það heilaga í þriðja sinn í gærkvöld. Hún giftist unnusta sínum, Sam Asghari, í Kaliforníu. Fyrrverandi eiginmaður hennar var handtekinn á staðnum. | Spears og Asghari opinberuðu trúlofun sína í september þegar tveir mánuðir voru liðnir frá því að dómari kvað upp þann úrskurð að hún fengi fullt sjálfræði á ný. Hún hafði þá verið undir stjórn lögráðamanns í þrettán ár.
Madonna, Paris Hilton, Drew Barrymore og fleiri stjörnur voru við athöfnina á heimili Spears í Thousand Oaks í Kaliforníu. Jason Alexander, æskuvinur Spears og eiginmaður til 55 klukkustunda, mætti líka. Honum var reyndar ekki boðið.
Alexander sagði í beinni útsendingu á Instagram að hann ætlaði að gerast boðflenna. Hann væri fyrsti eigingmaður Spears og hún hans fyrsta og eina eiginkona. Lögregla handtók Alexander á vettvangi. Hann var eftirlýstur í annarri sýslu í Kaliforníu. | null |
2022 | 66 | Donald Trump, fyrrverandi Bandaríkjaforseti, ber meginábyrgð á áhlaupi stuðningsmanna hans á þinghúsið í fyrra. Þetta sagði varaformaður rannsóknarnefndar bandaríska þingsins. Fyrstu opinberu vitnaleiðslur nefndarinnar voru í gærkvöld. | Liz Cheney, þingmaður Repúblikana og varaformaður nefndarinnar, sagði í opnunarávarpi að það væri skýrt að Trump hefði verið helsti hvatamaður áhlaupsins. Hann hefði ítrekað sagt að niðurstöður forsetakosninganna, sem þingið var í þann mund að staðfesta, væru rangar og að kosningunum hefði verið rænt.
Samdægurs hvatti Trump stuðningsmenn sína í höfuðborginni til að fara að þinghúsinu og láta í sér heyra. Cheney sagði að hann hefði ekki brugðist við árásinni.
aware of the rioters chants to 'hang Mike Pence,' the president responded with this sentiment. Quote, 'maybe our supporters have the right idea.' Mike Pence, quote 'deserves it
Cheney sagði að þegar Trump hefði verið sagt að óeirðaseggirnir hefðu hrópað að Mike Pence varaforseti skyldi hengdur hafi Trump svara að ef til vill væri það réttast. Pence hafnaði bón Trumps um að neita að staðfesta niðurstöður kosninganna.
Á meðal þeirra sem komu fyrir nefndina voru stuðningsmenn Trumps sem tóku þátt í árásinni.
"I did believe that the election was being stolen and Trump asked us to come."
Robert Schornack, sem var dæmdur í 36 mánaða skilorðsbundið fangelsi fyrir þátt sinn í árásinni, sagðist hafa trúað því að kosningunum hefði verið rænt. Trump hefði hvatt stuðningsfólk sitt til að mæta. | Varaformaður rannsóknarnefndar Bandaríkjaþings segir að Donald Trump beri meginábyrgð á áhlaupinu á þinghúsið í fyrra. Opinberar vitnaleiðslur hófust í gærkvöld. |
2022 | 67 | Heimsókn varnarmálaráðherra ellefu ríkja, þar á meðal Bretlands og Þýskalands, lauk með blaðamannafundi á Hótel Nordica rétt fyrir fréttir. Varnarmálaráðherra Bretlands segir mikilvægt fyrir öryggi Evrópuríkja að Rússar tapi stríðinu í Úkraínu. | Norðurhópurinn er vettvangur fyrir reglubundið samráð líkt þenkjandi ríkja um öryggis- og varnarmál. Tólf ríki eiga aðild að hópnum: Norðurlöndin, Eistland, Lettland, Litáen, Þýskaland, Holland, Pólland og Bretland. Hópurinn hefur verið hér á landi síðustu tvo daga til að ræða varnar- og öryggismál í Evrópu. Eðli málsins samkvæmt hefur innrásin í Úkraínu verið aðalumræðuefni fundarins. Heimsókninni lauk með blaðamannafundi nú í hádeginu. Þórdís Kolbrún Reykjörð Gylfadóttir, utanríkisráðherra, tók fyrst til máls og sagði mikinn heiður að Ísland hafi farið fyrir fundinum.
Þórdís sagði ríkin hafa rætt og deiinnrásina í Úkraínu og öryggi Evrópu.
Samstarf Íslands og Bretlands í öryggis- og varnarmálum og sameiginlegir öryggishagsmunir ríkjanna voru meginefni tvíhliða fundar Þórdísar Kolbrúnar og Ben Wallace, varnarmálaráðherra Bretlands, í gærkvöld. Wallace sagði á blaðamannafundinum að Norðurhópurinn væri sammála um að taka þyrfti harkalega á Pútín og Rússlandi. Smávægilegur ágreiningur milli Evrópuríkja hefði lítil áhrif á aðgerðir gegn Rússlandi.
We are all united, we all want Russia to fail in Ukraine, it has broken international laws, commiting war crimes, its doing horrendous things. And if it is successful in Ukraine then watch out rest of Europes security.
Wallace sagði þarna Rússa hafa framið stríðsglæpi í Úkraínu og afar mikilvægt væri fyrir öryggi í Evrópu að þeir töpuðu stríðinu í Úkraínu. Hann sakaði auk þess Rússa um að halda matvælum frá öðrum ríkjum og ógna fæðuöryggi heimsins. | Varnarmálaráðherra Breta segir Rússa hafa framið stríðsglæpi í Úkraínu og afar mikilvægt öryggi í Evrópu að þeir tapi stríðinu í Úkraínu. |
2022 | 67 | Namibískir rannsakendur Samherjamálsins eru hér á landi. Þeir eru hluti af sendinefnd aðstoðarforsætisráðherra landsins sem er hér í heimsókn. Málið hefur verið rætt bæði við ráðamenn og við íslenska rannsakendur. | Rannsókn á meintum brotum Samherja í Namibíu var rædd á fundi íslenskra og namibískra rannsakenda í gær. Þetta er annar fundur þeirra á skömmum tíma.
Fundurinn í gær var í tengslum við komu Netumbo Nandi-Ndaitwah, aðstoðarforsætisráðherra og utanríkisráðherra Namibíu, til Íslands. Hún ræddi við utanríkisráðherra og forsætisráðherra og kom Samherjamálið við sögu á báðum fundum. Í sendinefnd ráðherrans eru meðal annars einstaklingar sem unnið hafa að rannsókn á máli Samherja í Namibíu. Þeir ræddu við starfsfólk héraðssaksóknara í gær. Þetta er að hluta til sama fólkið og hittist á fundi íslenskra og namibískra rannsakenda Samherjamálsins í höfuðstöðvum Europol í Hollandi undir lok síðasta mánaðar. Ólafur Þór Hauksson er héraðssaksóknari.
Þetta eru að hluta til sömu málin sem eru til skoðunar og rannsóknar í báðum löndunum, Namibíu og Íslandi. Því hafa rannsakendur og þeir sem eru að vinna með málin gagn af því að sjá hvað hafi komið fram í hvoru landinu fyrir sig.
Rannsakendur hafi getað miðlað upplýsingum sín á milli. Ólafur segist ekki geta farið efnislega í það sem fram hafi farið á fundunum.
Það sem við getum þó sagt er að fundirnir hafa verið mjög gagnlegir fyrir báða aðila.
Lengi hefur staðið til að halda fund íslenskra og namibískra rannsakenda Samherjamálsins. Fundurinn átti að vera í desember en frestaðist vegna hertra ferðatakmarkana þegar omíkron afbrigði kórónuveirunnar kom fram. | Namibískir rannsakendur Samherjamálsins eru staddir hér á landi. Þeir eru hluti af sendinefnd utanríkisráðherra landsins sem er hér í heimsókn. Málið hefur verið rætt bæði við ráðamenn og við íslenska rannsakendur. |
2022 | 67 | Sex af hverjum tíu telja að #metoo-umræðan hafi haft jákvæð áhrif á vinnustað sinn. Þetta eru niðurstöður könnunar um kynin og vinnustaðinn sem birt var í dag. Fjórðungur kvenna og fimmtungur karla telur að ekki hafi verið tekið vel á #metoo-málum á þeirra vinnustað. Hinsegin fólk upplifir oftar erfið samskipti og viðhorf heldur en þau sem eru gagnkynhneigð. | Tólf þúsund manns í fimmtíu og þremur fyrirtækjum hjá Samtökum atvinnulífsins og Viðskiptaráði Íslands voru í úrtakinu og um þriðjungur svaraði, rúmlega fjögur þúsund manns. Könnunin fór fram 26. apríl til 16. maí. Fleiri konur en karlar verða fyrir kynferðislegri áreitni og hinsegin fólk frekar en gagnkynhneigt.
Það er munur milli hinsegin fólks og gagnkynhneigðra. Ég held að við séum öll sammála um það að það að viljum ekki að sé mismunun á vinnustöðum. Það er hægt að líkja þessu saman við launamun kynjanna. Við erum öll sammála um að útrýma honum. Þar viljum við að sé engin prósentustiga munur. Þetta er það sama. Við viljum horfa á það að sé engin munur á því hvernig kynin eða fólk eftir kynhneigð eða uppruna sé að upplifa vinnustaðinn, að við séum öll jöfn og höfum öll jöfn tækifæri á vinnustaðnum.
Segir Þórey Vilhjálmsdóttir Proppé hjá Empower. Sextíu prósent þeirra sem svöruðu í könnuninni segja að umræða tengd #metoo hafi haft jákvæð áhrif á vinnustaðinn.
Nú enn er það þannig að það eru fjórðungur kvenna og fimmtungur karla sem eru ekki sátt við hvernig stjórnendur hafi unnið úr #metoo-málum og það er eitthvað sem stjórnendur og atvinnulífið þarf að taka til sín. | Sex af hverjum tíu telja að #metoo-umræðan hafi haft jákvæð áhrif á vinnustaðinn. Fjórðungur kvenna og fimmtungur karla segir að ekki hafi verið tekið vel á þessum málum. |
2022 | 67 | Dýralæknir hefur staðfest að lambið sem drepið var við bæinn Refsmýri í Fellum um helgina hafi verið skotið áður en það var flegið. Hann hefur skilað skýrslu til lögreglunnar. | Bændum á Héraði var brugðið eftir að sauðaþjófur lét til skarar skríða á bænum Refsmýri í Fellum um helgina. Tveggja vikna gamalt lamb fannst skorið og flegið úti á túni og lítil sem engin ummerki eftir verknaðinn. Hjörtur Magnason dýralæknir sem skoðaði lambið skilaði inn skýrslu til lögreglunnar nú í morgun. Hann segir augljóst að þarna hafi vanir menn verið að verki.
Verknaðurinn er sýnilega af einhverjum aðila sem er vanur þessu verklagi, þetta er einhver sem hefur reynslu af þessu athæfi. Þetta er flegið og hamurinn er losaður með höndunum. Það er mjög beint og flott snitt frá brjóstkassa að nára og síðan er farið með hendur og allur kjötskrokkurinn losaður.
Töluverð umræða hefur verið meðal sauðfjárbænda um verknaðinn eftir að málið komst í fjölmiðla og vilja sumir meina að þarna hafi tófan eða jafnvel haförn verið að verki. Það hefur nú verið útilokað þar sem skotsár fundust á lambinu.
Vinstra megin er gat sem er 18 millimetra í þvermál og hægra megin er gat sem er 62 millimetra í þvermál. Og það er ekkert verkfæri sem getur valdið svona götum í gegnum skrokkinn nema haglabyssa.
-Nú sagði hún Agnes, bóndi á bænum að það væri lítil ummerki, ekkert blóð eða slíkt. hvernig er hægt að skýra það ef lambið var skotið?-
Já og hvar eru innyflin? Það er ekkert víst að lambið hafi verið aflífað akkúrat á þessum stað.
Sem gamall reynslubolti þá er ég ekkert hissa á þessu því þetta er til alls staðar í Evrópu, því miður. En það er ömurlegt að sjá upp á þetta.
-Gerir þú þér einhverja grein fyrir því hvað þeim gengur til sem gera svona?-
Það er mögulegt að þetta fólk sé að skaffa sér grillmat. | null |
2022 | 67 | Tryggja þarf að beinn og óbeinn arður af orkuauðlindum renni til þjóðarinnar segir Halla Hrund Logadóttir orkumálastjóri. Eignarhald í orkugeiranum verður fjölbreyttara og huga þarf að sanngjörnu auðlindagjaldi strax. | Þetta kom fram í máli orkumálastjóra á ársfundi Orkustofnunar í morgun.
Ég hef líka komið inn á að það skiptir máli fyrir okkur a huga að því að í framtíðinni er eignarhald að verða fjölbreyttara á orkumálum. Og við þurfu að passa upp á í samhengi aftur við orkustefnuna að bæði beinn og óbeinn arður af auðlindinni skili sér til þjóðarinnar. Það gerist núna í gegnum eignarhald fyrirtækjanna að það er að breytast og kemur til með að breytast miklu meira. Það er jákvætt og færir okkur fullt af tækifærum. En við viljum þegar við lítum til baka á orkuskiptin að arður hafi skilað sér til þjóðarinnar. Sanngjarnt auðlindagjald miðað við þau verð og annað sem hægt er að nýta auðlindina hér á landi - vindorkan til dæmis er mjög hagkvæm og ekkert því til fyrirstöðu að sanngjarnt auðlindagjald komi í vegi fyrir þróun orkugjafans. Við þurfum að horfa á þessi mál núna. Það er miklu erfiðara að koma svona hlutum af stað þegar búið er að setja af stað ákveðin verkefni. Ég held að við þekkjum það t.d. úr fiskeldi. Gerum þessi hluti rétt núna og þá getum við litið stolt til baka. Það var ekki sjálfgefið á sínum tíma að orkusjóður Norðmanna yrði til. Það væri kannski bara nóg að skapa störf og fá fjárfestingu. Ég held að allir geti verið sammála um það að hafa vanda vegferðina í upphafi hafi skilað þeim mjög góðum ábata. Græna orkan er sannanlega olía okkar tíma. | Huga þarf strax að sanngjörnu auðlindagjaldi í orkugeiranum í ljósi fjölbreyttara eignarhalds segir orkumálastjóri. Tryggja þarf að beinn og óbeinn arður af orkuauðlindum renni til þjóðarinnar. |
2022 | 67 | Ökumaður bíls sem hafnaði í sjónum í Skötufirði í Ísafjarðardjúpi í janúar í fyrra sofnaði líklega undir stýri á leið heim í sóttkví eftir langt ferðalag. Kona hans og barn létust í slysinu. Rannsóknarnefnd samgönguslysa hefur haft þónokkur banaslys til rannsóknar undanfarið þar sem ökumaður fer of þreyttur í langferð og sofnar undir stýri. | Fjölskyldan bjó á Flateyri og var á leið heim í sóttkví eftir að hafa komið heim frá Póllandi. Þegar slysið varð hafði hún verið á ferðalagi í fimmtán klukkustundir hið minnsta. Í skýrslu Rannsóknarnefndar samgönguslysa, sem birt var í gær, kemur fram að snjór og krapi hafi verið á veginum. Ökumaður hafi misst stjórn á bílnum sem endaði að miklu leyti í kafi í sjónum.Talið er að hann hafi sofnað undir stýri. Kona hans og eins árs gamalt barn létust í slysinu, líklega af völdum ofkælingar.
Áætlað er að fjölskyldan hafi lagt af stað frá Keflavík um klukkan þrjú um nótt. Slysið varð átta tímum síðar. Þá var sólarhringur liðinn frá því að ökumaðurinn vaknaði deginum áður. Á þessum tíma voru strangar sóttvarnareglur í gildi vegna faraldursins. Ferðalöngum var þá ráðlagt að aka beint heim í sóttkví, stoppa ekki á leiðinni og virða samgöngutakmarkanir. Rannsóknarnefndin beinir því til Almannavarna að gæta sérstaklega að því að mælt sé fyrir um nauðsyn hvíldar fyrir löng ferðalög í leiðbeiningum um sóttvarnir. Þá segir að þó nokkur banaslys hafi verið rannsökuð undanfarið þar sem orsök séu rakin til þess að ökumaður hafi farið þreyttur í langferð eftir næturflug.
Nefndin kallar einnig eftir að Neyðarlínan og Landspítalinn komi á fjarlækningum til aðstoðar og viðbragða í slysum til að efla fyrstu viðbrögð. Fyrstu vegfarendur komu fljótt að í slysinu en langan tíma tók að koma fjölskyldunni í land og undir læknishendur. Í skýrslunni segir að í tilvikum eins og þessum, þegar skjót viðbrögð eru mikilvæg en langt í allar bjargir, geti fjarlækningar reynst nauðsynlegar. | null |
2022 | 67 | Að minnsta kosti einn er látinn og á annan tug særð eftir að bíl var ekið inn í mannþröng á horni Rankestrasse og Tauentzienstrasse í vesturhluta Berlínar á ellefta tímanum í morgun að staðartíma. Gríðarlegur viðbúnaður hefur verið á svæðinu í morgun. Aðalheiður Hannesdóttir, sem gistir í næstu götu, segir að geðshræring sé á meðal fólks í hverfinu. | Við fórum í morgunmat og sáum þá marga lögreglu og sjúkra bíla streyma að og þá fær maður smá að velta því fyrir sér hvað sé í gangi. Við höldum áfram en heyrum alltaf í fleiri og fleiri bílum. Svo förum ég og sonur minn út og ætlum í búð. Þá áttum við okkur á að þetta er í götunni þar sem þetta gerðist. Þá er búið að loka annarri hliðinni fyrir allri umferð inn og út. Lögreglumenn í öllum hurðum. Þyrla lendir á götunni. Svo sjáum við þyrlur sveima alls staðar yfir þegar við förum aftur upp á hótel þá er komið starfsfólk hótelsins og spyrja alla hvort þú sért gestur. Það er mikill viðbúnaður.
Og töluverður viðbúnaður er enn í Berlín vegna þessa. Þetta varð hinum megin við Breitscheidplatz torgið, þar sem maður varð ellefu að bana árið 2016 þegar hann ók niður götu þar sem fjöldi fólks var samankominn á jólamarkaði. | Minnst einn lét lífið og á annan tug slösuðust þegar bíl var ekið inn í mannþröng í Vestur-Berlín í morgun. Sextugur maður var handtekinn en ekki liggur fyrir hvort hann hafi ekið á fólk af ásettu ráði. Íslendingur í Berlín segir mikinn viðbúnað í borginni. |
2022 | 67 | Rússlandsstjórn segist reiðubúin til þess að tryggja öryggi skipa sem sigla með korn frá Úkraínu. Fæðuöryggi í heiminum er ógnað vegna skerts útflutnings á úkraínsku korni. | Úkraínskar hafnarborgir hafa verið í herkví undanfarna mánuði vegna innrásar rússneska hersins og geta Úkraínumanna til að flytja út hveiti og önnur matvæli því verulega skert. Þá hafa Rússar verið sakaðir um að stela úkraínsku korni.
Ríkin tvö rækta um þriðjung alls hveitis í heiminum. Fæðuöryggi hefur því minnkað umtalsvert frá upphafi innrásar.
Sergei Lavrov, utanríkisráðherra Rússlands, mætti til viðræðna við Tyrklandsstjórn í Ankara í gær. Á sameiginlegum fréttamannafundi sögðust Lavrov og Mevlut Cavusoglu, utanríkisráðherra Tyrklands, vilja tryggja öryggi flutningaskipa.
Rússar segja að þvinganir komi í veg fyrir að þeir geti sjálfir flutt út hveiti. Cavusoglu sagðist vel skilja kröfu þeirra um að þvingunum verði aflétt til þess að greiða fyrir útflutningi.
Ursula von der Leyen, forseti framkvæmdastjórnar ESB, sagði af og frá að þvinganirnar kæmu í veg fyrir útflutning. Þvinganirnar beinist ekki gegn matvælum og bann við komum rússneskra skipa í evrópskar hafnir nái ekki til flutninga matvæla. Stríð Pútíns sé eina ástæða matarskorts.
Að sögn Charles Michel, forseta leiðtogaráðs ESB, eru Rússar vísvitandi að reyna að afvegaleiða umræðuna og notfæra sér matarskort í áróðursstríði. Rússnesk skip ein standi í vegi fyrir útflutningi og skriðdrekar komi í veg fyrir ræktun í Úkraínu. | Tyrkir og Rússar sammæltust í morgun um að tryggja öryggi skipa sem flytja korn frá Úkraínu. Evrópusambandið segir fullyrðingar Rússa um að refsiaðgerðir komi veg fyrir útflutning rangar. |
2022 | 67 | Formaður KSÍ segist frekar vilja nota íþróttirnar til að leiða fólk saman en að sniðganga þjóðir. Hún skilji þó óánægju með að Ísland mæti Sádi-Arabíu í nóvember. | Vanda Sigurgeirsdóttir, formaður Knattspyrnusambands Íslands, segist skilja óánægju með þá ákvörðun að Ísland mæti Sádi-Arabíu í vináttulandsleik í fótbolta í vetur. Hún vilji þó frekar nýta fótboltann til góðs en að sniðganga þjóðir.
Þetta segir Vanda í viðtali á Vísi í dag. Í fyrradag tilkynnti KSÍ að íslenska karlalandsliðið myndi mæta Sádi-Aröbum ytra í nóvember og ekki voru allir á eitt sáttir. Í hópi þeirra sem gagnrýndu ákvörðunina er Ugla Stefanía Kristjönudóttir Jónsdóttir sem meðal annars hefur gegn hlutverki fræðslustýru Samtakanna 78. Spurði hún á Twitter hvort sambandinu þætti ekkert athugavert við að semja við ríki þar sem mannréttindi séu fótum troðum. Sádi-Arabía sé land þar sem ólöglegt sé að vera hinsegin, sem dæmi.
Vanda segist skilja að það séu ekki allir sáttir við ákvörðunina, hún telji þó betra að eiga samtalið og reyna að nýta fótboltann til góðs fremur en að sniðganga þjóðir. Þá bendir hún á að þjóðin sé fullgildur meðlimur í alþjóða fótboltasamfélaginu og að utanríkisráðuneytið hafi engar athugasemdir haft um ráðahaginn. Sádi-Arabar greiða allan kostnað við leikinn.
Fjórir leikir voru spilaðir í úrvalsdeild kvenna í fótbolta í gærkvöldi og þar með lauk áttundu umferð mótsins. Stjarnan vann Þór/KA í fyrradag og jafnaði Val að stigum á toppi deildarinnar en Valskonur tóku á móti Aftureldingu í gærkvöldi. Langt er á milli liðanna í töflunni og það sást. Valur vann 6-1 en Mosfellingar voru manni færri frá 64. mínútu þegar Christina Clara Settles fékk rautt spjald. Ída Marín Hermannsdóttir skoraði tvö marka Vals og þær Elín Metta Jensen, Þórdís Hrönn Sigfúsdóttir, Brookelynn Paige Entz og Cyera Makenzie Hintzen eitt mark hver. Katrín Rut Kvaran minnkaði muninn í 6-1 fyrir Aftureldingu á 83. mínútu.
Á Kópavogsvelli varð Breiðablik svo að vinna Selfoss til að koma sér aftur upp í toppbaráttuna. Hildur Antonsdóttir skoraði eina mark leiksins á 29. mínútu og tryggði Blikum sigurinn. Þá vann Þróttur 3-1 útisigur á KR og ÍBV fagnaði 3-2 sigri á Keflavík í Vestmannaeyjum. Valur situr á toppnum með nítján stig, Stjarnan og Þróttur koma næst með 16 stig og þá Breiðablik með fimmtán stig. Afturelding og KR sitja á botninum. | Formaður KSÍ segist frekar vilja nota íþróttirnar til að leiða fólk saman en að sniðganga þjóðir. Hún skilji þó óánægju með að Ísland mæti Sádi-Arabíu í nóvember. |
2022 | 68 | Öll flug Niceair frá Akureyri til Lundúna og Manchester hafa verið tekin úr sölu tímabundið eftir að leyfi fékkst ekki til að fljúga heim með farþega frá Bretlandi. Framkvæmdastjóri félagsins segir að unnið sé að varanlegri lausn með breskum og íslenskum yfirvöldum. | Mikil spenna var við innritunarborðið á Akureyrarflugvelli á fimmtudag þegar Niceair fór sína fyrstu áætlunarferð frá Akureyri til Kaupmannahafnar. Degi síðar var flogið með þrjátíu farþega til Stansted í London, en vélin kom tóm til baka. Þorvaldur Lúðvík Sigurjónsson,er framkvæmdastjóri og einn af stofnendum Niceair.
Það komu í ljós einhverskonar hnökrar sem að virðast Brexit-tengdir og hafa með neytendamál að gera og neytendavernd en við erum búin að leysa í rauninni málin fyrir morgundaginn og erum síðan bara að útfæra varanlega lausn með breskum yfirvöldum og íslenskum. Þannig þetta var ekki eitthvað sem þið hefðuð átt að reka ykkur á áður en þið fóruð í loftið? Nei.
Farþegarnir fóru heim með nýju flugi til Keflavíkur þar sem tekið var á móti þeim og þeim komið á leiðarenda.
og hvernig brugðus tþier við þessu öllu saman? afskaplega vel. þeir voru þakklátir fyrir að við gáfum þeim að borða og hérna hugsuðum vel um þau og auðivtað við voru mmiður okkar yfir þessum ja bæði töf og síðan bara röskun á höfum fólks þannig að það var því miður ekkert sem við gátum gert annað en að gera sem besta úr þeirri stöðu sem upp kom.
Þorvaldur segist bjartsýnn á framhaldið og hefur engar áhyggjur af því að vandinn verði ekki leystur. Á morgun flýgur Niceair til Stansted í London og annað flug er fyrirhugað á föstudaginn. Öll flug til Manchester og London hafa þó verið tekin úr sölu í varúðarskyni.
Við eurm að vinna að varanlegri útfærslu í millitíðinni. Svona hnörkar geta auðvitað alltaf komið uppp og kom í ljós þegar á þetta reynir og við þurfum bara að strauja það út. Og hvað heldurðu að það taki langan tíma? Það er dagaspursmál, frekar en annað. | Niceair hefur hætt tímabundið sölu á flugmiðum til London og Manchester. Félagið var ekki með leyfi til að fljúga með farþega frá Bretlandi. Framkvæmdastjóri Niceair segir að þrátt fyrir það verði flogið til Lundúna á morgun. |
2022 | 68 | Snörp uppsveifla er hafin í rjúpnastofninum um land allt, ef frá er talið Austurland. Þar er vöxturinn ekki eins kraftmikill. Skotveiðimenn fagna og vonast til að veiðitímabil haustsins lengist. | Árleg rjúpnatalning leiðir í ljós að á Vesturlandi, Vestfjörðum og á Norðvesturlandi, er rjúpnastofninn nærri hámarki.
En þrátt fyrir þessar afgerandi vísbendingar um uppsveiflu, segir Ólafur Karl Nielsen fuglafræðingur hjá Náttúrufræðistofnun, að mikilvægt sé að bíða til hausts, með ákvarðanir um veiðiþol stofnsins.
Ólafur er við talningu óðalsfálka, norðan heiða.
Rjúpurnar voru í óvenjugóðu ásigkomulagi þegar við viktuðum nokkur hundruð fugla á veiðitíma í fyrrahaust.
Á landinu austanverðu vex stofninn þó ekki eins mikið, á milli ára.
Við teljum rjúpur á ákveðnum svæðum á hverju vori og þegar við tókum saman niðurstöðurnar í vor, þá var augljóst að það var hafin mjög snörp uppsveifla í rjúpnastofninum.
Hvað skýrir þessa uppsveiflu í stofninum? Rjúpnastofninn er sveiflóttur, það er aldrei nein kyrrstaða. Hann rís og hnígur og það getur verið allt upp í 5, 10, 15 jafnvel 20 faldur munur á örfáum árum á rjúpnafjölda. Í niðursveiflunni þá eru afföllin mjög há og stofninn fer mjög bratt niður, en svo snýst þetta við í uppsveiflunni, þá snarlega dregur úr afföllum og stofninn vex og hann vex mjög hratt.
Ólafur segir náttúrulega ferla ráða ferðinni, meðal annars samneyti rjúpunnar við fálkann.
Fálkinn, hann er helsti afræninginn á rjúpunni og fálkastofninn sveiflast eins og rjúpnastofninn. Þannig að rjúpnastofninn byrjar að vaxa og svo er komið mikið af rjúpu og á einhverjum tímapunkti þá er fálkastofninn orðinn líka mjög öflugur.
Aðrir þættir knýi einnig vöxtinn. Gróandi hafi verið stöðugur og sníkjudýr ekki náð að herja á rjúpuna í sama mæli og áður.
Við skulum bara bíða til haustsins. Við metum viðkomuna í lok júlí, byrjun ágúst og þá skilum við okkar niðurstöðum til umhverfisstofnunar og umhverfisráðuneytisins. | null |
2022 | 68 | Formaður Félags Íslenskra hljómlistarmanna segir niðurstöðu dóms Landsréttar í máli söngkonunnar Þóru Einarsdóttur gegn Íslensku Óperunni mjög mikilvæga fyrir stéttarfélög og þá sem telja sig hafa gildandi kjarasamninga. Verktakasamningar hafi færst mjög í vöxt. Eindregið hafi komið fram i samskiptum við Óperuna að fulltrúar hennar væru að gera verktakasamninga sem kæmu kjarasamningum ekki við. Því væri þeim frjálst að semja um hvað sem er. | Afdráttarlaus niðurstaða í Landsrétti þar sem fallist var á málstað Þóru Einarsdóttur söngkonu í dómsmáli gegn Óperunni vegna vangreiddra launa er gleðiefni segir Gunnar Hrafnsson formaður FÍH.
Ég held að þetta sé ótrúlega mikilvæg varða í vegferð allra sem að vinna á svona svolítið lausbeisluðum vinnumarkaði í harkhagkerfinu sem mikið er talað um og er meira og meira að halda sína innreið þá sé mikil hjálp í þessum dómi.
Það skiptir því máli að það séu grundvallarréttindi sem að stéttarfélag í þessu tilviki hefur samið um sem tengist launatengdum gjöldum sem tengist hverjar upphæðir eigi að vera, hver vinnutíminn á að vera þetta eru bara margháttuð réttindi. Stundum í þessum verktakasamningum virðist verksalinn telja sig vera bara lausan við að þurfa að hugsa um. Það er bara alvarlegt mál og svo má benda á þegar talað er um að fólk sé að gera verktakasamninga sín á milli. Þetta er bara samningur milli tveggja aðila jafn rétthárra aðila þá sést hvað svona samningar eru hættulegir í þessu samhengi að einstaklingurinn stendur gagnvart stofnun og er að semja við hana um vinnuna og ef hann makkar ekki með þá getur hann ekkert búist við að vinna þar sem að mér finnst ég nú til dæmis bara merkja bara á útkomunni í máli Þóru. Ég er ekkert viss um að hún syngi aftur á þessum vinnustað í bráðina. | null |
2022 | 68 | Minnst fjörutíu og níu eru látnir og yfir þrjú hundruð slasaðir eftir sprengingu í gámageymslu í Bangladess. Talið er að efni sem geymd voru í sumum gámanna hafi orsakað sprenginguna. | Eldur kom fyrst upp í gámageymslunni seint í gærkvöld. Þar voru geymdir um fjögur þúsund gámar, flestir með fötum sem flytja átti til Vesturlanda. Slökkvistarf var í fullum gangi þegar eldurinn náði að læsa sig í gáma með efnum, sem svo sprungu. Minnst fimm slökkviliðsmenn fórust í sprengingunni, en auk þess var fjöldi sjálfboðaliða, björgunarfólks og blaðamanna kominn á staðinn. Sprengingin var það öflug að byggingar í nokkurra kílómetra fjarlægð nötruðu. Vitni lýsa því að sprengingin hafi þeytt eldhnöttum hátt í loft upp. Herinn hefur sett upp sandpoka til að koma í veg fyrir að eiturefni úr gámaverksmiðjunni flæði í Indlandshaf.
Allar líkur eru á að fleiri hafi látist í brunanum en nú hefur verið staðfest, bæði vegna þess að björgunarstörf eru enn í gangi og að margir af þeim sem komust lífs af eru alvarlega slasaðir. Sjúkrahúsinu eru yfirfull og hafa margir þurft að fá aðhlynningu á göngunum.
Sprengingin varð í Sitakunda, skammt frá hafnarborginni Chittagong, en um höfnina þar fer stærstur hluti þess fatnaðar sem framleiddur er í landinu fyrir verslunarkeðjur á borð við Heinnes&Mauritz og Walmart. Yfirvöld segja að fatnaður að andvirði milljóna dollara hefði verið í gámunum.
Eldsvoðar eru algengir í Bangladess þar sem öryggismál eru víða í lamasessi. | Að minnsta kosti fjörutíu og níu er látnir eftir mikla sprengingu í gámageymslu í Bangladess. Yfir 300 eru slasaðir, margir alvarlega. |
2022 | 68 | Það var mikið um dýrðir í Bretlandi í gærkvöld, á þriðja degi fjögurra daga hátíðarhalda til heiðurs Elísabetar englandsdrottningar. Drottningin hefur verið við völd í sjötíu ár og af því tilefni voru haldnir stórtónleikar við Buckingham höll. | Á tónleikunum komu fram margar kanónur úr heimi tónlistar og lista en þar má nefna Diönu Ross, Rod Stewart, Andrea Bocelli og Queen. Margir hinna tuttugu og tveggja þúsund áhorfenda biðu þó spenntastir eftir að sjá og heyra frá konungsfjölskyldunni sjálfri. Breska ríkisútvarpið greinir frá að raunar hafi margir snúið að stúku kóngafólksins, fremur en að horfa í átt að sviðinu skemmtiatriðum kvöldins. Elísabet treysti sér ekki sjálf til þess að vera á tónleikunum, heilsu sinnar vegna, en sonur hennar, Karl bretaprins hélt ræðu til móður sinnar.
Your majesty, mummy. You laugh and cry with us. And most imporantly, you have been there for us for these 70 years. You pledge to serve your whole life, you continue to deliver. That is why we are here, that is what we celebrate tonight.
Bretaprins sagði drottninguna hafa hlegið og grátið með bresku þjóðinni. Mikilvægast væri þó að hún hefði verið til staðar fyrir þjóðina í þessi 70 ár. Hún lofaði því að tileinka líf sitt embættinu, hún hafi sannarlega staðið við það loforð og því beri að fagna, sagði prinsinn.
Hátíðarhöldin í gær voru sýnd í beinni útsendingu á RÚV tvö og hægt er að horfa á þau í heild á rúv.is. | null |
2022 | 68 | Landsliðsmaðurinn Arnór Sigurðsson segir að gagnrýni á karlalandsliðið í fótbolta hafi kannski verið réttmæt. Liðið vilji svara fyrir sig inni á vellinum. Ísland mætir Albaníu í þjóðadeildinni á morgun. | Íslenska karlalandsliðið í fótbolta vill svara gagnrýni sem liðið hefur fengið inni á vellinum. Ísland mætir Albaníu í þjóðadeildinni á morgun á Laugardalsvelli.
Íslenska liðið krækti í sitt fyrsta stig í þjóðadeildinni á fimmtudaginn í þriðju tilraun í þessari keppni. Ísland var í A-deild fyrstu tvö skiptin en spilar nú í B-deild. Liðið mætti Ísraelum ytra og gerði 2-2 jafntefli en vonast eftir fyrsta sigrinum á morgun.
sagði landsliðsmaðurinn Alfons Sampsted. Arnór Sigurðsson skoraði seinna mark Íslands og breytti stöðunni í 2-1 gegn Ísraelum.
sagði Daníel Leó Grétarsson. Leikur Íslands og Albaníu hefst klukkan 18:45 á morgun og er sýndur á Viaplay.
Í dag er svo sæti á HM karla í fótbolta í boði. Wales og Úkraína mætast klukkan fjögur og sigurvegarinn hlýtur að launum sæti á HM sem haldið verður í Katar í lok árs. | Landsliðsmaður í fótbolta segir gagnrýni á landsliðið réttmæta en liðið vilji svara fyrir sig á vellinum. Ísland mætir Albaníu í þjóðadeildinni á morgun. |
2022 | 69 | Íbúar margra sveitarfélaga sjá fram á að ekki aðeins hækki fasteignaskattar þeirra töluvert heldur einnig gjald fyrir vatn og fráveitu. Mörg sveitarfélög reikna vatns- og fráveitugjald sem hlutfall af fasteignamati. Sum hafa hins vegar fast gjald. | Hækkun fasteignamats hækkar ekki aðeins skatta heldur eru stór hluti sveitarfélaga landsins með vatns- og fráveitugjald bundið við fasteignamatið. Önnur hafa fast gjald sem miðast við stærð húsnæðis, þar á meðal Reykjavíkurborg. Íbúar annarra sveitarfélaga á höfuðborgarsvæðinu eru háðir sveiflum á fasteignamati þegar kemur að greiðslu fyrir vatn og fráveitu.
Af sveitarfélögum höfuðborgarsvæðisins er Seltjarnarnesbær með hæstu prósentutöluna á fráveitugjöldum. Þar er fráveitugjaldið núll komma fimmtán prósent af fasteignamati. Kópavogur er með lægsta hlutfallið eða helmingi lægra en Seltjarnarnes, núll komma núll sjötíu og fimm prósent. Reykjavíkurborg hefur hins vegar fast gjald fyrir fráveitu eða fjögur hundruð sjötíu og þrjár krónur á hvern fermetra húsnæðis. Í höfuðborginni er vatnsgjaldið einnig laust við sveiflur fasteignamats og er tvö hundruð og átta krónur á fermetra. Hin sveitarfélögin á höfuðborgarsvæðinu reikna vatnsgjaldið sem hlutfall af fasteignamati. Hæsta gjaldið er í Garðabæ - núll komma núll níutíu og fimm prósent og lægst í Hafnarfirði - núll komma núll fimmtíu og tvö prósent.
Tökum dæmi af íbúð á Seltjarnarnesi þar sem fasteignamat fer úr þrjátíu milljónum í fjörutíu. Þar hækkar fráveitugjaldið um fimmtán þúsund krónur á ári og vatnsgjaldið um níu þúsund krónur. | Íbúar margra sveitarfélaga sjá fram á að ekki aðeins hækki fasteignaskattar þeirra töluvert heldur einnig gjald fyrir vatn og fráveitu. Mörg sveitarfélög reikna vatns- og fráveitugjald sem hlutfall af fasteignamati. |
2022 | 69 | Margmenni hefur safnast saman við Buckingham-höll sem og annars staðar í Bretlandi í tilefni af sjötíu ára valdaafmæli Elísabetar drottningar. Fyrsti dagur afmælishátíðarinnar er í dag. | Breski herinn stóð fyrir skrúðgöngu í morgun sem lauk með skrautflugi yfir Buckingham-höll nú í hádeginu. Meðlimir konungsfjölskyldunnar hafa hist í Lundúnum til þess að fagna valdaafmælinu og það hefur breskur almenningur gert sömuleiðis.
It's only going to happen once, you're never going to see this again in your lifetime, at least not in mine maybe not even in my daughter's.
Lundúnabúinn Carly Martin sagði að hún myndi aldrei upplifa þetta aftur á sinni ævi og jafnvel ekki dóttir hennar heldur.
Þetta er í fyrsta skipti sem sjötíu ára valdaafmæli er fagnað í sögu Bretlands enda enginn setið jafnlengi og Elísabet önnur, sem varð 96 ára í apríl. Efnt hefur verið til þjóðhátíðar næstu fjóra daga bæði í Bretlandi og samveldisríkjunum. Erlendir þjóðarleiðtogar hafa sent hamingjuóskir hver af öðrum í dag.
Það eru þó ekki allir jafn hrifnir af bresku krúnunni. Þrýstihópurinn Republic, sem vill leggja niður konungsveldið, hefur birt auglýsingar víðs vegar um Bretland til að kalla eftir að Elísabet verði síðasta drottning landsins.
Þá greinir The Guardian frá að ekki sé búist við mikilli hátíð í samveldisríkjunum í Karíbahafi. Þar hafa stjórnmálamenn og aðskilnaðarsinnar reglulega kallað eftir að drottningin biðjist afsökunar á hlut Bretlands í þrælaverslun og greiði ríkjunum bætur. | Fyrsti dagur valdaafmælishátíðar Elísabetar Bretadrottningar er í dag. Margmenni er fyrir utan Buckingham-höll. |
2022 | 69 | Rússneski herinn færist sífellt nær því að ná yfirráðum í borginni Severodonetsk í Austur-Úkraínu. Ríkisstjóri í Luhansk-héraði óttast að nái þeir borginni, fari átökin í austrinu harðnandi. | Í dag eru liðnir 99 dagar frá því að Rússar réðust inn í nágrannaríki sitt í vestri. Rússneski herinn hefur hertekið um 70% af úkraínsku borginni Severodonetsk, að sögn Sergiy Gaiday, ríkisstjóra í Luhansk héraði. Harðir bardagar hafa staðið um Severodonetsk síðustu daga og hafa Rússar lagt undir sig fleiri og fleiri hverfi borgarinnar eftir því sem liðið hefur á átökin. Ríkisstjórinn segist óttast að ef Rússar nái borginni algerlega á sitt vald, muni þeir nýta staðsetninguna til þess að skjóta eldflaugum á nærliggjandi borgina Lysychansk, sem þegar hefur orðið fyrir tíðum árásum rússneska hersins.
Volodymyr Zelensky, forseti Úkraínu, fjallaði um börn í stríði í sínu daglega ávarpi til þjóðarinnar í gærkvöld. Hann sagði hundrað þrjátíu og níu barna saknað og að 243 börn hefðu verið drepin í átökunum. Hátt í 450 börn hefðu slasast, en bætti við að erfitt væri að fá upplýsingar frá hernumdum svæðum í landinu, svo líklega væru þessar tölur töluvert hærri. Hann fullyrti að rússneski herinn hefði flutt hátt í 200 þúsund börn nauðug til Rússlands. Hann sagði hermenn hafa tekið börn á munaðarleysingjahælum, sem og fylgdarlaus börn en einnig hafi heilar fjölskyldur verið fluttar yfir landamærin.
Því stærri sem tölurnar eru, því erfiðara er það fyrir fólk að átta sig á persónunum sem liggja að baki sagði forsetinn og minnti á þá slóð eyðileggingar sem stríðið skilur eftir sig. | null |
2022 | 69 | Formaður Atvinnufjelagsins, félags einyrkja, lítilla og meðalstóra fyrirtækja segir óréttlátt að hlutastarfsmenn fái hærri laun fyrir kvöld- og helgarvinnu og vill að lögleitt verði jafnaðarkaup. | Verkalýðshreyfingin segir hugmyndina slæma og að hún komi ekki til greina.
Verkalýðshreyfingin undirbýr kröfur sínar fyrir komandi kjaraviðræður. Sigmar Vilhjálmsson formaður Atvinnufélagsins vill að dagvinnutaxtinn verði hækkaður og að fyrstu 8 klukkutímarnir teljist dagvinna, sama á hvaða tíma sólarhrings vinnan er unnin
Fólk þekkir jafnaðarkaup. Þetta er bara að lögleiða jafnaðarkaup, það er það sem við erum að horfa á. Ástæðan í grunninn er sú að það er gríðarlegur munur á dag og helgar og kvöldtaxta. Munurinn er hvergi meiri bara í Evrópu.
Fyrir vikið sé erfiðara að hækka laun dagvinnufólks. Þá sé það of dýrt að borga kvöld og helgartaxta. Hann segir að lítil og meðalstór fyrirtæki borgi ekki lágmarkslaun, samkeppnin um starfsfólk geri það að verkum.
Það eru nefnilega sveitarfélögin sem eru að borga þessi lágmarkslaun.
Sigmar segir að öllum fyrirtækjum beri samkvæmt lögum að skrá sig í félag en að á því sé mikill misbrestur.
Ef þau eru ekki skráð í neitt félag að þá ber þeim samkvæmt lögum að fylgja kjarasamningum Samtaka atvinnulífsins.
Stórfyrirtækin fara með völdin innan Samtaka atvinnulífsins á kostnað minni fyrirtækjanna sem eru með um 70 prósent launafólks í vinnu.
Eru þessar hugmyndir settar fram til að draga úr launakostnaði? Bara alls ekki að jafna út hvernig laun eru greidd.
Ragnar Þór Ingólfsson formaður VR er ekki hrifinn af hugmyndum Sigmars. Hann segir að hugmyndir sem þessar séu ekki nýjar.
Reynsla verkalýðshreyfingarinnar af svona tilfærslum er slæm og kemur ekki til greina af okkar hálfu að hræra í þessu frekar.
Ragnar segir að tíminn um helgar sé mikilvægari og verðmætari fyrir börn og fjölskyldur.
Þetta er í sjálfu sér vegferð sem ég veit að kemur ekki til greina að okkar hálfu að fara og félaga okkar í verkalýðshreyfingunni. | Formaður Atvinnufjelagsins, félags einyrkja, lítilla og meðalstóra fyrirtækja segir óréttlátt að hlutastarfsmenn fái hærri laun fyrir kvöld- og helgarvinnu og vill hækka dagvinnulaunin. Verkalýðshreyfingin segir hugmyndina slæma og ekki koma til greina. |
2022 | 69 | Íslenska karlalandsliðið í fótbolta hefur leik í Þjóðadeildinni í kvöld þegar liðið mætir Ísraelum ytra. | Karlalandslið Íslands í fótbolta mætir Ísraelum ytra í kvöld í fyrsta leik liðanna í Þjóðadeildinni.
Þjóðadeildin er nokkuð flókið fyrirbæri en þar spilar Ísland í B-deild ásamt Albönum og Ísraelum. Rússar áttu að vera fjórða liðið en var vísað úr keppni vegna innrásarinnar í Úkraínu og falla þeir þar með niður í C-deild. Úrslit í Þjóðadeildinni stýra því í hvaða styrkleikaflokki Ísland verður fyrir undankeppni EM og þá fást síðustu lausu sætin á mótið í gegnum deildina. Hún er því nokkurs konar varaleið inn á EM.
Ísland, Albanía og Ísrael spila tvöfalda umferð og bítast um sæti í A-deild. Ísland og Ísrael mætast ytra í kvöld og íslenska liðið tekur svo á móti Albönum hér heima á mánudaginn. Því næst mæta okkar menn San Marinó í vináttuleik ytra 9. júní og loks mæta Ísraelar á Laugardalsvöll 13. júní. Leikur Íslands og Ísrael hefst klukkan 18:45 og er sýndur í opinni dagskrá á Viaplay.
Einn leikur er spilaður í úrvalsdeild kvenna í fótbolta hér heima í dag þegar topplið Vals tekur á móti ÍBV á Hlíðarenda klukkan fimm. Þetta er lokaleikur sjöndu umferðar. Valur getur með sigri náð fjögurra stiga forskoti á Selfoss á toppi deildarinnar en Eyjakonur hafa unnið þrjá af síðustu fjórum leikjum og eru sem stendur fimm stigum á eftir Val í sjötta sæti deildarinnar.
Aðrir leikir umferðarinnar voru spilaðir í gærkvöldi. Þá hafði Þór/KA betur gegn Keflavík 3-2, Stjarnan vann Þrótt 1-0, Breiðablik gerði góða ferð í Mosfellsbæ og vann Aftureldingu 6-1 og loks unnu Selfyssingar KR 3-1. Afturelding og KR hafa unnið einn leik hvort það sem af er tímabili en tapað hinum og eru á botni deildarinnar. | Íslenska karlalandsliðið í fótbolta hefur leik í Þjóðadeildinni í kvöld þegar liðið mætir Ísraelum ytra. |
2022 | 69 | Rannsókn lögreglunnar á Norðurlandi eystra á slysi sem varð í stórum hoppukastala á Akureyri í júlí í fyrra er á lokastigi. Stutt er í að málið fari til ákærusviðs. Sex ára barn slasaðist alvarlega í slysinu. | Tæpt ár er nú liðið frá því að stór hoppukastali við Skautahöllina á Akureyri, með um hundrað börnum í, tókst á loft. Hópslysaáætlun var virkjuð um leið og slysið varð og voru sjö börn flutt á Sjúkrahúsið á Akureyri. Sex ára stúlka slasaðist alvarlega og var flutt með sjúkraflugi á Landspítalann. Lögreglurannsókn á tildrögum slyssins hófst samstundis en til þessa hefur lögreglan varist allra frétta af stöðu rannsóknarinnar. Eyþór Þorbergsson, aðstoðarsaksóknari og staðgengill lögreglustjórans á Norðurlandi eystra segir rannsóknina á lokastigi. Hún sé nú á leið til ákærumeðferðar. Hann segir líklegt að óskað verði eftir dómkvöddum matsmanni til að meta hvernig kastalinn var festur við jörðina og öryggi hans tryggt. Hann reiknar með að einhverjir mánuðir líði þar til niðurstaða liggur fyrir. | Lögreglan telur að kalla þurfi til dómkvaddan matsmann til að meta hvort hoppukastali sem olli slysi á Akureyri síðasta sumar hafi verið festur rétt og öryggi tryggt. Sex ára stúlka slasaðist alvarlega í slysinu. |
2022 | 69 | John Hinckley, maðurinn sem reyndi að bana Ronald Reagan Bandaríkjaforseta árið 1981, var í gær látinn laus án skilyrða. Hinckley var vistaður á geðdeild eftir réttarhöld árið 1982, en þá var hann metinn ósakhæfur vegna geðrænna veikinda. | Hinckley dvaldi á geðdeild í 34 ár, en fyrir sex árum fékk hann leyfi til þess að búa með móður sinni, þó undir ströngum skilyrðum. Öllum þeim skilyrðum var aflétt í gær, þar sem yfirvöld töldu enga ógn stafa af honum lengur. Hinn 67 ára gamli John Hinckley er því í dag algerlega frjáls ferða sinna. Ronald Reagan stofnunin hefur mótmælt ákvörðuninni.
Hinckley reyndi að bana Ronald Reagan, þáverandi bandaríkjaforseta, fyrir utan hótel í Washington fyrir 41 ári síðan. Honum tókst að skjóta þrjá menn, þar á meðal forsetann, en allir komust þeir lífs af. Einn starfsmaður forsetans hlaut mænuskaða í árásinni en aðrir náðu nær fullri heilsu á ný. Hinckley náðist við ódæðið og sagði við yfirheyrslur að hann vildi drepa forsetann til að vekja hrifningu leikkonunnar Jodie Foster, sem hann varð heltekinn af eftir að hafa horft á myndina Taxi Driver.
Í úttekt sem geðlæknar Hinckley skiluðu bandarískum dómstólum í maí er hann sagður hafa nær náð fullum bata og heilsa hans hafi verið stöðug í áratugi. Hann sé þó greindur með persónuleikaröskun og narsisima, sem hafi sýnt sig í sjálfhverfri hugsun, skapsveiflum og áráttuhegðun. Þau einkenni segja geðlæknar þó ekki hafa verið áberandi síðustu áratugi og dragi úr þeim með hækkandi aldri. | null |
2022 | 69 | Fjármálaráðherra segir núverandi fyrirkomulag á innheimtu fasteignagjalda vera meingallað og ósanngjarnt. Það gangi örugglega mjög nærri mörgum fyrirtækjum. | Bjarni Benediktsson fjármálaráðherra sagði á Alþingi nú fyrir hádegi að núverandi fyrirkomulag á innheimtu fasteignagjalda væri meingallað en fasteignamat þjóðskrár mun hækka um tæp 20 prósent. Jóhanna Vigdís Hjaltadóttir er á Alþingi, ráðherra dregur þarna ekkert undan?
útstreymi til að endurgreiða kvikmyndaframleiðendum mun stöðvast á því að það verða ekki fjárheimildir á fjárlagaliðnum. Og mönnum kann að þykja þetta óeðlilegt en það getur auðvitað gerst að það komi upp ólík sjónarmið upp um það hvort fagráðuneytið eða fjármálaráðuneytið hafi rétt fyrir sér og ég er reyndar í engum vafa um að fjárlagaliðurinn er ófullnægjandi | Fjármálaráðherra segir núverandi fyrirkomulag á innheimtu fasteignagjalda meingallað og ósanngjarnt. Það gangi örugglega mjög nærri mörgum fyrirtækjum. |
2022 | 70 | Hátt í þriðjungur þeirra úkraínsku flóttamanna sem komið hafa hingað til lands undanfarnar vikur er kominn með vinnu. Aðgerðastjóri flóttamannateymis segir að fólkið festist í búsetuúrræðum fyrir flóttafólk vegna húsnæðisskorts og leiguverðs. | Alls hafa hátt í 1.100 konur, karlar og börn komið hingað til lands frá Úkraínu frá innrás Rússa í landið í febrúar. Gylfi Þór Þorsteinsson aðgerðastjóri teymis vegna komu flóttafólks frá Úkraínu segir að eitthvað sé um að fólk hafi snúið til baka:
Enda vill náttúrulega fólk komast heim sem fyrst, skiljanlega. Hversu margir það eru, vitum við ekki nákvæmlega þar sem fólki er ekki skylt að láta okkur vita.
Gylfi segir ýmsar ástæður fyrir því að fólk snúi aftur; ástandið í landinu sé mismunandi eftir landshlutum og sumir þurfi að huga að eignum og öðrum verðmætum. Hann segir að fólkið búi flest á höfuðborgarsvæðinu; ýmist í húsnæði á vegum Útlendingastofnunar eða sveitarfélaganna:
En svo eru það náttúrulega margir sem hafa útvegað sér húsnæði og starf víðsvegar um landið. Hversu margir úr þessum hópi eru komnir með starf? V ið gerum ráð fyrir að einhversstaðar á milli 200-300 séu komin í störf nú þegar.
Þetta er um þriðjungur þeirra rúmlega 800 flóttamanna frá Úkraínu sem eru á vinnualdri,18 ára og eldri. Gylfi segir að flest starfi fólkið í ferðaþjónustu og að það stefni í húsnæðisskort hjá þessum hópi:
Fólk sem ætti að færast út úr skammtímahúsnæði hvort sem það er hjá Útlendingastofnun eða sveitarfélögunum og fara yfir á leigumarkaðinn - því bregður við - bæði vegna þess að leiguverð er mjög hátt á Íslandi og ekki síst hvað framboð er lítið. Þannig að það er að myndast svolítil stífla í þessum úrræðum hjá okkur. | Flóttafólk frá Úkraínu sem komið er með atvinnu kemst ekki úr skammtímahúsnæði fyrir flóttafólk vegna leiguverðs og húsnæðisskorts. Hátt í þriðjungur þeirra sem eru á vinnualdri er kominn með vinnu hér á landi. |
2022 | 70 | Rússar hafa náð völdum í helmingi borgarinnar Severodonetsk í austurhluta Úkraínu, sem barist hefur verið um síðustu daga. Evrópusambandið hefur náð samkomulagi í aðalatriðum um að hætta að kaupa olíu af Rússum. | Herstjórnin í Úkraínu segir að Rússar hafi lagt undir sig helming borgarinnar Severodonetsk í austurhluta landsins. Harðir bardagar hafa staðið um hana síðustu daga. Leiðtogar Evrópusambandsins náðu samkomulagi um það í aðalatriðum í nótt að hætta að kaupa olíu af Rússum. Ungverjar fá undanþágu vegna þess hve háðir þeir eru rússneskri olíu.
Oleksandr Stryuk, yfirmaður hermála í Severodonetsk, greindi frá því í dag að víglínan milli herjanna lægi núna um miðja borg. Sergiy Gaiday, ríkisstjóri í Luhansk-héraði, segir að staðan í borginni sé afar flókin, þar sem Rússar hafi lagt undir sig nokkur hverfi hennar. Fyrir innrás Rússa í Úkraínu bjuggu um hundrað þúsund manns í Severodonetsk. Talið er að þar séu enn þá tólf til þrettán þúsund almennir borgarar sem fela sig í kjöllurum og neðanjarðarbyrgjum undan sprengjuárásum rússneska hersins.
Framkvæmdastjórn Evrópusambandsins tilkynnti í nótt að leiðtogaráðið hefði náð samkomulagi um hertar refsiaðgerðir gegn Rússum vegna innrásarinnar í Úkraínu. Þar á meðal hefðu þeir komist að samkomulagi í aðalatriðum um að hætta að kaupa olíu af Rússum. Allir olíuflutningar með skipum verða stöðvaðir frá Rússlandi til ESB-ríkja. Undanþága verður veitt vegna Ungverja og annarra landluktra ríkja í Evrópu, sem fá olíuna afhenta um leiðslur. Áætlað er að með þessu dragi úr kaupum ESB-ríkja á rússneskri olíu um níutíu af hundraði. | Rússar hafa náð völdum í helmingi borgarinnar Severodonetsk í austurhluta Úkraínu, sem barist hefur verið um síðustu daga. Evrópusambandið hefur náð samkomulagi í aðalatriðum um að hætta að kaupa olíu af Rússum. |
2022 | 70 | Umboðsmaður Alþingis segir í áliti að vinnubrögð Persónuverndar vegna kvörtunar Örnu McLure lögfræðings Samherja um haldlagningu gagna í Samherjamálinu séu ekki í samræmi við lög. Arna krefst þess að Persónuvernd taki málið upp að nýju. | Arna kvartaði yfir því við Persónuvernd að Samherja hefði verið gert að afhenda héraðssaksóknara ýmis gögn hennar, meðal annars afrit úr tölvupósthólfi. Þar hefðu verið ýmis gögn sem ólöglegt væri að leggja hald á; einkamál og gögn sem vörðuðu fyrri störf hennar og krafðist hún þess að héraðssaksóknari aflaði dómsúrskurðar. Því var hafnað. Þá leitaði Arna til Persónuverndar og óskaði eftir því að héraðssaksóknara yrði skylt að eyða þeim persónuupplýsingum sem var vísað til í kvörtuninni. Persónuvernd vísaði því frá á þeim grundvelli að þetta félli utan valdssviðs stofnunarinnar.
Umboðsmaður Alþingis óskaði þá eftir gögnunum frá Persónuvernd og jafnframt skýringum á því hvers vegna kvörtun Örnu hefði verið vísað frá. Í svari Persónuverndar segir að gagnanna hefði verið aflað á lögmætan hátt, skoða þyrfti öflun þeirra í tengslum við það sakarefni sem var til meðferðar. Þetta svar barst 18 mánuðum eftir að kvörtunin barst og að mati umboðsmanns Alþingis dróst meðferð málsins um of.
Í áliti umboðsmanns segir að það hafi ekki verið í samræmi við lög að vísa kvörtun Örnu frá án þess að taka efnislega afstöðu til hennar og mælst er til þess að Persónuvernd taki málið til meðferðar að nýju, fari Arna fram á það og samkvæmt skriflegu svari frá lögmanni hennar hefur hún þegar gert það. Þar segir að hún telji vinnubrögðin afar bagaleg, embætti héraðssaksóknara hafi nú haft þessi gögn undir höndum í á þriðja ár og Arna hafi orðið fyrir verulegum réttarspjöllum. Arna vildi ekki tjá sig um málið þegar eftir því var leitað og vísaði til þess að virk lögreglurannsókn væri í gangi | Umboðsmaður Alþingis segir vinnubrögð Persónuverndar vegna kvörtunar Örnu McLure lögfræðings Samherja um haldlagningu gagna í Samherjamálinu ekki í samræmi við lög. Arna krefst þess að Persónuvernd taki málið upp að nýju. |
2022 | 70 | Lykkjunni var komið fyrir í 4500 grænlenskum unglingsstúlkum á árunum 1966 til 1970 til þess að hægja á fólksfjölgun í landinu. Þetta var gert með samþykki danskra yfirvalda en án vitundar stúlknanna og foreldra þeirra. | Lykkjunni var komið fyrir í líkama 4500 grænlenskra unglingsstúlkna seint á sjöunda áratugnum án þeirra vitundar og foreldra þeirra. Aðgerðin var liður í átaki danskra stjórnvalda til að hægja á fólksfjölgun á Grænlandi. Málið hefur legið í þagnargildi þar til nú.
Greint var fyrst frá málinu í hlaðvarpsþætti danska ríkisútvarpsins DR - Spiralkampagnien, eða lykkjuherferðin þ. 6. maí. Fjöldi grænlenskra kvenna hefur síðan stigið fram og greint frá reynslu sinni. Aðgerðin var gerð undir yfirskyni getnaðarvarnafræðslu og gengust 4500 grænlenskar stúlkur á aldrinum 13 til 18 ára undir hana á fjögurra ára tímabili frá 1966 til 1970. Þá dróg úr aðgerðum, en þeim var framhaldið til ársins 1975. Dönsk yfirvöld höfðu áhyggjur af mikilli fólksfjölgun á Grænlandi á þessum árum. Um 1500 börn fæddust árlega, þar af fæddu einstæðar mæður á unglingsaldri 500 börn. Dönsk yfirvöld gripu til þess ráðs að koma fyrir lykkju í unglingsstúlkur, en lykkja er ekki notuð sem getnaðarvörn hjá konum sem ekki hafa fætt börn áður. Fæðingum fækkaði niður í 900 til eitt þúsund á ári upp úr 1970. Konurnar sem stigið hafa fram að undanförnu hafa sagt að þær hafi ekki vitað að lykkjunni hafi verið komið fyrir, þær hafi einungis haldið að þær hefðu verið í skoðun. Margar lýsa miklum líkamlegum og andlegum þrautum sem þær hafi þurft að lifa við alla tíð. Mörg dæmi er um að konurnar hafi ekki getað eignast börn síðar á lífsleiðinni. Málið hefur vakið mikla athygli á Grænlandi og í Danmörku og grænlenskir stjórnmálamenn hafa krafist rannsóknar. Dönsk yfirvöld hafa litlu svarað fram að þessu, fyrir utan það að Magnus Heunicke heilbrigðisráðherra hefur sagt að honum þyki þetta leitt og að ráðuneyti hans ætli að skoða málið. Nánar verður fjallað um málið í Speglinum í kvöld og rætt við Ingu Dóru Guðmundsdóttur Markussen ritara grænlenska Siamut flokksins. | Lykkjunni var komið fyrir í 4500 grænlenskum unglingsstúlkum á árunum 1966 til 1970 til þess að hægja á fólksfjölgun í landinu. Þetta var gert með samþykki danskra yfirvalda en án vitundar stúlknanna og foreldra þeirra. |
2022 | 70 | Fjórir hjúkrunarfræðingar hafa sagt upp störfum á bráðamóttöku Landspítala vegna langvarandi álags og lélegs aðbúnaðar á deildinni. Tíu uppsagnir tóku auk þess gildi í mars. Deildarstjóri bráðamóttöku segir að staðan sé óboðleg. | Í gær var full biðstofa á bráðamóttöku Landspítalans, hátt í hundrað sjúklingar voru skráðir á deildina, þar af þrjátíu og þrír sem ættu að vera á öðrum deildum sem allar voru yfirfullar. Meira en fimm klukkustunda bið var í sumum tilfellum eftir þjónustu. Helga Rósa Másdóttir, deildarstjóri á bráðamóttöku, segir að staðan sé vægast sagt mjög erfið.
Bráðahjúkrunarfræðingur sem sagði upp störfum í gær sagði í samtali við fréttastofu í morgun að bót og betrun hafi lengi verið lofað en án árangurs. Hún segir að hjúkrunarfræðingar á deildinni séu komnir með nóg. Helga segir að fjórar uppsagnir hafi borist deildinni í gær og í dag.
það er erfitt að fá þær ofan í erifða stöðu þar sem mannekla er mikil og sjúklingafjöldinn gríðarlegur. okkur munar um hvern einasta haus þannig að það er mjög vont að missa þessa hjúkrunarfræðinga. hefurðu áhyggjur af frekari uppsögnum? já.
Tíu uppsagnir hjúkrunarfræðinga tóku gildi í mars og síðan þá hefur ekki verið unnt að reka bráðamóttökuna í sömu mynd.
Helga segir að flestallur niðurskurður í heilbrigðiskerfinu bitni að lokum á bráðamóttökunni. Vandinn sé því víðtækur. | Deildarstjóri bráðamóttöku Landspítalans segir stöðuna á bráðamóttöku óboðlega. Fjórir hjúkrunarfræðingar hafa sagt upp störfum í dag og í gær vegna álags og slæms aðbúnaðar á deildinni. |
2022 | 70 | Tvær kærur hafa borist lögreglunni á Norðurlandi eystra vegna slagsmála í strætisvagni á Akureyri fyrr í mánuðinum. Greint var frá því í síðustu viku að tveir farþegar hefðu gengið í skrokk á vagnstjóra sem hefur lagt fram kæru gegn öðrum þeirra, en sá hefur einnig kært vagnstjórann. | Strætisvagninn var á leið frá Reykjavík til Akureyrar en að sögn vagnstjórans höfðu farþegarnir tveir verið til mikilla vandræða. Stutt stopp var tekið á Blönduósi þar sem annar farþeganna varð eftir þegar hann skilaði sér ekki úr sjoppunni í tæka tíð þrátt fyrir eftirrekstur. Vagninn fór því af stað án hans en skömmu síðar fær stjórnstöð Strætó símhringingu frá lögreglunni sem segist vera með mann aftur í lögreglubílnum og að vagninn eigi vinsamlegast að bíða eftir honum við Varmahlíð. Pétur Björnsson, hjá lögreglunni á Norðurlandi vestra, segir að lögreglan leggi það ekki í vana sinn að skutla fólki heldur hafi þetta verið gert sem greiði við manninn.
Þegar til Akureyrar var komið hófust svo slagsmálin. Vagnstjórinn segir að farþeginn sem skilinn var eftir hafi kýlt hann ítrekað og ráðist svo á hann aftur skömmu síðar ásamt hinum farþeganum. Vagnstjórinn lagði fram kæru og Eyþór Þorbergsson, staðgengill lögreglustjórans á Akureyri, segir að nú hafi einnig verið lögð fram kæra á hendur vagnstjóranum fyrir líkamsárás. Málið sé til rannsóknar hjá embættinu en í bið. Búið er að taka skýrslu frá báðum mönnunum en samkvæmt vitnisburði farþegans þá var árásin gagnkvæm og málið því rannsakað sem slagsmál. Engar upptökur eru til af atvikinu en um tuttugu farþegar voru í vagninum sem á eftir að yfirheyra. Ekki er ljóst hvenær vitnaleiðslur fara fram. | Lögreglan á Norðurlandi hefur borist tvær kærur vegna líkamsárása um borð í strætisvagni á Akureyri fyrr í mánuðinum. |
2022 | 70 | Martin Hermannsson, landsliðsmaður í körfubolta, sleit í gær krossband á vinstra hné í leik í úrslitakeppninni á Spáni með liði sínu Valencia. Martin missir því af mikilvægum landsleikjum í sumar undankeppni heimsmeistaramótsins í júlí og ágúst. | Einn besti körfuboltamaður landsins Martin Hermannsson fór sárþjáður af velli í leik liðsins gegn Baskonia, atvikið átti sér stað í fyrri hálfleik þegar Martin keyrði upp að körfunni, hoppaði upp, og kastaði boltanum út á samherja. Við lendingu virðist eitthvað hafa gefið sig í vinstra hnéinu og eftir nánari skoðun er búið að fá staðfestingu á því að það er krossbandið.
Þetta þýðir löng fjarvera frá körfuboltavellinum fyrir Martin sem hafði átt frábært tímabil á Spáni en lið hans, Valencia, datt úr leik í úrslitakeppninni í gær eftir tap í leiknum gegn Baskonia. Martin missir af landsleikjunum í júlí og ágúst en 1. júlí á liðið heimaleik gegn Hollendingum í undankeppni HM en sá leikur verður sýndur beint á RÚV.
Landsliðskonan Lovísa Thompson hefur ákveðið sín næstu skref á handboltaferlinum, hún heldur til Ringkøbing á láni frá Val í sumar. Ringkøbing leikur í dönsku úrvalsdeildinni og kom upp úr 1.deildinni fyrir síðasta tímabil sem lauk á dögunum, þar endaði liðið í næstneðsta sæti en bjargaði veru sinni í deildinni með góðum árangri í umspili og ljóst að það á að styrkja liðið fyrir komandi átök.
Lovísa, sem er 22 ára gömul, hefur unnið allt sem hægt er að vinna hér á landi bæði með uppeldisfélagi sínu, Gróttu, og Val. Hún lék með Val í fjögur tímabil, vann þrefalt með liðinu tímabilið 2018-19 og varð svo bikarmeistari með því á síðasta tímabili.
Nú fer að líða að úrslitastund á eitt af risamótum ársins í tennisheiminum. Opna franska meistaramótið hefur mótið spilast þannig að tveir af bestu tennisköppum sögunnar mætast í 8-manna úrslitum. Annar þeirra er Serbinn Novak Djokovic sem á 20 sigra frá stórmótum og er sem stendur í efsta sæti heimslistans, en hann á einungis tvo sigra frá Opna franska, hinn er Spánverjinn Rafael Nadal sem á 21 risamótstitil og hafa 13 þeirra komið á Opna franska. Opna franska er leikið á yfirborði úr leir og hefur Nadal öðlast viðurnefnið konungur leirsins, einfaldlega vegna þess hve góður hann er á þessu móti. Leikurinn milli þeirra fer fram klukkan 18:45 í kvöld. | Landsliðsmaðurinn Martin Hermannsson sleit í gær krossband á vinstra hné í leik í úrslitakeppninni á Spáni með liði sínu Valencia. Martin missir því af mikilvægum landsleikjum í undankeppni heimsmeistaramótsins í júlí og ágúst. |
2022 | 71 | Framsókn, Rödd unga fólksins og Sjálfstæðisflokkurinn mynduðu nýjan meirihluta í Grindavík í gær. Miðflokkurinn sem hlaut langmest fylgi náði ekki að mynda meirihluta með hinum flokkunum. Hallfríður Hólmgrímsdóttir, oddviti Miðflokksins segir að flokkurinn ætli að gera sitt allra besta til að halda nýjum meirihluta á tánum. | Stefnuskrárnar eru keimlíkar þannig það skiptir ekki öllu máli hver fer með valdið. Það skiptir bara máli hvort að flokkunum sé treyst að standa við gefin loforð. Þess vegna unnum við kannski þennan kosningasigur því að fólk treysti okkur til að standa við gefin loforð.
Hjálmar Hallgrímsson, fulltrúi Sjálfstæðisflokksins, segir nýjan meirihluta sterkan en þau eru með fjóra af sjö bæjarfulltrúum í Grindavík. Þarfaverk bíði komandi bæjarstjórnar sem ekki hægt sé að þrasa yfir heldur þurfi að ganga strax til verks.
Við erum bara að vinna áfram þá hluti sem við vorum með í vinnslu. Nú við erum bara vakandi yfir þessum jarðhræringum hér. Þurfum að taka tilit til þess. Það er bara eitthvað sem við vinnum áfram. Það var endurráðning á bæjarstjóranum og við erum með þetta allt í vinnslu.
Rödd unga fólksins kemur nýr inn í meirihlutann. Helga Dís Jakobsdóttir, fulltrúi flokksins, segist afar ánægð með nýjan meirihluta. Flokkurinn ætli að leggja áherslu á umhverfis- og loftslagsmál og það sem snúi að unga fólkinu í Grindavík. Miðflokkurinn sóttist eftir samstarfi með Rödd unga fólksins eftir kosningar en að sögn Helgu gekk það ekki upp vegna skorts á trausti og ágreinings um málefni.
Það eru allir flokkar sammála um 80-90% af málefnum og verkenfum sem þarf að fara í á kjörtímabilinu en þetta er spurning um hvaða aðferðafræði á að nota og hvernig á að fara að hlutunum. | null |
2022 | 71 | Yfir helmingur þeirra sem þáðu aðstoð Rauða krossins í Færeyjum á síðasta ári voru börn. Þetta kemur fram í ársskýrslu samtakanna fyrir árið 2021. Sífellt fleiri færast nær fátæktarmörkum. | Rauði krossinn í Færeyjum styrkti 412 manns á síðasta ári en 282 þeirra eru börn. Í skýrslu samtakanna segir að helst hafi barnafjölskyldur fengið stuðning, þar sem foreldrar eru einstæðir, atvinnulausir eða í námi. Eins hafi fólk sem glímir við langvarandi veikindi fengið aðstoð og líka fólk sem hefur lágar tekjur. Jólahjálp Rauða krossins lagði fjármuni til 264 barnafjölskyldna í samvinnu við samtökin Barnabata. Um fimmtungur sótti þá um stuðning fyrsta sinni.
Samtökin Barnabati voru stofnuð árið 1980 og starfa á grundvelli Barnasáttmála Sameinuðu þjóðanna. Samtökin greindu frá því undir lok síðasta árs að æ fleiri fjölskyldur nálguðust fátækramörk vegna síhækkandi húsnæðiskostnaðar. Langflest þeirra sem sóttu um styrk þurfti að greiða stærstan hluta tekna sinna í húsaleigu að sögn Djóna Eidesgaard, formanns Barnabata.
Hann sagði marga nánast ekkert hafa milli handanna eftir að leigan hefur verið greidd. Sumir eigi jafnvel í basli með að borga hana. Rauði krossinn færði börnum sem lágu á sjúkrahúsi bækur, einnig fékk Kvennathvarf bókagjöf ásamt heimili fyrir munaðarlaus börn í Þórshöfn. Rauði krossinn í Færeyjum hóf að gefa föt árið 2013 og matvælaaðstoð samtakanna byrjaði fyrir tveimur árum. | null |
2022 | 71 | Leiðtogaráð Evrópusambandsins reynir í dag að ná samkomulagi um að hætta að flytja inn olíu frá Rússlandi. Ungverjar segja að það hefði alvarlegar afleiðingar fyrir efnahag þeirra að hætta að kaupa olíu af Rússum. | Leiðtogar Evrópusambandsríkja reyna í dag og á morgun að komast að samkomulagi um hertar refsiaðgerðir gegn Rússum vegna innrásarinnar í Úkraínu. Ungverjar og fleiri ríki telja sig verða að fá nokkur ár í aðlögun til að hætta að kaupa olíu af þeim.
Sendiherrum Evrópusambandsríkjanna 27 mistókst í gærkvöld að komast að samkomulagi um málamiðlunartillögu sem á að auðvelda Ungverjum, Slóvökum og Tékkum að hætta að kaupa olíu af Rússum. Þeir settust að nýju að samningaborðinu í morgun og ætla að reyna að ná samkomulagi áður en leiðtogafundur ríkjanna hefst klukkan tvö í dag að íslenskum tíma.
Ungverjar segja að það væri eins og að henda kjarnorkusprengju á hagkerfi þeirra að hætta að flytja inn olíu frá Rússlandi fyrir árslok. Hátt í tveir þriðju hlutar af olíunni sem þeir kaupa kemur frá Rússum um Druzhba olíuleiðsluna. Tékkar og Slóvakar eru einnig mjög háðir rússneskri olíu. Því var lögð fram tillaga um að Evrópusambandsríkin hættu að kaupa rússneska olíu sem flutt er til landanna með skipum. Gefa á tveggja ára aðlögunartíma til að hætta að kaupa olíu sem berst eftir olíuleiðslum. Ungverjar vilja fá fjögur ár og átta hundruð milljónir evra að auki úr sameiginlegum sjóðum ESB við að betrumbæta olíuhreinsunarstöðvar sínar.
Volodymyr Zelensky, forseti Úkraínu, hefur þrýst á ESB-ríkin að stöðva öll viðskipti við Rússland án tafar. Ekki gangi að erlend ríki haldi áfram að dæla peningum í rússnesku stríðsvélina. | Leiðtogaráð Evrópusambandsins reynir í dag að ná samkomulagi um að hætta að flytja inn olíu frá Rússlandi. Ungverjar segja að það hefði alvarlegar afleiðingar fyrir efnahag þeirra að hætta að kaupa olíu af Rússum. |
2022 | 71 | Verðbólga heldur áfram að aukast og er komin í 7,6 prósent á ársgrundvelli, samkvæmt greiningu Hagstofu Íslands. Hagfræðingur segir áframhaldandi hækkun húsnæðisverðs skýra stóran hluta aukningarinnar. | Verðbólga á ársgrundvelli hefur ekki verið meiri síðan árið 2010. Verðbólgan var 7,2 prósent í síðasta mánuði og hefur því hækkað um 0,4 prósentustig á milli mánaða.
Bergþóra Baldursdóttir er hagfræðingur hjá Greiningu Íslandsbanka.
Það sem skýrir þetta svona helst er hækkandi íbúðaverð og aukin innflutt innflutt verðbólga svona eins og við höfum séð á undanförum mánuðum.
Vísitala neysluverðs hækkar um 0,77 prósent á milli mánaða og húsaleiga um 2,3 prósent.
Við sjáum að húsnæðisliðurinn er þarna inni og hefur mikil áhrif. Já af þessari verðbólgu, 7,6% þá er húsnæðisliðurinn að skýra um 3% af verðbólgunni.
Verð á mat og drykkjarvörum hækkar um tæpt 1 prosent í greiningu Hagstofunnar.
Já þessi þessi hækkun matvælaverð er í rauninni tvíþætt. Það er vegna áhrifa faraldursins, það eru ennþá framboðshnökrar og þess vegna er matvælaverð að hækka og aðrar innfluttar vörur einnig. | Verðbólga mælist 7,6 prósent og hefur hún ekki verið meiri í tólf ár. Sem fyrr á hækkun húsnæðisverðs þar mestan þátt. |
2022 | 71 | null | Leitarmenn hafa fundið 21 lík eftir að lítil farþegaflugvél brotlenti í Nepal í gær. 22 voru um borð í Twin Otter-vél flugfélagsins Tara-air. Vélin hvarf af ratsjám í gær og fannst svo utan í fjallshlíð í næstum fjögur þúsund metra hæð. Narayan Silwal, talsmaður hermálayfirvalda í Nepal, segir í samtali við AFP-fréttaveituna að þrátt fyrir illviðri hafi tekist að koma björgunarliði á staðinn og eru lík allra nema eins fundið. Enn liggur ekkert fyrir um hvað olli slysinu, en flugmálayfirvöld segja að vélin hafi lent í óhappi í um fimmtán þúsund feta hæð, með fyrrgreindum afleiðingum. | Leitarmenn hafa fundið 21 lík eftir að lítil farþegaflugvél brotlenti í Nepal í gær. 22 voru um borð |
2022 | 71 | Jörð skelfur nú undan Norðurlandi. Jarðskjálfti fjórir komma einn að stærð varð um átta kílómetra norður af Gjögurtá á tíunda tímanum í morgun og annar litlu minni á svipuðum slóðum í nótt. Fólk sem býr næst upptökunum fann skjálftana greinilega og börnunum í Dalvíkurskóla leist ekki á blikuna. | Stærsti skjálftinn varð klukkan 9:20 í morgun og voru upptök hans 7,3 kílómetra norð-norðvestur af Gjögurtá. Hann var fjórir komma einn að stærð. Annar skjálfti, þrír komma fimm að stærð, varð tæpa átta kílómetra frá Gjögurtá. Fjölmargir smærri skjálftar hafa svo fylgt í kjölfarið, sá stærsti tveir komma átta að stærð. Skjálftarnir fundust víða, meðal annars á Siglufirði, Dalvík og í Þingeyjarsveit. Friðrik Arnarson, skólastjóri Dalvíkurskóla, fann vel fyrir stærsta skjálftanum.
Og hann segir að börnunum í skólanum hafi brugðið við skjálftann, sérstaklega þó þeim yngri og mörgum hafi ekki staðið á sama.
Það eru tvö skjálftabelti á þessum slóðum, Húsavíkur-Flateyjarmisgengið og Grímseyjarbrotabeltið og eru jarðskjálftar algengir á mörkum þeirra. Mikil jarðskjálftahrina varð á þessum slóðum árið 2020 og hafa ekki mælst svo stórir skjálftar síðan þá. | Tveir snarpir jarðskjálftar urðu skammt undan Norðurlandi í nótt og í morgun - sá stærsti fjórir komma einn að stærð. Skólastjórinn á Dalvík segir að högg hafi komið á skólabygginguna við skjálftann og nemendum hafi ekki litist á blikuna. |
2022 | 71 | Breyta þarf nýju kosningalögunum í þriðja sinn en brýnt þykir að bregðast við ágöllum sem komu í ljós í sveitarstjórnarkosningunum. Nýtt frumvarp þess efnis var birt í samráðsgátt stjórnvalda í dag. | Í nýafstöðnum sveitarstjórnarkosningum reyndi í fyrsta skipti á ný kosningalög sem tóku gildi um áramótin en lögin höfðu talsverð áhrif á undirbúning og framkvæmd kosninganna. Mönnun kjörstjórna gekk til að mynda brösuglega víða um land vegna breytinga á reglum um hæfi kjörstjórnarmanna. Áður gat fólk ekki tekið sæti í kjörstjórn ef foreldrar, börn, systkini eða maki var í framboði - en samkvæmt nýju lögunum á það sama við um afa, ömmur, systkini foreldra og maka. Einnig tengdabörn, barnabörn og svo gott sem öll önnur fjölskyldutengsl. Lítil sveitarfélög, þar sem íbúafjöldi er takmarkaður og fjölskyldutengsl mikil, voru því í basli og sums staðar þurfti að endurmanna meira en helming kjörstjórnar.
Kosningalögunum hefur þegar verið breytt í tvígang, því nokkrir ágallar þóttu svo alvarlegir að bregðast þurfti við þeim strax. Dómsmálaráðuneytið hefur nú boðað þriðja frumvarpið til breytinga á lögunum. Meðal annars á að endurskoða ákvæðið um hæfi kjörstjórna og kjörstjóra, skoða hvort ýmis atriði um utankjörfundaratkvæðagreiðslu þurfi að vera skýrari og hvort breyta þurfi ákvæðum um flutning atkvæðakassa til yfirkjörstjórnar. Þetta er einungis brot af þeim atriðum sem brýnt þykir að skoða, en fram kemur í frumvarpinu að fara þurfi yfir lögin í heild sinni, styrkja lagaheimildir og breyta ákvæðum ef tilefni er til. | Dómsmálaráðuneytið hefur boðað enn frekari breytingar á nýju kosningalögunum sem tóku gildi um áramótin. Alvarlegir ágallar komu í ljós í nýafstöðnum sveitarstjórnarkosningum sem brýnt þykir að bregðast við |
2022 | 72 | Knattspyrnusamband Evrópu segist hafa samúð með þeim stuðningsmönnum Liverpool sem franska lögreglan skaut táragasi á fyrir úrslitaleik Meistaradeildar karla í fótbolta í gær. Sambandið kennir stuðningsmönnum með falsaða miða um hættuástand sem skapaðist. | Fresta þurfti úrslitaleiknum, sem Real Madrid vann 1-0, um rúman hálftíma vegna glundroðans sem skapaðist fyrir utan Stade de France. Fjöldi Liverpool-manna komst seint eða jafnvel ekki inn á völlinn.
Myndbönd hafa birst á netinu sem sýna lögreglu skjóta táragasi á stuðningsmenn og virðast sýna stuðningsmenn reyna að ryðja sér leið inn á völlinn. 105 voru handtekin og þar af eru 39 enn í haldi.
Knattspyrnusamband Evrópu kennir fölsuðum miðum um töfina og ástandið sem skapaðist. Stjórn Liverpool kvartar á móti yfir óásættanlegum vinnubrögðum og hefur krafist formlegrar rannsóknar á illri meðferð stuðningsfólks.
Gerald Darmanin, innanríkisráðherra Frakklands, benti á Liverpool-menn sömuleiðis og sagði þúsundir Breta hafa reynt að ryðjast framhjá öryggisgæslu og sýnt af sér ógnandi hegðun.
Þessi ummæli féllu í grýttan jarðveg bæði á meðal stuðningsmanna Liverpool og frönsku stjórnarandstöðunnar. Jean-Luc Melenchon, leiðtogi vinstrimanna, sagði atburðarásina sýna að Frakkar séu kannski ekki tilbúnir til að halda Ólympíuleikana, sem þeir eiga að gera árið 2024. Hann sagði lögreglu hafa brugðist algjörlega.
Marine Le Pen, sem tapaði fyrir Macron í seinni umferð nýafstaðinna forsetakosninga, sagði ljóst að Frakkar geti ekki lengur séð um skipulagningu stórra viðburða. | Innanríkisráðherra Frakklands kennir stuðningsmönnum Liverpool um óreiðuna sem ríkti fyrir utan Stade de France fyrir úrslitaleik meistaradeildar Evrópu í gærkvöld. 105 voru handtekin. |
2022 | 72 | Í vikunni verður fundur með bæjaryfirvöldum í Grindavík, jarðvísindamönnum, verkfræðingum, ríkislögreglustjóra og almannavörnum um varnir við Grindavík og Svartsengi ef kæmi til eldgoss. Fannar Jónasson, bæjarstjóri Grindavíkur segir nauðsynlegt að vera viðbúinn. | Við höfum verið að skoða þessi varnarmannvirki. Það þarf að vera til tækjalisti, tengiliðalisti þeirra aðila sem geta komið með tól og tæki, öflugustu vélar á svæðið og það þarf að vera til hönnun á þessum mannvirkjum. Þannig það er eitt af því sem við verðum að skoða. Það verður fundur í vikunni.
Landris hefur undanfarnar vikur mælst við Þorbjörn. Hönnunin snýr að leiðigörðum fyrir ofan Grindavík og Svartsengi og þannig beina hrauninu, komi til eldgoss, á ákveðna braut í stað þess að stoppa það. Örlítil reynsla fékkst á þetta við eldgosið í Fagradalsfjalli. Leiðigarður var reistur efst í Nátthagakrika sem leiddi hraunið til suðurs í Nátthagann. Þá var reynt að stoppa hraunið í Merardölum með varnargarði en það dugði skammt.
Þetta er eitthvað sem er alveg raunhæft að skoða og alveg nauðsynlegt.
Ríkislögreglustjóri og lögreglustjórinn á Suðurnesjum eru þau sem taka af skarið þegar og ef að því kemur að menn vilja reisa slíka garða fyrir fram.
Í fréttum RÚV á föstudaginn talaði dómsmálaráðherra um að mikla uppbyggingu þyrfti á Reykjanesskaganum vegna mögulegra eldsumbrota til að tryggja innviði eins og vatnsból. Til þess gæti regluverk þurft að víkja. Möguleg upptök gætu verið skammt frá Svartsengi þar sem orkuverið er. Fannar segir gott að fá ráðherrann til liðs við sveitarstjórnina í þessu máli.
Eitt af því sem er verið að skoða er að hafa varavatnsból. Það kemur líka ti vegna þess að það gæti orðið einhverskonar mengunarslys á svæðinu. Þar sem vatnsupptökin hafa verið í svokölluðum lágum þá hafa menn séð fyrir sér að hafa varavatnsból vestar á svæðinu, t.d. vestan við Grindavíkurveginn, þetta er bara liður í því að auka öryggi á svæðinu.
Fannar segir erfitt að bera saman jarðskjálftahrinuna sem nú stendur yfir við þá sem varð í aðdraganda eldgossins í Fagradalsfjalli.
Það er auðvitað ekki notalegt að búa við þessa jarðskjálfta. Þeir einir og sér eru kannski ekki varasamir. En landris svona nálægt okkur og einhverskonar ólga þarna niðri fyrir er auðvitað ekkert þægilegt, en þetta er misjafnt, sumir eru rólegir og öðrum líður verr. Þetta er svona allur gangur á því, en myndu gjarnan vilja vera laus við þetta. Það er ekki því að neita. | Bæjarstjóri Grindavíkur segir mengunarhættu, ef kæmi til eldgoss, ýta undir þörfina á vara-vatnsbóli vestar en Svartsengi, sem liggi lágt. Í vikunni verður fundað um varnarmannvirki fyrir innviði nærri Grindavík. Hann segir ekki þægilegt að búa við landris svo nærri byggðinni. |
2022 | 72 | Flugvél sem hvarf af ratsjá flugyfirvalda í Nepal í morgun brotlenti við rætur Himalayjafjalla. Tuttugu og tveir voru í vélinni, 19 þarþegar og þriggja manna áhöfn. | Vélin var á leið frá borginni Pokhara i vesturhluta Nepal til fjallaþorpsins Jomson. Þorpið er vinsæll upphafsreitur fjallgöngufólks í Himalajafjöllunum, í um 20 mínútna fjarlægð frá stórborginni Pokhara. Ekki er vitað af afdrif farþeganna en í vélunni voru 13 Nepalar, tveir þjóðverjar og fjögurra manna indversk fjölskylda. Flugmennirnir tveir og flugfreyja eru frá Nepal. Erfitt er fyrir leitarmenn að komast að flakinu vegna slæms skyggnis. Ríkissjónvarpið í Nepal hefur eftir sjónarvottum að þeir hafi séð vélina í ljósum logum.
Flugvélar í Nepal eru margar hverjar komnar til ára sinna og þær sagðar ótraustar. Twin Otter vélin sem fórst í morgun er 43 ára. Flugvélum frá Nepal er bannað að fara inn í lofthelgi Evrópusambandslanda. 1992 létust 167 þegar flugvél frá Pakistan Airlines brotlenti í aðflugi að flugvellinum í Kathmandu. Tveimur mánuðum áður létust 113 þegar vél frá Thai Airways brotlenti á sama flugvelli. | null |
2022 | 72 | Varðstjóri hjá Slökkviliði höfuðborgarsvæðisins segir eldsupptök í brunans í Skútuvogi ekki liggja fyrir að svo stöddu. Eldur kviknaði í húsnæði verslunarinnar Tunglskin og rafskútuleigunnar OSS seint í gærkvöldi. | Varðstjórinn Eyþór Leifsson segir talsvert tjón hafi orðið á munum sem voru inni í húsnæðinu.
Það er líklegt þegar eldur er laus í svona rými að þá verður yfirleitt altjón á öllu sem er inni í því. Öllum vörum á lager og slíku. Húsið sjálft, það verður hægt að laga það og skipta um glugga, hurðir og annað slíkt. Allar vörur, húsgögn og mublur og slíkt það er yfirleitt ónýtt.
Eyþór segir tilkynningu um eldsvoðann hafa borist slökkviliðinu klukkan tíu mínútur yfir ellefu í gærkvöldi.
Við sendum þarna þrjár stöðvar á staðinn og slökkvistarf gekk þokkalega. Það var byrjað á að nota svokallaða kóbru, háþrýstislökkvibúnaður sem er settur til að láta sprauta inn í rýmið vatnsúða. Það slær svona á mestan eldinn. Svo er farið inn í rýmið og slökkt í glæðum með vatni.
Að sögn Eyþórs lauk slökkvistarfi svo um klukkan hálf eitt í nótt. Húsið hafi verið mannlaust og enginn því verið hætt kominn á vettvangi. Að sama skapi hafi ekki verið hætta á að eldurinn myndi berast í nærliggjandi byggingar. | Talsvert tjón varð í atvinnuhúsnæði í Skútuvogi í gærkvöld þegar eldur kom þar upp. Eldsupptök liggja ekki enn fyrir. |
2022 | 72 | Real Madrid er Evrópumeistari í fótbolta í fjórtánda sinn. Real lagði Liverpool að velli í úrslitaleiknum í París í gærkvöld. | Úrslitaleikurinn á Stade De France í París hófst 37 mínútum á eftir áætlun en þegar hann loks hófst fór hann nokkuð rólega af stað. Rétt undir lok fyrri hálfleiksins tókst Karim Benzema að koma boltanum í netið, en rangstaða dæmd, og markið því ógilt. Það var markalaust í leikhléi en eftir klukkustundarleik kom Vinicíus Júnior Real Madrid í forystu 1-0. Liverpool fékk í kjölfarið hvert dauðafærið á fætur öðru en Thibaut Courtois átti stórkostlegan leik í marki Real Madrid og varði frábærlega hvað eftir annað. Leiktíminn rann út án þess að Liverpool tækist að jafna og Real Madrid er Evrópumeistari í fjórtánda sinn. Þetta var áttundi sigur Real í úrslitaleik Meistaradeildarinnar í röð.
Valur er Íslandsmeistari karla í handbolta eftir sigur gegn ÍBV í Vestmannaeyjum í gær í fjórða leik liðanna 31-30. Liðið hefur nú hampað titlinum tvö ár í röð og 24 sinnum í heildina.
Sagði Snorri Steinn Guðjónsson þjálfari Vals að leik loknum.
Sveindís Jane Jónsdóttir, landsliðskona í fótbolta, er þýskur bikarmeistari með Wolfsburg. Hún lék tæpar 20 mínútur í 4-0 sigri Wolfsburg á Potsdam í úrslitaleiknum í gærkvöld. Wolfsburg hafði áður tryggt sér þýska meistaratitilinn og Sveindís því tvöfaldur meistari á sínu fyrsta tímabili.
Síðustu tveir leikir 16-liða úrslita Mjólkurbikars kvenna í fótbolta eru á dagskrá í dag. Ríkjandi bikarmeistarar Breiðabliks fara austur á land og mæta þar sameiginlegu liði Fjarðarbyggðar Hattur og Leiknis. Keflavík og ÍBV mætast í hinum leiknum og verður hann sýndur beint á RÚV klukkan þrjú. Að honum loknum verður fjallað um alla leikina í 16-liða úrslitunum í Bikarkvöldi á RÚV. | null |
2022 | 73 | Rússneski herinn sagðist í morgun hafa tekið bæinn Lyman í austurhluta Úkraínu. Hernaðarlegt mikilvægi bæjarins er sagt mikið þar sem hann tryggir greiðar leiðir að tveimur borgum í Donetsk-héraði sem Úkraínumenn halda enn. | Um tuttugu þúsund bjuggu í Lyman áður en innrásin hófst. Í gegnum bæinn liggur vegurinn að borgunum Sloviansk og Kramatorsk, en sú síðarnefnda er höfuðborg þess hluta Donetsk-héraðs sem Úkraínustjórn heldur enn.
Rússneskir fallhlífahermenn og stórskotalið réðust á bæinn í morgun auk sveita brynvarðra bíla og rússneskumælandi aðskilnaðarsinna héraðsins.
Ígor Konasjenkov, talsmaður rússneska varnarmálaráðuneytisins, sagði eldflaugum hafa verið skotið á herstöðvar nærri bænum.
As a result of joint actions of the units of the people's militia of the Donetsk People's Republic and the Russian Armed Forces, the city of Krasnyi Lyman was completely liberated from Ukrainian nationalists
Konasjenkov sagði rússneska herinn og aðskilnaðarsinna hafa frelsað bæjarbúa Krasnyi Lyman, en það er gamalt heiti bæjarins.
Með því að taka bæinn hafa Rússar nú sömuleiðis greiðan aðgang að brúm og járnbrautarbrúm yfir ána Donets en áin hefur tafið sókn Rússa á Donbas-svæðinu hingað til.
Rússar eru sömuleiðis sagðir komnir inn í borgina Severodonetsk í Lugansk-héraði og þykir mikilvægi þeirrar borgar ekki síður mikið. Breska ríkisútvarpið hefur eftir íbúa á svæðinu að allir vegir séu nú ónýtir, brýr hafi verið sprengdar og flest hús rústir einar. | Rússar segjast hafa tekið bæ í Donetsk sem tryggir þeim greiða leið að borgum sem Úkraínumenn halda enn í héraðinu. |
2022 | 73 | Fráfrandi sveitarstjóri í Vogum segir að sveitarfélagið setji sig ekki upp á móti því að afhendingaröryggi raforku verði tryggt eins fljótt og verða megi en sveitarfélagið fylgi þeim lögum og reglum sem eru í gildi. Dómsmálaráðherra sagðist í gær vilja flýta framkvæmd Suðurnesjalínu vegna jarðhræringa á Reykjanesskaga. | Jón Gunnarsson, dómsmálaráðherra sagði í fréttum RÚV í gær aðyfirstandandi jarðskjálftahrinu á Reykjanesskaganum þyrfti að taka alvarlega. Undanfarnar vikur hefur land risið við Þorbjörn og ljóst að Svartsengi gæti verið í hættu ef kæmi til eldsumbrota, þar er HS-orka. Í ljósi þess segir Jón brýnt setja innviðauppbyggingu í forgang. Til þess þyrfti mögulega að ýta regluverki til hliðar, til dæmis um umhverfismat og útboð - til að hægt sé að koma upp varmaskiptakerfi annarsstaðar og þá sagði Jón að það þyrfti að hraða uppbyggingu Suðurnesjalínu tvö.
Saga Suðurnesjalínu spannar áratug en línan á að auka afhendingaröryggi og flutningsgetu raforku til og frá Suðurnesjum. Sveitarfélagið Vogar er víðfeðmasta sveitarfélagið á Suðurnesjum en bæjarstjórnin þar hafnaði í fyrra framkvæmdaleyfi Landsnets fyrir Suðurnesjalínu tvö. Meirihlutaviðræður í Vogum standa yfir eftir sveitarstjórnarkosningarnar. Ásgeir Eiríkson, fráfrandi bæjarstjóri segir umsókn Landsnets sé í sínum eðlilega farvegi innan sveitarfélagsins.
Við höfum lagt til að það verði valinn annar valkostur samhliða gömlu línunni. Það verði lagður jarðstrengur meðfram reykjanesbraut. Landsnet lagði áherslu á einn valkost, við á annan, við erum bara að fjalla um málið út frá því.
Ásgeir segir að sveitarfélagið sé ekki á móti því að uppbyggingunni verði hraðað.
Við vildum manna helst sjá að þessi framkvæmd gæti bara, þetta afhendingaröryggi gæti verið tryggt svo fljótt og verða má. Svo við setjum okkur að sjálfsögðu ekki upp á móti því.
Varðandi að víkja regluverki til hliðar þá er það á valdi stjórnvalda eða Alþingis og þess vegna ráðuneytisins og stjórnarráðsins að gera það. Sveitarstjórn getur ekkert annað en farið eftir þeim reglm sem gilda hverju sinni.
Í lögum er undanþáguákvæði sem heimilar brýnar framkvæmdir ef um almannahagsmuni er að ræða. Auður Önnu Magnúsdóttir er framkvæmdastjóri Landverndar.
Það verður hins vegar að vera raunverulegt að um ógn við öryggi almennings sé að ræða og mörg af þessum dæmum sem Jón nefnir þarna fellur alls ekkert undir það eins og Suðurnesjalína tvö. Ástæða fyrir því að hún hefur ekki orðið er þrjóska landsnets við að leggja línuna í jörð í vegöxl Reykjanesbrautar. | Sveitarstjórinn í Vogum segir bæjaryfirvöld ekki setja sig upp á móti því að framkvæmdum við að tryggja raforkuöryggi á svæðinu verði hraðað, eins og dómsmálaráðherra boðaði í gær. Framkvæmdastjóri Landverndar segir margt af því sem ráðherra nefndi, ekki brýnt öryggismál sem kalli á að regluverk víki til hliðar. |
2022 | 73 | Fyrrverandi forseti Bandaríkjanna, Donald Trump, gagnrýndi þá sem vilja breyta byssulöggjöfinni í Bandaríkjunum í ræðu á ársþingi byssueigenda, NRA, í Houston í gærkvöldi. Hann segir að löghlýðnir borgarar eigi að nota vopn sín til að vernda almenning og leggur til að sérþjálfaðir kennarar hafi aðgang að byssu í skólastofum. | Ársfundur byssueigenda hófst í gær, þremur dögum eftir að 18 ára piltur skaut 19 grunnskólanemendur og tvo kennara til bana í grunnskóla í Uvalde. YfÁrsfundur byssueigenda hófst í gær, þremur dögum eftir að 18 ára piltur skaut 19 grunnskólanemendur og tvo kennara til bana í grunnskóla í Uvalde. Yfirmaður almannavarna í Texas sagði á blaðamannafundi í gær að lögreglan hefði gert mistök að ráðast ekki strax til atlögu við byssumanninn. Uvalde er í rúmlega 400 kílómetra fjarlægð frá Houston og margir tónlistarmenn sem ætluðu að koma fram á ársfund NRA afboðuðu komu sína. Donald Trump var vel fagnað þegar hann ávarpaði ráðstefnugesti. Hann las upp nöfn þeirra sem létust og vottaði aðstandendum samúð sína.
But the existence of evil in our world is not a reason to disarm law abiding citizens who know how to use their weapon and can protect a lot of people. The existence of evil is one of the very best reasons to arm law abiding citizens.
Besta ástæðan til þess að berjast gegn hinu illa í heiminum er að löghlýðnir borgarar noti vopn sín til að vernda almenning. Þeir hafi kunnáttuna til þess. Forsetinn fyrrverandi lagði til að aðeins einn inngangur ætti að vera í skólum og þar væri málmleitartæki og að hver skóli ætti að hafa lögregluþjón eða vopnaðan vörð við skólana. Þá lagði Trump til að sérþjálfaðir kennarar fengju að hafa byssu á leyndum stað í skólastofunni. Trump segir þetta ekki spurning um peninga. Ef Bandaríkin senda 40 milljarða dollara til Úkraínu ætti að vera hægt að tryggja öryggi skólabarna. | Donald Trump fyrrverandi forseti Bandaríkjanna lagði til á ársfundi byssueigenda í Bandaríkjunum að sérþjálfaðir kennarar verði með vopn í skólastofum. Hann gagnrýndi harðlega þá sem vilja breyta byssulöggjöfinni. |
2022 | 73 | Úrslitaleikur Meistaradeildarinnar er í kvöld þegar Liverpool og Real Madrid berjast um Evrópumeistaratitilinn. Real getur þá hampað titlinum í fjórtánda sinn. | Ekkert lið hefur unnið meistaradeildina oftar en Real Madrid sem hafa 13 sinnum hampað titlinum, síðast árið 2018 þegar Real lagði Liverpool að velli í úrslitaleiknum 3-1. Liverpool hefur sex sinnum orðið Evrópumeistari, síðast árið 2019. Liverpool hefur þegar tryggt sér enska bikarinn og deildarbikarinn og getur því náð í bikarþrennu í kvöld. Leikurinn hefst klukkan sjö og fer fram á Stade de France leikvanginum í París.
Matthildur Óskarsdóttir er heimsmeistari unglinga í klassískri bekkpressu. Matthildur keppti í mínus 84 kílóa flokki á HM í Kazahstan í morgun og lyfti þar 125 kílóum sem er nýtt Íslandsmet. Alexandra Rán Guðnýjardóttir er heimsmeistari unglinga í mínus 63 kílógramma flokki en hún lyfti 102,5 kílóum.
Ríkjandi Ólympíu- og heimsmeistari í kringlukasti, Daniel Ståhl, keppir á afmælismóti Frjálsíþróttasambands Íslands í dag. Þjálfari hans, Vésteinn Hafsteinsson, segir ekki útilokað að heimsmet falli á Selfossi í dag.
Afmælismót FRÍ hófst klukkan 12. Þar er keppt í hinum ýmsu greinum en kringlukastkeppnin verður sýnd beint á RÚV frá klukkan tvö.
Þróttur varð í gærkvöld fyrsta liðið til að tryggja sér sæti í 8 liða úrslitum Mjólkurbikars kvenna í fótbolta þegar liðið lagði Víking að velli 2-1. Leikurinn var fyrsti leikur 16-liða úrslitanna en fimm leikir eru á dagskrá í dag, en leikur Selfoss og Aftureldingar kl. 16:30 verður sýndur beint á RÚV. | null |
2022 | 74 | Forsætisráðherra Ítalíu segir, eftir símafund með forseta Rússlands, að engin teikn séu á lofti um vopnahlé eða frið í Úkraínu. Hart er barist í austurhéruðum landsins. | Sveitir aðskilnaðarsinna, hliðhollar Rússum, segjast hafa náð á sitt vald hernaðarlega mikilvægum bæ í austurhluta Úkraínu. Hart er barist á austurvígstöðvum landsins. Mario Draghi, forsætisráðherra Ítalíu, segist engin merki sjá um að samið verði um vopnahlé eða frið í Úkraínu.
Mario Draghi og Vladimír Pútín, forseti Rússlands, ræddust við í síma í gær, einkum um yfirvofandi matarskort í heiminum. Á fundi með fréttamönnum í Rómarborg eftir viðræður leiðtoganna sagðist Draghi engin merki hafa fundið um að Pútín ætlaði að opna á þann möguleika að semja um vopnahlé eða frið við Úkraínumenn.
Reuters fréttastofan hefur í dag eftir Volodymyr Zelensky, forseta Úkraínu, að hann hafi margoft reynt að fá fund með Rússlandsforseta til að ræða um að binda enda á hernaðaraðgerðirnar, en án árangurs. Hann upplifi ástandið þannig að Rússar vilji einungis leggja fram úrslitakosti sem Úkraínumenn geti ekki gengið að.
Zelensky sagði í daglegu sjónvarpsávarpi sínu í gærkvöld að Rússar væru að fremja skipulagt þjóðarmorð á Donbas svæðinu í austurhluta landsins. Með sama áframhaldi yrði enginn þar eftir á lífi.
Blóðugir bardagar eru háðir við borgina Severodonetsk. Í dag tilkynntu úkraínskir aðskilnaðarsinnar, hliðhollir Rússum, að þeir hefðu náð bænum Lyman á sitt vald. Hann er hernaðarlega mikilvægur, þar sem um hann liggja leiðir til borga í austurhlutanum sem enn eru á valdi Úkraínumanna. | Forsætisráðherra Ítalíu segir, eftir símafund með forseta Rússlands, að engin teikn séu á lofti um vopnahlé eða frið í Úkraínu. Hart er barist í austurhéruðum landsins. |
2022 | 74 | Formaður Geðhjálpar segir ánægjulegt að drengur með alvarleg geðræn vandamál hafi fengið meðferð í Hollandi niðurgreidda hjá Sjúkratryggingum Íslands. Aftur á móti sé umhugsunarefni hvers vegna barn hafi þurft að bíða svo lengi eftir lífsnauðsynlegri meðferð að eina leiðin hafi verið að leita út fyrir landsteinana. | Í fréttum RÚV í gær var sagt frá því að Sjúkratryggingar Íslands hefðu greitt fyrir geðræna meðferð þrettán ára pilts í Hollandi. Pilturinn glímdi við alvarlega sjálfsskaðahegðun og var talinn í mikilli sjálfsvígshættu. Héðinn Unnsteinsson, formaður Geðhjálpar, fagnar því að pilturinn hafi fengið meðferð en spyr hvert fordæmisgildið sé, og hvort stefnan sé sú að fólk leiti slíkrar þjónustu erlendis.
Sjúkratryggingar endurgreiddu kostnaðinn við meðferðina á grundvelli of langs biðtíma hér á landi. Um tíu mánaða biðtími er á göngudeild Barna- og unglingageðdeildar Landspítala.
í þessu tilfelli er þetta einstakt vegna þess að drengurinn var í lífshættu.
Héðinn bendir á að samkvæmt nýrri úttekt Ríkisendurskoðunar á geðheilbrigðisþjónustu á Íslandi fari aðeins lítið hlutfall fjármagns til heilbrigðismála í geðheilbrigðismál, þrátt fyrir stærð málaflokksins. | null |
2022 | 74 | Ásthildur Sturludóttir verður bæjarstjóri í nýjum meirihluta Sjálfstæðisflokks, Miðflokks og L-lista sem verið er að mynda á Akureyri. Oddviti Sjálfstæðisflokks segir allt klappað og klárt. Nýr meirihluti verður kynntur í næstu viku. | Fulltrúar Sjálfstæðisflokks, Miðflokks og L-listans á Akureyri tilkynntu í gær að þeir hefðu komst að samkomulagi um að mynda nýjan meirihluta í bæjarstjórn. Saman eru þessir flokkar með sex bæjarfulltrúa. Brösuglega hefur gengið að mynda meirihluta á Akureyri en áður höfðu L-listinn, Framsókn og Sjálfstæðisflokkur reynt að mynda meirihluta sem upp úr slitnaði. Í vikunni fóru viðræður Samfylkingar, Miðflokksins, Framsóknar- og Sjálfstæðisflokks sömu leið. Heimir Örn Árnason, oddviti Sjálfstæðisflokksins, segir síðustu daga hafa verið skrautlega.
Það bara slitnuðu viðræður við frábæra skammstöfun BDSM, þriðjudagsnóttina, og daginn eftir fóru bara viðræður í gang og þetta tók bara stuttan tíma.
-Kom á óvart að Samfylkingin skyldi slíta þeim viðræðum sem voru í gangi, nú töluðu allir eins og það væri bara formsatriði að klára þetta?
Já það kom verulega á óvart og ég get ekki sagt að ágreiningurinn hafi verið mikill eins og þau eru að gefa út en það er bara þeirra mál.
-Nú er það þannig að þíð reynduð með L-Lista og Framsókn og það hálfpartinn sprakk og menn töluðu á víxl um hnífstungur í bakið og það voru stór orð látin falla, eruð þið svona fljót að fyrigefa?
Er þetta ekki bara eins og allt í lífinu, menn gera mistök, mannleg mistök, og það er ágreiningur. Síðan tala menn saman aftur og komast að niðurstöðu, er þetta ekki bara eins og gott hjónaband sem leysir vandamálin.
-Bæjarstjórastaðan, hún var í umræðinni þegar þið rædduð saman síðast, hver er staðan á því?-
Við tókum ákvörðun um að Ásthildur væri áfram.
-Nú hefur verið gagnrýnt að þið komið fram og segið að allt sé klárt en málefnavinnan sé eftir, er það raunin?
Nei alls ekki, eins og ég sagði í einhverju viðtali þá hittumst við í bústað hérna rétt hjá Akureyri og hún var nánast kláruð þannig að þetta er bara klárt. | Oddviti Sjálfstæðisflokksins á Akureyri segir að gróið hafi um heilt með flokknum og L-listanum. Orð eins og svik og hnífstungur féllu þegar slitnaði upp úr síðustu viðræðum. Nýr meirihluti þessara flokka og Miðflokksins verður kynntur formlega í næstu viku. |
2022 | 74 | Þingflokkar Samfylkingarinnar, Flokks fólksins, Pírata og Viðreisnar hafa lagt fram sameiginlegt frumvarp til að bregðast við stöðu þeirra einstaklinga sem til stendur að senda úr landi með fjöldabrottvísun. | Flokkarnir leggja til að sett verði nýtt ákvæði til bráðabirgða sem feli í sér að dráttur á málsmeðferð umsækjenda um alþjóðlega vernd, sem varð vegna heimsfaraldurs COVID-19, verði ekki talinn á ábyrgð umsækjendanna sjálfra. Því skuli umsóknir þeirra teknar til efnislegrar meðferðar hafi þeir verið hér í tólf mánuði eða lengur. Í tilkynningu segir að fjöldabrottvísunin, sem íslensk stjórnvöld hafi undirbúið, sé ekki lagaleg nauðsyn heldur yrði hún pólitísk framkvæmd. Helga Vala Helgadóttir, þingmaður Samfylkingarinnar, segir að ef skiptar skoðanir séu innan stjórnarflokkanna sé þingmönnum velkomið að styðja frumvarp þessara stjórnarandstöðuflokka. | Fjórir stjórnarandstöðuflokkar leggja fram sameiginlegt frumvarp um að bregðast við stöðu þess flóttafólks sem hefur ílengst hér vegna kórónuveirufaraldursins. |
2022 | 74 | Málefni flóttafólks, sem á að vísa úr landi á næstunni, voru til umræðu á ríkisstjórnarfundi í morgun. | Jón Gunnarsson dómsmálaráðherra segir að enginn ráðherra í ríkisstjórninni hafi farið fram á að staðið verði að brottflutningi með öðrum hætti en hann hefur boðað. Mörg hundruð hafi þegar verið vísað frá.
Sagði Katrín Jakobsdóttir í samtali við Hauk Holm að loknum ríkisstjórnarfundi rétt fyrir hádegið. Áður ræddi hann við Jón Gunnarsson. | null |
2022 | 74 | Stjórnmálafræðingur segir að almenningur í Bandaríkjunum vilji að skotvopnalöggjöf í landinu verði hert. Þúsundir bandarískra barna og unglinga yfirgáfu skólastofur í gær og kröfðust viðbragða stjórnvalda. | Kveikjan að aðgerðunum var mannskæð skotárás á grunnskóla í Texas á þriðjudag. Mótmælin voru einna fjölmennust voru við Oxford-miðskólann skammt frá Detroit. Þar féllu fjórir nemendur í nóvember í fyrra fyrir byssukúlum fimmtán ára unglings og sjö særðust. Foreldrar drengsins gáfu honum skotvopnið.
Sunna Sasha Larosiliere, stjórnmálafræðingur og sérfræðingur í öryggis- og krísustjórnun, segir að mikil fjölmiðlaumfjöllun um skotárásir virðist oft leiða af sér fleiri skotárásir.
Sagði Sunna í viðtali við Morgunútvarpið á Rás tvö í morgun. Hún segir að almenningur í Bandaríkjunum vilji herta byssulöggjöf.
Sarah Harris sem fer fyrir Everytown for Gun Safety, samtökum sem berjast fyrir hertri skotvopnalöggjöf, segir útilokað að áætla um fjölda þátttakenda. Hún segir þó vita af yfir tvöhundruð samkomum þar sem hundruð komu saman. Það er svo skelfilegt að hugsa til þess að unglingar eru myrtir og nemendur um allt land hafa áttað sig á að þetta hefði getað verið hver þeirra sem er, segir Maddie Ahmadi sem er 17 ára nemandi við skóla í Vermont. Jafnaldri hennar í Los Angeles, Roan Thibault að nafni, segist hafa verið í gagnfræðaskóla þegar hann hóf að mótmæla skotvopnalöggjöfinni í Bandaríkjunum. Hann segir að hótun hafi borist skólanum hans fyrir tveimur árum og þrátt fyrir að hótunin væri innihaldslaus segist hann þá hafa upplifað sínar skelfilegustu stundir. | null |
2022 | 74 | Fram komst í góða stöðu í úrslitaeinvíginu um Íslandsmeistaratitilinn í handbolta kvenna með sigri á Val í gærkvöld. Fram hefur unnið tvo leiki í einvíginu en Valskonur einn. | Framarar leiddu með þremur mörkum í hálfleik, 12-9 og voru með forystu þar til Valskonur náðu að minnka muninn niður í eitt mark, 23-22, þegar tvær mínútur voru til leiksloka. Niðurstaðan varð þó að endingu 25-22 sigur Fram sem er þá komið 2-1 yfir í einvíginu og getur því tryggt sér Íslandsmeistaratitilinn á sunnudaginn þegar liðin mætast í fjórða sinn.
Sögðu Stefán Arnarsson þjálfari Fram og Hildigunnur Einarsdóttir, leikmaður Vals.
32-liða úrslitin í Mjólkurbikar karla í knattspyrnu kláruðust í gær með stórleik Breiðabliks og Vals. 2-2 var staðan í hálfleik en það var hins vegar bara eitt lið á vellinum í seinni hálfleik, Blikar bættu þar við fjórum mörkum, unnu öruggan 6-2 sigur og spörkuðu Valsmönnum úr bikarnum. Ísak Snær Þorvaldsson hélt áfram að spila vel og skoraði tvö mörk fyrir Blika eftir að hann kom inná í seinni hálfleik.
Á sama tíma unnu Víkingar Hauka afar sannfærandi, 7-0, og 16 lið hafa þar með tryggt sæti sitt í 16-liða úrslitunum sem fara fram í lok júní en dregið verður á mánudag. Í kvöld verður svo flautað til leiks í 16-liða úrslitum kvenna þegar Þróttur og Víkingur mætast. Áfram verður svo spilað á morgun og sunnudag. RÚV sýnir beint frá viðureign Selfoss og Aftureldingar klukkan 16:30 á morgun og á sunnudag klukkan 15 er komið að leik Keflavíkur og ÍBV. | null |
2022 | 75 | Flóttabörnum sem vísað er til Grikklands bíður líf sem er engu barni bjóðandi, samkvæmt nýrri skýrslu Rauða kross Íslands. Endursending til Grikklands gangi gegn hagsmunum flóttabarna, og brjóti þar með í bága við lög. | Samkvæmt nýútgefinni skýrslu Rauða kross Íslands hefur flóttafólk í Grikklandi takmarkað aðgengi að húsnæði, heilbrigðisþjónustu, menntun, félagslegri aðstoð og atvinnu. Fyrirhugað er að vísa um 300 hælisleitendum úr landi nú þegar brottvísanir eru hafnar á ný eftir kórónuveirufaraldurinn. Flestir verða sendir til Grikklands, þar á meðal barnafjölskyldum.
Lögum samkvæmt er íslenskum stjórnvöldum skylt að hafa það sem barni er fyrir bestu í forgangi þegar teknar eru ákvarðanir um málefni þess. Atli Viðar Thorstensen, sviðstjóri hjá Rauða krossinum, segir að endursending flóttabarna til Grikklands geti tæpast verið í samræmi við lög. Í Grikklandi sé heilsu flóttabarna og velferð stefnt í mikla hættu, og yfirgnæfandi líkur á að þau verði heimilislaus eða búi við óviðunandi aðstæður. | null |
2022 | 75 | Ekkert lát er á tilfellum fuglaflensu í villtum fuglum hér á landi og Matvælastofnun berast enn margar tilkynningar um dauða og veika fugla,. Brigitte Brugger, sérgreinadýralæknir hjá stofnunni segir að smit hafi greinst á víð og dreif um landið í mörgum fuglategundum. | Að sögn Brigette hefur Matvælastofnun borist linnulausar tilkynningar um veikar og dauðar Súlur síðan um miðjan apríl. Þær tilkynningar hafi aðallega borist frá Suðurnesjum, Vesturlandi í kringum Akranes og á Snæfellsnesi. Það gefi vísbendingu um að smitum sé ekkert að fækka og smithætta enn mikil.
Síðan þá höfum við fengið nokkrar tilkynningar um dauða andfugla víða um landið. Einn þeirra hefur greinst jákvæður. Svo kom nýlega ábending úr Vatnajökulsþjóðgarði við Breiðamerkursand þar sem hafa fundist fjöldamargir fuglar af ýmsum tegundum og þar kom í ljós að það fannst fuglaflensa í Skúmi.
Hún segir að það megi búast við því að það verði mikið um smit hjá andfuglum, sérstaklega í Gæsum án þess að það komi í ljós. Andfuglarnir séu gjarnan heilbrigðir þrátt fyrir að vera smitaðir. Vöktunin nær einungis til sýnatöku hjá dauðum fuglum þar sem erfitt er að að taka sýni hjá þeim en Brigette segist óttast að það sé mikið um smit hjá þeim sem valdi aukinni smithættu. Hún segir enga ástæðu fyrir almenning að hræðast smit en fyllstu varúðar þarf að gæta til að flensan berist ekki inn á alifuglabú. Sem betur fer hafi aðeins komið upp eitt tilvik þar sem þurfti að aflífa bakgarðsfugl á Suðurlandi.
Það mátti rekja þetta til smits í villtum fuglum af því þarna greindist þetta í Hrafni sem fannst sex dögum áður á sama stað. Það sýnir augljóslega þessa smithættu frá villtum fuglum fyrir alifugla. | Matvælastofnun berast enn margar tilkynningar um veika og dauða villta fugla. Skæð fuglaflensa hefur greinst í mörgum af þeim sýnum sem tekin hafa verið. |
2022 | 75 | Maðurinn sem myrti 21 í barnaskóla í Texas í fyrrakvöld var í skólanum í um 40 mínútur áður en hann var yfirbugaður af landamæravörðum. Lögreglan réðist aldrei til inngöngu þrátt fyrir að fólk á vettvangi hafi hvatt til þess. | Þegar árásarmaðurinn kom inn í skólann hóf hann strax skothríð. Landamæraverðir voru fyrstir til að bregðast við og skothríð hófst þeirra á milli áður en maðurinn komst í skólastofu, lokaði að sér og hélt skothríðinni áfram. Nítján börn og tveir kennarar lágu þá í valnum og sautján til viðbótar særðust.
Lögreglumennirnir áttu erfitt með að brjóta upp hurðina og urðu á endanum að útvega lykil að henni. Þetta gaf árásarmanninum meiri tíma. Talið er að hann hafi verið inni í skólanum í 40-60 mínútur áður en hann var felldur.
Vitni segja að fjöldi lögreglumanna hafi verið fyrir utan skólann en ekki ráðist inn. Haft er eftir föður eins barnsins sem var drepið að hann hafi sjálfur verið að hugsa um að ráðast inn í skólann af því að lögreglan hafi ekki gert neitt. Fleiri hafa gefið sterklega í skyn að með meiri viðbrögðum fyrr hefði verið hægt að bjarga mannslífum. Lögreglan segir aftur á móti að fjöldi lögreglumanna hafi brugðist við, og leyst úr málunum eins fljótt og hægt var.
Fram hefur komið að árásarmaðurinn hafi hvorki verið á sakaskrá né verið greindur með andleg veikindi. Vopnin sem hann notaði, tveir sjálfvirkir rifflar, voru keypt á átján ára afmæli hans, en í Texas má kaupa skotvopn þegar maður er orðinn átján ára. Beto O'Rourke sem býður sig fram til ríkisstjóra í Texas truflaði í gær blaðamannafund ríkisstjórans Gregs Abbott um árásina og sakaði Repúblíkana um að gera ekkert til að taka á skotárásum - þessi árás hefði verið algjörlega fyrirsjáanleg. O'Rourke var vísað út af fundinum. Demókratar í öldungadeild vinna nú að málamiðlunartillögu um harðari skotvopnalöggjöf í von um að fá nægilega marga Repúblíkana til að setja strangari skilyrði fyrir að eiga slík vopn. | Vitni að lögregluaðgerðum í skotárásinni í Texas í fyrrakvöld segja að lögreglan hafi ekki ráðist inn í húsið þrátt fyrir áskoranir þar um. Árásarmaðurinn var inni í um 40 mínútur áður en hann var felldur. |
2022 | 75 | Ellefu nýburar fórust í eldsvoða á sjúkrahúsi í bænum Tivaouane (tí-vei-van) í Senegal seint í gærkvöld. Eldsupptök má rekja til skammhlaups í nýju rafkerfi sjúkrahússins. | Macky Sal forseti Senegal greindi frá þessu á Twitter og vottaði mæðrum barnanna og öðrum aðstandendum hluttekningu sína. Þremur börnum var bjargað úr eldinum en ellefu fórust. Hann sagði að eldurinn hefði breiðst afar hratt út en hann kom upp á fæðingardeild spítalans.
Fjölmiðlar í Senegal greinda frá því að nýbúið hafi verið að gera endurbætur á sjúkrahúsinu. Abdoulaye Diouf Sarr heilbrigðisráðherra sagði að rannsókn yrði hafin á brunanum en fyrstu vísbendingar benda til þess að skammhlaup hafi orðið í rafkerfi sjúkrahússins, sem nýbúið var að taka í notkun.
Þessi bruni hefur komið af stað nýrri gagnrýnisöldu á stöðu heilbrigðiskerfisins í Senegal, enda er þetta ekki fyrsta svona atvikið í landinu. Fjögur nýfædd börn létust í eldsvoða í sjúkrahúsi bændum Linguére í norðurhluta landsins, og kröfðust mannréttindasamtökin Amnesty þess í kjölfarið að gerð yrði athugun á öllum fæðingardeildum landsins.
Fyrir rúmum mánði lést svo ófrísk kona eftir að hafa ítrekað beðið um að barnið yrði tekið með keisaraskurði. Hún hafði þá verið með hríðir í 20 tíma. Barnið lést líka. Þetta olli miklum deilum í landinu og heilbrigðisráðherrann viðurkenndi síðar að koma hefði mátt í veg fyrir dauða konunnar. Þrjár ljósmæður sem þá voru á vakt voru dæmdar í sex mánaða skilorðsbundið fangelsi fyrir að veita konunni ekki aðstoð í neyð. | null |
2022 | 75 | Besta leiðin til þess að auka fjarskiptaöryggi er að fjölga tengingum. Þetta segir Þorvarður Sveinsson, framkvæmdastjóri Farice ehf sem vinnur nú að því að leggja þriðja sæstrenginn á milli Íslands og Evrópu. Strengurinn Íris mun liggja frá Þorlákshöfn til Galway á Írlandi og auka fjarskiptaöryggi Íslands tífalt. Dæmi eru um að klippt hafi verið á sæstrengi ríkja til þess að skaða tengingu og öryggi þeirra við umheiminn en Þorvarður hefur ekki áhyggjur af stríðsrekstri Rússa fyrir öryggi Íslands hvað þetta varðar. | Það eru ákveðnir hlutir sem maður hefur stjórn á og ákveðnir hlutir sem maður hefur ekki stjórn á. Við fókuserum á það sem við getum gert og það er að auka öryggið. Besta leiðin til þess að auka öryggið er að fjölga tengingum. Það er það sem við erum að gera með Írisi.
-Er eftirlit með þeim. Er eitthvað flug yfir þessa strengi eða siglt yfr þá til þess að fylgjast með þeim eða eitthvað svoleiðis?
Það er ekkki beint gert þannig, frekar gert þannig að Landhelgisgæslan fær upplýsinum frá fiskiskipum og almennt fylgist með skipaumferð í kringum Ísland. Það sama á við um skipaumferð í kringum Írland. Þannig er þá fylgst með umferð í kringum strengina. Ef umferð sem talin er undarleg eða skrítin eða hreinlega ekki heimil á sér stað, þá er gripið inn í. | Framkvæmdastjóri Farice sem vinnur að því að leggja þriðja sæstrenginn milli Íslands og Evrópu hefur ekki áhyggjur af því að stríð í álfunni auki hættu á að ráðist verði á strengina. Fleiri tengingar auki fjarskiptaöryggi. |
2022 | 75 | Ítalska knattspyrnuliðið Roma, undir stjórn Jose Morinho, vann í gær sinn fyrsta titil í 14 ár þegar liðið varð Sambandsdeildarmeistari. | Roma mætti hollenska liðinu Feyenoord í úrslitaleik Sambandsdeildar Evrópu sem fór í fyrtsa sinn fram á þessari leiktíð. Eina mark leiksins kom á 32. mínútu en það skoraði Niccolo Zaniolo og lokatölur 1-0 Roma í vil. Liðið er því fyrst allra til að hampa Sambandsdeildarbikarnum og Morinho, þjálfari liðsins, varð þar með fyrsti þjálfarinn til að vinna alla Evrópubikarana í sem í boði eru, Meistaradeildina, Evrópudeildina og nú Sambandsdeildina.
Það var hart barist í leikjum gærdagsins í 32 liða úrslitum Mjólkurbikars karla í fótbolta. Í Garðabæ var úrvalsdeildarslagur þar sem Stjarnan og KR áttust við. KR ingar unnu þar sannfærandi og öruggan 3-0 sigur. Hallur Hansson, Atli Sigurjónsson og Aron Þórður Albertsson skoruðu mörkin.
Sagði Pálmi Rafn Pálmason, fyrirliði KR. Í Keflavík var Suðurnesjaslagur Keflavíkur og Njarðvíkur. Njarðvíkingar, sem leika í 2. deild, gerðu sér lítið fyrir og unnu úrvalsdeildarlið Keflavíkur 4-1 og eru þar með komnir í 16-liða úrslit. Önnur úrslit gærkvöldsins urðu þau að FH vann Kára 3-0 og Fylkir skellti ÍBV 2-1. Í dag halda svo 32 liða úrslitin áfram með fjórum leikjum en Fram mætir Leikni, KA fær Reyni í heimsókn, Íslands- og bikarmeistarar Víkings heimsækja Hauka og klukkan 19:45 klárast svo 32-liða úrslitin með stórleik Breiðabliks og Vals en sá leikur verður í beinni á RÚV 2 og í kjölfarið, klukkan 21:35 er Bikarkvöld á dagskrá þar sem farið verður yfir leikina í 32-liða úrslitunum.
Valur og ÍBV mættust svo í þriðja leik úrslitaeinvígisins um Íslandsmeistaratitilinn í handbolta karla í gærkvöld. Staðan í einvíginu var jöfn, 1-1, fyrir leikinn. Mikil barátta var í leiknum allan tímann og Eyjamenn komust í góða stöðu í seinni hálfleik og voru fjórum mörkum yfir. Valsmenn söxuðu hins vegar á og enduðu á að vinna eins marks sigur, 31-30, eftir spennandi lokamínútu. Valur því kominn í kjörstöðu fyrir fjórða leikinn í úrslitarimmunni í eyjum á laugardaginn kemur. | null |
2022 | 75 | Sjúkrahúsið á Akureyri var rekið með tæplega 150 milljóna króna halla í fyrra. Forstjóri sjúkrahússins segir nauðsynlegt að fjárframlög verði aukin til að tryggja aðgengi að öruggri heilbrigðisþjónustu í samfélaginu. | Ársfundur Sjúkrahússins á Akureyri var haldinn í gær. Þar var ársreikningur lagður fram auk þess sem Willum Þór Þórsson, heilbrigðisráðherra og Hildigunnur Svavarsdóttir, forstjóri sjúkrahússins fluttu ávörp. Starfsemi sjúkrahússins jókst mikið á liðnu ári en komum á dagdeildir fjölgaði um tæp 24%, dvöl á legudeild um 22% og þá fjölgaði fæðingum á sjúkrahúsinu um 26%. Stofnunin var rekin 146,9 milljóna króna halla og segir Hildigunnar að nauðsynlegt sé að auka fjárframlög.
Það er mikil þörf í samfélaginu fyrir þjónustu og það hefur sýnt sig sannarlega í starfseminni hjá okkur og á sama tíma lakari rekstrarstaða sem að endurspeglar í raun og veru að við erum að gera meira heldur en við fáum fjármagn til en við lítum á að það sé að endurspegla þá þörf sem við þurfum að veita í þessu samfélagi.
-Ertu vongóð um að á þessu rekstarári sem þú ert komin inn á að þetta haldist betur í hendur?-
Eins og ég sagði er bjartsýni skylda og ég er mjög vongóð um að við náum að vinna með ráðuneytinu í að leysa þessi mál því að sjúkrahúsið er mjög mikilvæg stofnun í þessu samfélagi. | null |
2022 | 76 | 19-20 þúsund erlendir starfsmenn þurfa að starfa í íslensku ferðaþjónustunni yfir háannatímann til að anna eftirspurn. Framkvæmdastjóri Samtaka ferðaþjónustunnar segir að eftirspurnin nú sé jafnvel enn meiri eftir erlendu starfsfólki, þar sem 2000 Íslendingar sem störfuðu í ferðaþjónustunni fyrir heimsfaraldurinn hafa horfið til annarra starfa. | Jóhannes Þór Skúlason, framkvæmdastjóri Samtaka ferðaþjónustunnar, segir að mun betur hafi rekist að manna störf í ferðaþjónustunni nú en síðustu tvö ár þegar heimsfaraldur hafði stórfengleg áhrif bæði á framboð og eftirspurn.
Ég svo sem ekki alveg með það í kollinum hvað árstíðarsveiflan krefst margra starfsmanna akkurat yfir sumarið en fyrir faraldurin þá var þetta um 19-21 þúsund manns og fór alveg upp í 23 þúsund kannski sem að voru að vinna í ferðaþjónustunni á háönninni og það minnkar síðan eitthvað um nokkur þúsund yfir veturinn en það má búast við því núna að til þess að komast upp í fulla virkni að þessu sinni þá þrufum við jafnvel í kringum 2-3000 manns aukalega erlendis frá til þess að manna þessi störf þar sem að mikið af íslenska starfsfólkiu er farið í aðrar stöður.
Barist sé um starfsfólk í þessar stöður, sérstaklega þjóna og kokka. Meirihuti fyrirtækja í ferðaþjónustu sé með 10 starfsmenn eða færri. Þegar vanti fólk þurfi eigendur að standa langar vaktir og ganga í flest verk.
Til dæmis í gistingu að hótel sem fær ekki nægilega margt starfsfólk getur ekki haft nægilega mörg herbergi opin þannig að þá minnkar þá framboðið og tekjumöguleikana samhliða því.
Sama eigi við um afþreyingu. Ef ferðaþjónustufyrirtæki í afþreyingu ná ekki að ráða leiðsögumenn eða bílstjóra er ekki hægt að anna þeirri eftirspurn sem er til staðar.
Og við sjáum að eftirspurnin er að fara hraðar upp en við gerðum ráð fyrir þannig að þetta er farið að skipta meira máli að geta full mannað þær stöður til þess að geta tekið á móti þessum fjölda. | null |
2022 | 76 | Von er á fimmtíu þúsund farþegum með fjörutíu og fimm skemmtiferðaskipum til Grundarfjarðar í sumar. Hafnarstjóri segir ekkert lát á bókunum. | Skemmtiferðaskipin eru komin aftur eftir lægð í COVID, ef marka má dagskrá næstu mánaða í Grundarfjarðarhöfn. Von er á fimmtíu þúsund farþegum með fjörutíu og fimm skipum í sumar.
Fyrstu skemmtiferðaskipin hafa þegar lagt að bryggju víða um land með meðfylgjandi flaumi ferðamanna. Í Grundarfjarðarhöfn kemur fyrsta skip sumarsins sjöunda júní, en Hafsteinn Garðarsson hafnarstjóri segir bókanir með ágætum.
Þetta byrjar sjöunda júní og þá held ég að það verði bara non-stop fram í september.
Hafsteinn á von á því að fjörutíu og fimm skemmtiferðaskip komi til Grundarfjarðar í sumar. Það eru færri skip en fyrir COVID, en með lengri og dýpri hafnarkanti sem er kominn í notkun í Grundarfirði eru skipin stærri og með fleiri farþegum en áður.
Það voru einhvers staðar rúmlega tuttugu þúsund farþegar en við gerum ráð fyrir fimmtíu þúsund farþegum í sumar þannig að þú sérð að þetta eru miklu stærri skip í ár.
Við erum núna að fara að fá flotbryggju nýja, stærri og breiðari. Fyrir þau skip sem eru út á, fyrir farþegana sem koma með léttabátum. Þannig að aðstaðan verður mjög góð.
Hann segir nokkuð ljóst að komur skemmtiferðaskipa hér á landi hafi náð sömu hæðum og fyrir COVID og jafnvel rúmlega það.
Mikil ásókn í Ísland næstu, eins og við sjáum alveg, búið að bóka vel fyrir tuttugu og fjögur og það streyma inn bókanir. Já, mér sýnist það að þetta sé bara komið til að vera. | null |
2022 | 76 | Víða um land funda kjörnir fulltrúar og freista þess að mynda meirihluta í sínum sveitarfélögum. Vel gengur að endurnýja meirihluta frá síðasta kjörtímabili en sums staðar taka nýir meirihlutar á sig mynd. | Viðræður í Reykjanesbæ ganga vel þar sem Framsókn, Samfylkingin og Bein leið freista þess að endurnýja meirihlutasamstarf. Framsókn er í sterkri stöðu eftir að hafa bætt við sig um níu prósentum í kosningunum 14. maí. Oddviti Framsóknar í sveitarfélaginu, er bjartsýnn á að samkomulag náist von bráðar.
Oddviti Fjarðarlistans í Fjarðarbyggð, sem reynir nú að mynda meirihluta með Framsóknarflokknum, segir að viðræður flokkanna hafi einkennst af trausti og góðri stemmningu. Mikill samhljómur sé á milli flokkanna, sem mynduðu einnig meirihluta á síðasta kjörtímabili. Reiknað er með að flokkarnir nái samkomulagi í vikunni.
Í Hafnarfirði hafa fulltrúar Framsóknar og Sjálfstæðisflokksins fundað stíft síðustu daga. Framsókn bætti við sig manni og talsverðu fylgi í sveitarfélaginu. Á fundum hefur mikið verið rætt um bæjarstjóraembættið og hvort það lendi í höndum Framsóknarmanna eða Sjálfstæðismanna.
Fjögurra flokka viðræður listanna B, D, S og M eru í fullum gangi á Akureyri. Fulltrúar flokkanna hittast nú tvisvar á dag og verið er að miðla málum. | null |
2022 | 76 | Enn mælast hundruð smáskjálfta á Reykjanesskaga á degi hverjum. Síðasta mánuðinn hafa mælst um 7.300 jarðskjálftar við Svartsengi og Þorbjörn. Tuttugu og tveir þeirra voru yfir þrír að stærð. | Jarðskjálftavirkni á Reykjanesskaga hefur verið töluverð síðustu daga, að sögn náttúruvársérfræðinga hjá Veðurstofu Íslands. Síðasta sólarhring mældust þar 300 jarðskjálftar; á föstudag voru þeir 500; 150 á laugardag; og 400 á sunnudag. Stærsti skjálftinn í hrinunni til þessa var 4. maí, 4,3 að stærð. Skjálftarnir koma til vegna kviku sem er á hreyfingu á þessum slóðum. Einar Hjörleifsson, náttúruvársérfræðingur, segir að svo virðist sem stöðugt innflæði sé af kviku og það skýri landris á svæðinu. Ekkert bendi þó til þess, eins og er, að kvikan sé að færast nær yfirborðinu.
Við horfum bara á stöðuna dag frá degi. Þessar nýju myndir í gær bent util þess að kvikan væri á svipuðum stað, en það væri svona að aukast kvikan, en hún væri í svipaðri hæð í jarðskorpunni. Þannig hún væri fremur að reyna að þrýsta sér lárétt um jarðskorpuna fremur en lóðrétt og myndi einskonar hilli þarna á 4-6 km dýpi. | Yfir sjö þúsund jarðskjálftar hafa mælst við Svartsengi og Þorbjörn á Reykjanesskaga síðastliðinn mánuð. Kvika er á hreyfingu en hún virðist ekki hafa færst nær yfirborðinu síðustu daga. |
2022 | 76 | Hatursorðræða er meinsemd sem ekki á líðast í okkar samfélagi, segir forsætisráðherra. Samhæfa á aðgerðir stjórnvalda og vinna markvisst gegn hatursorðræðu. | Vísbendingar um að hatursorðræða fari vaxandi er ástæða þess að forsætisráðherra hefur ákveðið að skera upp herör gegn þessari meinsemd í íslensku samfélagi.
Skipaður verður starfshópur sem gerir tillögur að aðgerðum. Samráð verður haft við hagsmunaaðila og stefnt að því að vinnunni ljúki fyrir lok árs.
Ja það hefur sprottið upp umræða um hatursorðræðu á undanförnum vikum og mánuðum og ég hef verið að velta þessu töluvert fyrir mér, hvernig best sé að takast á við þetta. Og niðurstaða mín er að við getum lært ýmislegt af því hvernig við höfum tekist á við orðræðuna um kynbundið ofbeldi og kynferðislegt ofbeldi, og hvernig við getum reynt að vinna þvert á kerfið til að útrýma slíkri meinsemd. Og mér finnst hatursorðræðan vera nokkuð skyld þessu.
Í minnisblaði ráðherra segir að unnið verði gegn hatursorðræðu, meðal annars vegna kynþáttar, litarháttar, þjóðernisuppruna, kynhneigðar og kynvitundar fólks.
Það er mikið virði í því fyrir samfélagið að fólk geti nýtt hæfileika sína og verið í öruggu rými, ef svo má segja, í samfélaginu, algjörlega óháð kynþætti, kynhneigð eða hverju það er. Og við sjáum að hatursorðræða getur virkað þannig að hún fælir fólk frá því og bælir það niður. Þrengir að möguleikum fólks til að þroska sína hæfileika. Þannig að við lítum á þetta sem stórt samfélagslegt mál, fyrir utan það að við eigum bara ekkert að líða slíkt í okkar samfélagi. | Forsætisráðherra segir að hatursorðræða sé meinsemd í íslensku samfélagi sem ekki eigi að líðast. Samhæfa á aðgerðir stjórnvalda og vinna markvisst gegn hatursorðræðu. |
2022 | 76 | Mikil spenna er í úrslitaeinvígi Fram og Vals um Íslandsmeistaratitil kvenna í handbolta. Liðin hafa nú unnið sinn leikinn hvort með einu marki. | Eftir tvo leiki er staðan hnífjöfn í úrslitaeinvígi Vals og Fram um Íslandsmeistaratitil kvenna í handbolta. Liðin mættust öðru sinni í gærkvöldi.
Framarar unnu fyrsta leikinn á heimavelli á föstudaginn með einu marki og í gær snerust leikar. Eins og við var að búast var mikið jafnræði með liðunum fyrstu mínúturna en Valsarar voru marki yfir í leikhléi 13-12. Þær mættu svo af miklum krafti inn í síðari hálfleikinn og náðu fjögurra marka forystu í fyrsta sinn í leiknum, 18-14. Fram minnkaði muninn í eitt mark í kjölfarið og lokakaflinn jafn og spennandi. Heimakonur á Hlíðarenda voru þó skrefi framar og unnu 27-26. Þar með er staðan jöfn 1-1 í einvíginu en vinna þarf þrjá leiki til að fagna Íslandsmeistaratitlinum. Liðin mætast næst í Safarmýri á fimmtudag.
sagði Thea Imani Sturlusdóttir í samtali við Helgu Margréti Höskuldsdóttur. Thea skoraði sjö mörk í leiknum í gær. Áður heyrðum við í Framkonunni Þóreyju Rósu Stefánsdóttur sem skoraði líka sjö mörk.
32 liða úrslit bikarkeppni karla í fótbolta hefjast í kvöld. Dalvík/Reynir tekur á móti grönnum sínum Þór frá Akureyri og sýnt verður beint frá leiknum á RÚV 2. Útsending hefst klukkan 19:35. Þá mætast stórveldin Breiðablik og Valur í úrvalsdeild kvenna í fótbolta. Liðin hafa oft farið betur af stað í deildinni en Valur getur með sigri komist á toppinn. Vinni Breiðablik hins vegar jafnar liðið Val að stigum í öðru sæti deildarinnar en Blikar eru sem stendur í sjötta sæti. | Mikil spenna er í úrslitaeinvígi Fram og Vals um Íslandsmeistaratitil kvenna í handbolta. Liðin hafa nú unnið sinn leikinn hvort með einu marki. |
2022 | 76 | Forseti Úkraínu sakar Rússa um að hafa skipulagt fjöldamorð á Donbas svæðinu í austurhluta landsins. Engu lifandi verði þyrmt. Þrír mánuðir eru í dag frá því að rússneska hernum var skipað að ráðast inn í Úkraínu. | Volodymyr Zelensky, forseti Úkraínu, sakar Rússa um að hafa skipulagt fjöldamorð á Donbas svæðinu í austurhluta Úkraínu. Árásir á austurhéruðin hafa verið hertar til muna. Lettnesk fréttaveita segir skiptar skoðanir um gang Úkraínustríðsins í innsta hring valdakerfisins í Moskvu. Rætt sé um að koma Pútín forseta frá völdum.
Þrír mánuðir eru í dag frá því að Pútín skipaði rússneska hernum að ráðast inn í Úkraínu. Volodymyr Zelensky forseti sagði í sjónvarpsávarpi seint í gærkvöld að frá 24. febrúar hafi Rússar gert 1.474 flugskeytaárásir á Úkraínu og 2.275 árásir með annars konar skeytum, aðallega á almenna borgara. Loftárásir úr orrustuþotum og þyrlum væru fleiri en þrjú þúsund.
Forsetinn sagði að hörðustu árásirnar um þessar mundir væru á Donbas svæðið, einkum Bakhmut, Popasna og Severdonetsk.
Zelensky sakaði Rússa um að hafa fyrirskipað fjöldamorð á Donbas svæðinu. Engu lifandi skyldi þyrmt. Enginn sagði hann að hefði nokkru sinni eyðilagt jafn mikið í Donbas og rússneski herinn gerði nú.
Lettneska fréttaveitan Meduza hefur í dag eftir heimildum í innsta hring stjórnkerfisins í Kreml að þar á bæ sé farið að ræða um að koma Pútín forseta frá völdum. Sumir séu andvígir Úkraínustríðinu, öðrum þyki ekki nógu vel ganga. Að sögn fréttaveitunnar er byrjað að velta fyrir sér arftaka Pútíns. Þar beri hæst Sergei Sobyanin, borgarstjóra í Moskvu, Dmitry Medvedev, fyrrverandi forseta og forsætisráðherra, og Sergei Kiriyenko, náinn samstarfsmann og ráðgjafa forsetans. | Forseti Úkraínu sakar Rússa um að hafa skipulagt fjöldamorð á Donbas-svæðinu í austurhluta landsins. Þrír mánuðir eru í dag frá því innrás Rússa hófst. |
2022 | 77 | Bandaríkjaforseti lýsti því yfir í morgun að Bandaríkin kæmu Taívan til varnar, gerði Kína innrás í landið. Stuðningur Bandaríkjanna sé öflugri nú, í kjölfar innrásar Rússlands í Úkraínu. | Joe Biden forseti Bandaríkjanna, ræddi aukin hernaðarumsvif Kína á svæðinu, á fréttamannafundi með Fumio Kishida forsætisráðherra Japans, í Tokyo í morgun. Hann lýsti því yfir að Bandaríkin væru reiðubúin að beita herstyrk sínum, gerði Kína innrás í Taívan.
Yfirlýsingin er sú mest afgerandi sem forsetinn hefur gefið til stuðnings Taívan, til þessa.
Þetta kemur fram á fréttavef The Guardian en þar segir að líklegt megi telja að yfirlýsingin verði eitur í beinum stjórnvalda í Kína.
Aukin hernarðarumsvif Kína á svæðinu hafa valdið áhyggjum um fyrirætlanir Kínverja gagnvart Taívan, en Kínverjar hafa aukið vígbúnað sinn nærri Taívan og ítrekað rofið lofthelgi landsins með lágflugi orustuþotna.
Stjórnvöld í Taívan líta á þessi umsvif Kína sem ögrun. Þau skilgreina Taívan sem sjálfstætt ríki en stjórnvöld í Kína líta á landið sem hérað innan Kína og á stjórnvöld í Taívan sem aðskilnaðarsinna.
Varnarmálaráðherra Taívan lýsti því nýverið yfir að spenna á milli Kína og Taívan hefði ekki verið meiri í fjörutíu ár. Hann telur Kínverja geta gert innrás í landið innan fjögurra ára.
Biden segir að innrás yrði ekki aðeins óviðeigandi með öllu, heldur myndi hún valda miklum óstöðugleika á svæðinu, í líkingu við það sem er að gerast í Úkraínu. | null |
2022 | 77 | Viðræður um meirihlutasamstarf eru hafnar milli Framsóknarflokks, Samfylkingar og Beinnar leiðar í Reykjanesbæ. Flokkarnir þrír mynduðu meirihluta á síðasta kjörtímabili. Halldóra Fríða Þorvaldsdóttir er oddviti Framsóknar. | Meirihlutinn hélt eftir kosningar og Framsókn bætti við sig einum manni eða tæplega 9% þannig að okkur þótti eðlilegt að fara í þetta samtal þó að við höfum einnig rætt við aðra flokka hér í sveitarfélaginu. En gerið þið kröfum um bæjarstjórastólinn? Nei, það er ekkert svoleiðis og við erum ekkert farin að tala um persónur og leikendur ennþá og það mun bara koma í ljós. | null |
2022 | 77 | Forseti Úkraínu fer fram á að stjórnvöld á Vesturlöndum stöðvi öll viðskipti við Rússa. Hann biður um enn frekari vopnasendingar til að hrinda sókn innrásarliðsins. Dómstóll í Kænugarði dæmdi rússneskan hermann í ævilangt fangelsi fyrir að hafa skotið almennan borgara til bana. | Volodymyr Zelensky, forseti Úkraínu, skoraði í dag á stjórnvöld á Vesturlöndum að stöðva öll viðskipti við Rússa. Þá bað hann um að fleiri vopn yrðu send til landsins til að stöðva sókn innrásarliðsins. Hann segir ekki koma til greina að semja um vopnahlé gegn því að Rússum verði afhentur hluti af Úkraínu.
Zelensky ávarpaði í dag ársfund Alþjóðaviðskiptaráðsins í Davos í Sviss. Hann sagði að algjört viðskiptabann væri besta vopnið gegn því að Rússar og önnur ríki réðust með hervaldi á nágranna sína. Stöðva yrði öll viðskipti við Rússa, þar á meðal að kaupa af þeim olíu. Þá yrði að útiloka alla rússneska banka frá þátttöku í alþjóðaviðskiptum og að erlend fyrirtæki sem enn ættu í viðskiptum við Rússa hættu því þegar í stað.
Að sögn Zelenskys eru háðir harðir bardagar á austurvígstöðvunum í Úkraínu um þessar mundir. Mannfall segir hann að sé mikið. Til dæmis hafi 87 fallið í árás rússneska hersins á þorpið Desna nálægt landamærum Hvíta-Rússlands og Rússlands.
Dómstóll í Kænugarði dæmdi í dag 21 árs rússneskan hermann í ævilangt fangelsi fyrir stríðsglæp. Hann var sakfelldur fyrir að hafa skotið óvopnaðan almennan borgara til bana á götu úti skömmu eftir að rússneskt herlið réðst á Úkraínu. Hermaðurinn er sá fyrsti sem er dæmdur fyrir stríðsglæp frá því að innrásin hófst síðla í febrúar. Að sögn lögmanns hermannsins verður dóminum áfrýjað. | Forseti Úkraínu fer fram á að stjórnvöld á Vesturlöndum stöðvi öll viðskipti við Rússa. Hann biður um enn frekari vopnasendingar til að hrinda sókn innrásarliðsins. Dómstóll í Kænugarði dæmdi rússneskan hermann í ævilangt fangelsi fyrir að hafa skotið almennan borgara til bana. |
2022 | 77 | Einar Þorsteinsson, oddviti Framsóknar í Reykjavík, segir ekki sjálfgefið að flokkurinn verði í meirihluta í nýrri borgarstjórn. Hann fundar með sínu fólki í kvöld, grasrótinni og þeim sem eru á listanum. Fundurinn hefst klukkan sjö í Framsóknarhúsinu við Hverfisgötu. Réttast sé að meta stöðuna núna og hvort vænlegt sé að mynda meirihluta með þeim flokkum sem hafi stýrt borginni undanfarin ár. | Já við í Framsókn erum að meta stöðuna. Við erum ekki að flýta okkur neitt. Nú er næsta skref að halda fund í kvöld þar sem að við kjörnir borgarfulltrúar ræðum við grasrót flokksins. Það er mikilvægt að eiga gott samtal um þá stöðu sem upp er komin og það er ekki sjálfgefið að við förum í meirihluta með þeim flokkum sem hafa stýrt borginni undnafarin ár. Við þurfum að meta stöðuna og ræða hana opinskátt.
Hann segir mikinn málefnalegan samhljóm milli Framsóknar og margra flokka sem buðu fram. Framsókn útiloki ekki neina flokka.
Flestir flokkar töpuðu fylgi, bæði þeir sem stýra borginni og þeir sem að voru í minnihluta á síðastakjörtímabili. Framsókn fékk mikið fylgi og hefur skýrt umboð til að leiða breytingar í borginni á næsta kjörtímabili sem er að hefjast. Okkar trúnaður er við kjósendur. Við munum stíga þau skref sem þarf til þess að tryggja það að hér verði knúið á um breytingar næstu 4 árin.
Líst ykkur þá betur á að mynda meirihluta með þessum fallna meirihluta heldur en hreinlega að sitja hjá og vera í minnihluta í næstu borgarstjórn? Þetta er nú bara ein af þeim spurningum sem að við þurfum að ræða í kvöld. Ég átta mig á því að þetta er allt pólitískt viðkvæmt. Við þurfum bara að meta stöðuna.
Þetta er samráðsfundur og það er mikilvægt að hann fái að eiga sér stað. Ertu þarna að sækja umboð til að hefja formlegar viðræður við fallna meirihlutann? Ég er einfaldlega að eiga gott samtal við mitt fólk og þar byrjar þetta og svo metum við stöðuna. | Oddviti Framsóknar segir ekki sjálfgefið að flokkurinn verði í meirirhluta í nýrri borgarstjórn. Hann fundar með Framsóknarfólki í kvöld og skoðar hvort rétt sé að hefja formlegar viðræður. |
2022 | 77 | Afganskar sjónvarpskonur heita því að berjast áfram fyrir réttindum sínum en talibanar hafa fyrirskipað þeim að hylja andlit sitt í útsendingu. | Sonia Niazi, sjónvarpskona á Tolo stærstu fréttastofu landsins, segir að þrátt fyrir að talibanar hafi þvingað konur til að bera grímu láti þær ekki deigan síga. Við notum röddina til að koma baráttumálum okkar á framfæri, segir Niazi og kveðst þess fullviss að ætlun talibana hafi verið að hrekja sjónvarpskonur úr starfi. Við hækkum bara róminn og höldum áfram að mæta í vinnuna þangað til íslamska emírdæmið skipar okkur að sitja heima, segir Niazi.
Aðrar sjónvarpskonur taka undir orð hennar en Khpolwak Sapai (Polvak Sapæji) stjórnandi Tolo segir að talibanar hafi lagt mjög hart að honum að hlýða tilskipunininni. Síðdegis í gær ákváðu karlkyns sjónvarpsmenn að bera svartar grímur í útsendingu í andófi gegn henni.
Mohammad Akif Sadeq Mohajir, talsmaður siðgæðisráðuneytisins kveðst fagna því að sjónvarpsstöðvarnar hlýddu en það sé alls ekki ætlunina að ýta sjónvarpskonum til hliðar eða svipta þær réttinum til atvinnu. Fyrr í mánuðinum fyrirskipaði Hibatullah Akhundzada, æðsti leiðtogi Afganistan, konum að hylja sig nánast algerlega á almannafæri. Siðgæðisráðuneyti landsins ákvað að það ætti einnig við í sjónvarpi. Sjónvarpskonur virtu þá fyrirskipun að vettugi á laugardaginn en eftir að þeim var hótað brottrekstri huldu ásýnd sína nær alveg í útsendingu í gær. | null |
2022 | 77 | Yfir 600 bátar hafa nú verið skráðir til strandveiða og eru heldur fleiri farnir til veiða en á sama tíma í fyrra. Mikil hækkun hefur orðið á fiskverði á þessari vertíð og til dæmis er verð fyrir slægðan ufsa um 100 prósent hærra en í fyrrasumar. | Nú þegar fjórða vika strandveiða er að hefjast hafa 547 bátar landað afla, sem er tuttugu og tveimur bátum fleira en á sama tíma í fyrra. Heildaraflinn er þó heldur minni því tíðarfarið hefur ekki verið upp á það besta. Veiðidagar hafa fallið niður þess vegna og landanir talsvert færri.
En það fiskast misvel eftir svæðum og þar sem best lætur hafa fallið löndunarmet.
Mun hærra verð fæst fyrir aflann nú en í fyrra, en eins og fram hefur komið hefur fiskveð almennt hækkað mikið. Þannig hefur verð fyrir óslægðan þorsk á strandvieðum hækkað um 44% milli ára og ufsaverð er nærri hundrað prósent hærra en í fyrra. | Mikil verðhækkun er fyrir afla á strandveiðum og ufsaverð hefur hækkað um nærri hundrað prósent milli ára. Tæplega 550 bátar hafa landað afla það sem af er vertíðinni. |
2022 | 77 | Engar mælingar eru gerðar á eiturefnum í lestum skipa sem landað hafa uppsjávarafla. Fimm menn veiktust á Eskifirði í síðustu viku eftir að hafa landað kolmunna. Mögulega fengu þeir á sig brennisteinsdíoxíð sem varð að brennisteinssýru þegar þeir þvoðu sér. | Hættulegar gastegundir geta leynst í lestum skipa eftir að uppsjávarafla hefur verið landað. Menn sem fara þangað niður geta verið í hættu því einungis er mælt hvort nægt súrefni er í lestinni, ekki er athugað sérstaklega með eiturefni.
Á þriðjudaginn í síðustu viku var verið að landa kolmunna úr skipi til vinnslu hjá Eskju á Eskifirði. Fimm starfsmenn löndunarfyrirtækisins Tandrabergs fóru niður í lestina til að hreinsa hana og smúla restar. Eftir að þeir voru komnir heim til sín úr vinnu fóru tveir að finna fyrir miklum bruna í augum, andliti og lungum. Svo miklum að þeir gátu ekki opnað augun. Sá þriðji fann einnig fyrir einkennum og var þá athugað með hina tvo. Þeir höfðu smávægileg einkenni í augum. Allir mennirnir fimm voru fluttir með sjúkraflugi til Reykjavíkur um nóttina en eru komnir heim og eru á batavegi.
Bæði vinnueftirlitið og heilbirgðiseftirlit rannska málið en rannsókn snýr meðal annar að meðferð aflans en í starfsleyfi er kveðið á um að hann skuli kældur, ísaður eða rotvarinn. Styrkur súrefnis er mældur áður en farið er niður í lest og einkennin benda til efnamengunar. Einar Birgir Kristjánsson, framkvæmdastjóri Tandrabergs, segir að svipað atvik hafi orðið á Norðfirði fyrir nokkrum árum og mikilvægt sé að læra af þessu núna og tryggja að þetta gerist ekki aftur.
Þegar kolmunni er veiddur á þessum tíma er mikil áta í honum og hann viðkvæmur þá skemmist hann hratt og getur myndast brennisteinstvíyldi eða brennnisteinsdíoxíð. Sem getur hvarfast við vatn og myndað brennisteinssýru oftast ekki í miklu magni en kemur heim og saman við okkar getgátur um að mennirnir fundu ekki fyrir neinum einkennum fyrr en eftri að þeir voru komnir heim til sín og voru búnir að fara í bað. En þetta eru allt saman getgátur. | Engar mælingar eru gerðar á eiturefnum í lestum skipa sem landað hafa uppsjávarafla. Fimm menn veiktust á Eskifirði í síðustu viku eftir að hafa landað kolmunna. Mögulega fengu þeir á sig brennisteinsdíoxíð sem varð að brennisteinssýru þegar þeir fóru í sturtu. |
2022 | 77 | Um fjögur hundruð jarðskjálftar hafa mælst síðasta sólarhring á Reykjanesskaga. Von er á nýjum myndum af svæðinu innan sólarhrings svo unnt verði að greina betur hvað er á seyði á svæðinu. | Jörð skelfur nú mest á svæðinu við Svartsengi og aust-norðaustan við Þorbjörn. Einar Hjörleifsson náttúruvársérfræðingur á Veðurstofu Íslands segir skjálftavirkni hafa haldið áfram frá því fyrir helgi.
Stærsti skjálftinn var í morgun klukkan korter yfir sjö og einhverjir urðu hans varir hér á höfuðborgarsvæðinu. Þannig að ég get rétt ímyndað mér að hann hafi fundist vel í Grindavík í morgun hann var 3,5 að stærð.
Nýjar myndir af svæðinu berast væntanlega í dag til greiningar fyrir jarðvísindamenn. Myndirnar sýna hvort jörð færist um einhverja millimetra til norðurs og suðurs, eða austurs og vesturs og hvort yfirborð hækkar eða lækkar. Út frá gögnunum er svo metið hvort kvika undir yfirborði jarðar rís eða hnígur.
Það er mjög gott að fá þetta núna, Því við fórum í mjög ítarlegar greiningar á fyrri mynd og það verður svo áhugavert að sjá hver þróunin hefur verið síðan þá.
Og það verður unnið úr þeim bara eins fljótt og auðið er og við vonumst til að geta birt niðurstöður úr því annað hvort seint í dag eða þá á morgun | Fjögur hundruð skjálftar hafa mælst á Reykjanesskaga síðasta sólarhring. Sá stærsti, 3,5 að stærð, varð klukkan kortér yfir sjö í morgun. |
2022 | 77 | Breiðablik er enn ósigrað á toppi efstu deildar karla í fótbolta. Blikar eru nú með fimm stiga forskot á KA sem er í öðru sæti að sjö leikjum loknum. | Breiðablik tók á móti nýliðum Fram á Kópavogsvelli í miklum markaleik. Eftir góða byrjun Blika tókst Fram að jafna metin og þegar 20 mínútur voru til leiksloka var staðan orðin 3-3. Omar Sowe tryggði heimamönnum hins vegar stigin þrjú með marki á 87. mínútu og 4-3 niðurstaðan í Kópavogi. Breiðablik hefur því enn ekki tapað stigum í Bestu deild karla og er eitt á toppnum með 21 stig eftir sjö umferðir. Á Hlíðarenda sóttu ríkjandi Íslandsmeistarar Víkings stigin þrjú með 3-1 sigri á Val. Eftir sigur Víkings eru Valur og Víkingur með 13 stig og í 4. og 5. sæti. KA er í 2. sætinu með 16 stig og Stjarnan í því þriðja með 14.
Bandaríkjamaðurinn Justin Thomas tryggði sér sigurinn á PGA-meistaramótinu í golfi í gærkvöld eftir mikla dramatík. Sílemaðurinn Mito Pereira hóf lokadaginn einn í toppsætinu og var þar enn þegar komið var á lokaholuna. Þar lenti hann í miklum hremmingum og fékk tvöfaldan skolla, við það var hann kominn á fjögur högg undir par samanlagt, og missti af sigrinum. Þess í stað fóru Bandaríkjamennirnir Justin Thomas og Will Zalatoris, sem voru búnir með hringinn á fimm undir pari, aftur út á völl og í umspil um sigurinn. Leiknar voru þrjár holur í umspilinu þar sem besta skorið dugði til sigurs. Thomas lék einu höggi betur á holunum þremur samanlagt og hann tryggði sér því sigurinn. Þetta er í annað sinn sem Justin Thomas fagnar sigri á PGA-meistarmótinu en þetta eru einu tveir sigrar hans á risamótum í golfi.
Úrslitaeinvígi Reykjavíkurstórveldanna Fram og Vals um Íslandsmeistaratitilinn í handbolta kvenna heldur áfram í klukkan hálf átta í kvöld þegar Valur fær Fram í heimsókn á Hlíðarenda. Fram vann fyrsta leikinn í Safamýrinni með einu marki eftir ótrúlegan leik, 28-27. Vinna þarf þrjá leiki til að tryggja Íslandsmeistaratitilinn og því ljóst að Fram getur komið sér í vænlega stöðu með sigri í kvöld en Valskonur geta jafnað í 1-1. | Breiðablik vann Fram í miklum markaleik í Bestu deild karla í fótbolta í gærkvöld, 4-3. Breiðablik hefur unnið alla leiki sína í deildinni í vor og er nú með 5 stiga forskot á toppi deildarinnar. |